PARTEA | 


CONCEPTE ŞI PRINCIPII GENERALE 


1l. CONSIDERAȚII GENERALE 


Se consideră că limba română este dinamică şi deschisă schimbărilor, ceea ce implică, printre altele, 
o mobilitate mare a vocabularului, mai ales în condiții extralingvistice speciale, cum sunt cele de după 
1990. Introducerea unor cuvinte noi, dezvoltarea unor sensuri necunoscute înainte şi mai ales, „migrarea ” 
unor cuvinte din lexicul specializat spre lexicul comun determină supunerea vorbitorilor (instruiți în 
grade diferite) la „presiuni” lexicale intense şi complexe. Presa scrisă şi vorbită are spaţii rezervate în care 
se îmbină specializarea profesională (tehnico-ştiinţifică) cu tendinţe de extindere dincolo de specializare. 


În aceste condiţii, satisfacerea nevoilor comunicării nu se poate face fără ca cele mai diverse grupe 
de vorbitori să nu apeleze la dicţionare de diferite tipuri (dicţionare generale şi dicționare speciale). Şi 
este unanim admis caracterul instituţionalizat al reglării uzului cuvintelor de către dicționare. În 

dicționare se înregistrează un inventar lexical sau un lexic determinat, care se impune prin forme şi sens, 
atât în limba comună cât şi, mai ales, în limbajele specializate. Rezultă caracterul descriptiv - normativ al 
dicționarelor care reflectă uzul cuvintelor, dar îl şi normează. Dicționarele se plasează între reprezentarea 
generală a sistemului lexical (lexic comun şi lexic specializat) şi folosirea lui concretă (actualizarea) în 
vorbire sau în texte diverse (de limbă comună, de diverse specialități, manuale şcolare şi universitare sau 
din mass media). Sau, altfel spus, dicționarele oferă o lectură socială a sensului pentru lectori diverşi. 


Înțelegerea şi cunoaşterea exactă a unor cuvinte şi sensuri atât de variate interesează atât 
specialiştii (semanticieni, lexicografi, terminologi), cât şi vorbitorii obişnuiţi. Interpretarea exactă a 
textelor lexicografice înseamnă definirea cuvintelor atât din lexicul comun cât şi din cel specializat 
pentru că definiția este o activitate naturală care răspunde unei nevoi sociale primordiale, aceea de a se 

face înţeles. Se admite astfel rolul lectorului, al consultantului dicţionarelor şi definiţiilor. Întrucât 
locutorii sunt diverşi şi numeroşi, mai ales dicționarele generale trebuie să satisfacă o competență 
lexicală medie. Pentru lexicul specializat inclus în dicționare generale, aceasta înseamnă definiții mai 
accesibile sau se presupune o deschidere a codului fiecărei terminologii, posibilă în grade diferite. 
Selectarea elementelor relevante din definițiile lexicografice (generale şi speciale) se va face din 
perspectiva vorbitorului modern cultivat, indiferent de specializarea sa. Pe aceeaşi poziţie trebuie 
plasați şi elevii care utilizează manualele şcolare, unde definițiile lexicului specializat sunt curente şi 
trebuie să fie accesibile. 


Pornim de la premisa că există mai multe nivele posibile pentru definițiile lexicului specializat în 
dicționare generale, în manuale şi în dicționare speciale. 


Admiţând existenţa unor definiții pe trepte diferite de abstractizare şi specializare, în funcție de 
tipul de text în care apar (dicționare generale, dicționare speciale şi manuale şcolare) acceptăm 
existența definiţiilor alternative. Mai multe teorii susțin această interpretare prin delimitarea 
definiţiilor pre-ştiințifice de cele ştiinţifice şi prin postulatul privind caracterul aproximativ al 
definiţiei lexicografice. De aceea, analiza definiţiilor alternative ale lexicului specializat în primul 
rând, dar şi ale lexicului comun va constitui unul dintre obiectivele cercetării noastre. 


Plasându-ne pe poziția interesului față de lexicul specializat al unui vorbitor mediu sau a unui 
vorbitor nespecializat vom urmări în ce măsură dicționarele generale satisfac condiţiile unei deschideri, 


măcar parțiale a codurilor terminologice. Tratarea lexicului specializat în dicționarele generale, începând 
cu marcarea diastratică (repartiţia într-o anumită terminologie) şi continuând cu accesibilitatea 
definiţiilor este un aspect foarte important al studiului, care vizează o politică a informației de interes 
general pentru că orice lector este preocupat de confruntarea dintre limbă, domenii şi proprietăți. 


Cercetarea lexicului specializat în relaţie cu cel comun se va baza pe adoptarea unor metode 
comune de analiză lingvistică: analiza trăsăturilor semantic relevante în şi prin contexte diagnostice, 
completată, acolo unde rezultatele nu sunt relevante, cu analiza textuală. Perspectiva metodologic 
comună este asigurată de acelaşi obiectiv: descrierea adecvată a lexicului românesc pentru mai buna 
lui cunoaştere, analiza dicționarelor generale şi speciale şi a definiţiilor(aspecte precizate în 
PARTEA I) sunt coordonatele care reunesc cercetarea de față, dincolo de aparenţa unor studii 
individuale. 


În PARTEA a II-a se va face studiul unor submulțimi determinate (câmpul lexical al 
abstractelor) din lexicul comun. S-a făcut această alegere pentru că abstractele au fost mai puțin 
sau deloc analizate din cauza dificultăţilor de descriere, iar o adecvată definire a lor interesează atât 
lexicul comun, cât şi cel specializat. 


PARTEA a III-a este rezervată cercetării lexicului (limbajelor) specializate: mineralogia 
(analiză făcută de un absolvent al facultăţii de geologie şi filologie), matematică (analiză făcută de 
asemenea de un cercetător cu dublă specializare filologică şi matematică), filozofia şi artele 
plastice. Se va urmări identificarea particularităților de organizare ale fiecărei terminologii, 
relevanța metodelor lingvistice de analiză a sensului (raportul dintre micro- şi macrosemantică), 
situația definiţiilor alternative. 


Toate analizele vor fi întreprinse pe baza dicționarelor (generale şi speciale), iar rezultatele 
obţinute prezintă interes interdisciplinar — lingvistică, terminologie, sociolingvistică, lexicografie şi 
metalexicografie 


2. LEXIC COMUN (LC) / LEXIC SPECIALIZAT (LS) 


Distincția lexic comun/lexic specializat presupune raportarea la totalitatea lexicului unei limbi, 
care este alcătuit din mai multe submulţimi (numite şi vocabular(e)). Delimitarea ţine seama de mai 
multe criterii interdependente: circulația sau frecvenţa cuvintelor, factorul stilistico — funcțional 
(interesul grupelor de vorbitori în funcţie de profesiunea şi apartenenţa social — culturală). 


Prin această operație de segmentare a totalității lexicului unei limbi se favorizează limitarea 
obiectului de cercetare lexicală dintr-o cantitate prea mare şi prea diversă de unităţi, ceea ce permite o 
abordare ştiinţifică ulterioară mult mai riguroasă. Reţinem reprezentarea abordată de mai mulți 
cercetători: 


Se delimitează submulţimile: 


(1) Vocabularul cu termeni obligatorii pentru orice variantă a limbii care reprezintă sfera 
general activă sau vocabularul fundamental, 


(2) Vocabularul caracteristic nivelului mediu de cultură sau limba literară curentă sau limba 
standard (exceptând limbajul artistic şi ştiinţific) şi care reprezintă mai mult un sistem 
virtual; 


(3) Vocabularul specific ştiinţei şi tehnicii sau limbajul (limbile) specializate) sau 
terminologiile; 


Rezultă o cuprindere largă a lexicului unei limbi care se reprezintă grafic foarte sugestiv: 


ate, 


În care În care 

G — limba generală A — vocabularul comun 

GS — partea limbii care B — vocabularul literar 
trece în cea specializată mediu 

S — limbile specializate sau C — vocabular specializat 
terminologiile (diferite de la (considerat global, fără 
una la cealaltă. sau notate diferențieri) 

Si, S2....Sa) 


Din aceste reprezentări globale se reţine: 


a Importanţa unui nucleu lexical comun oricărei comunicări dintr-o limbă dată, indiferent dacă 
este numit: limbă generală, vocabular comun sau fundamental sau, mai precis, fond principal lexical 
sau vocabular reprezentativ (notat în schemele de mai sus prin G sau A); 


a Limbajele specializate sau terminologiile sunt diversificate, individuale, relativ 
independente (a se reţine delimitarea de la Sı la Sa în prima reprezentare grafică). Studiul lor 
presupune, deci, o abordare specială, proprie fiecărei terminologii care îşi identifică, în 


primul rând, trăsăturile definitorii. Găsirea unor caracteristici comune, stabilirea unui /exic 
specializat interferent sunt probleme de mare interes pentru limbile moderne în faza actuală 
( de care nu ne vom ocupa însă aici). 


3. DICŢIONARELE 


3.1. Cercetarea noastră porneşte de la dicționare (generale şi speciale) şi urmăreşte ca, prin 
rezultatele obținute să se ajungă la ameliorări ale celor dintâi. Altfel spus, dicționarele sunt un obiect 
de analiză complexă, care include mai multe aspecte, cum ar fi diferite caracteristici, dar şi perspectiva 
consultării lor; dicționarele sunt astfel o sursă de analiză lingvistică privind sensul, uzajul cuvintelor, 
interpretările lor din perspectiva unor vorbitori variați şi în condiții de comunicare diferite. Obiectivele 
cercetării noastre sunt mai ales descriptive (Şi nu normative), ceea ce înseamnă că se va acorda atenţie 
prioritară dicționarelor generale, cele speciale fiind doar un element de referință limitată, chiar în 
cazul lexicului specializat. Se consideră că dicționarele generale „triază sensurile, le organizează şi, 
numai indirect, le formează (ultimul obiectiv fiind, în schimb, fundamental pentru dicționarele 
speciale). Relaţia dicționare generale / speciale se impune atenţiei (şi) din cauza faptului că cele 
dintâi conţin un mare număr de termeni tehnico — ştiinţifici. Interesează de aceea care sunt criteriile de 
introducere a /exicului specializat într-un dicţionar general şi, în ce măsură, reflectarea diverselor 
terminologii într-un asemenea dicționar este justificată de o frecvență sau o importanță mai mare, 
eventual variabilă în funcţie de domenii. În măsura în care lectorul dicționarului trebuie să înțeleagă 
definiția pentru a-şi ameliora competenţa lexicală, chiar şi numai medie (nu strict specializată) un 
aspect deosebit de important în analiza /exicului specializat în dicționarele generale priveşte gradul de 
accesibilitate a codurilor reprezentate de diferite terminologii. Din această perspectivă compararea 
diverselor tipuri de lexic specializat din dicționarele generale şi dicționarele speciale poate fi 
relevantă şi constituie unul din argumentele privind delimitarea definiţiilor alternative. Dicţionarele 
generale propun un model de corectitudine pluridimensional, reprezentativ pentru vorbitori diferiți 
sau pentru o competenţă lexicală medie; dicționarele speciale normează un sens univoc, general 
obiectiv la nivelul unei specialități date. Dacă, în ce priveşte dicționarele speciale, ne putem pune 
întrebarea în ce măsură ele se adresează nespecialiştilor, trebuie să admitem că acest lucru este 
obligatoriu pentru tratarea /exicului specializat în dicționarele generale. Diferenţele în definirea 
lexicului specializat în cele două tipuri de dicţionare ar fi astfel fireşti şi ar duce la definiții paralele, 
pe care le-am numit alternative. 


Rezultă că din articolele dicționarelor generale ne interesează mai ales definiția semantică, 
diviziunile sensurilor, unitatea sensului în semn, în relaţie cu distribuţia socio-lingvistică a 
întrebuinţărilor reflectând uzajul în domenii generale sau speciale. Nu ne vom opri asupra altor 
informaţii din articolele de dicționar, cum ar fi cele privind grafia, fonetica, fonologia, morfologia şi 
etimologia cuvântului — titlu. 


Toate aspectele privind descrierea sensului unui cuvânt fie el din 
lexicul comun sau din cel specializat se constituie în analiza paradigmatică, care va fi dominantă şi 
în privinţa căreia se vor mai face precizări în capitolul următor (vezi sub 4). 


Dintre relațiile paradigmatice prin care se constituie sistemul lexico — semantic al unei limbi 
(greu de determinat global), ne interesează hiponimia (subordonarea faţă de un element supraordonat, 
fie el un hiperonim sau un gen proxim), (cvasi)sinonimia şi antonimia. Nu toate aceste relaţii 
paradigmatice se manifestă în egală măsură în ce priveşte /exicul comun şi cel specializat (ultimele 
două fiind limitate în LS). 


Determinarea contextuală a sensului e foarte importantă, chiar dacă DEX '96 şi majoritatea 
dicționarelor speciale nu dau contexte ilustrative. Se dau însă informaţii sintagmatice fiind în mod 
explicit indicate, între paranteze înaintea definiţiei sensului, fie chiar în interiorul acesteia. 


3.2.1. Un aspect de interes special din perspectiva relației dintre LC / LS este constituit de 
analiza mărcilor stilistice sau diastratice în dicționarele generale. Acestea reprezintă în general o 
manieră de explicare sintagmatică a sensului, pe care o adoptă şi DEX "96. În cazul lexicului 
specializat, mărcile diastratice sunt foarte importante pentru vorbitorul obişnuit pentru că indică 
preliminar atât situațiile extralingvistice, cât şi cele lingvistice de comunicare corectă, fiind, deci, 
informaţii contextuale (sintagmatice) complexe, ele privesc fie terminologia ştiinţifică anume căreia îi 
aparţine termenul, fie numai un domeniu mai special de referință. 


Deci, mărcile stilistice (diastratice)l. sunt informaţii date între paranteze înaintea definiției 
lexicografice şi reprezintă judecăţi de valoare explicite ale lexicografului în raport cu normele şi 
condiţiile socio-culturale de utilizare a unor cuvinte şi sensuri. Mărcile diastratice se constituie ca 
informaţii preliminare, foarte importante pentru adecvarea comunicării lingvistice, utile de aceea 
oricărui vorbitor. În cazul mărcilor diastratice privind lexicul specializat, asemenea informaţii sunt cu 
atât mai mult necesare chiar vorbitorilor instruiți, siliți să cunoască şi să utilizeze cuvinte mai puțin sau 
deloc cunoscute. În felul acesta, valoarea normativă a mărcilor diastratice. în general şi, în special, a 
celor privind /exicul specializat este sporită faţă de importanţa lor faţă de restul cuvintelor din 
dicționar, majoritatea aparținând limbii comune şi pentru care nu se dau asemenea informaţii. Acest 
principiu lexicografic implicit presupune ca, acolo unde apar, mărcile să fie indicate în condiţii de 
coerenţă şi consecvență, cu rigoare şi non-contradicţie, pentru a avea într-adevăr un caracter 
operatoriu. Într-o asemenea interpretare, mărcile diastratice sunt considerate părți importante ale 
definiţiei lexicografice, chiar dacă sunt elemente paralele cu aceasta; rigoarea şi interpretarea mărcilor 
diastratice poate ameliora definiția, poate contribui la o mai bună cunoaştere a sensului cuvintelor, 
Suplinind absenţa contextelor ilustrative din DEX"96. 


3.2.2. Clasificarea mărcilor diastratice prezintă interes nu numai pentru lexicografie şi 
semantică, ci şi pentru un vorbitor obişnuit, preocupat de eficiența comunicării în limba română. 


S-au semnalat cinci variabile? în funcţie de care se delimitează diferitele mărci diastratice. Una 
dintre acestea priveşte indicarea stilului funcțional al limbii căruia i se circumscrie cuvântul sau 
sensul. Se delimitează astfel, în primul rând, mărci ca (științific) sau (tehnic), caracteristice lexicului 
specializat, față de (curent), ultima valoare nefiind notată sau fiind implicită pentru majoritatea 
cuvintelor din lexicul comun dintr-un dicţionar. 


Marca (ştiinţific) cunoaşte numeroase subdiviziuni, în funcţie de domeniile concrete: 
(medicină), (fiziologie), (anatomie), (chimie), (informatică) ş.a. Reprezentarea acestui tip de marcă 
diastratică în DEX '96 este aspectul care ne interesează în cele ce urmează. 


Mărcile diastratice pot fi sistematizate (dincolo de cele cinci variabile) în câteva perechi 
opozitive: (literar) / (non-literar), (literar general) / (literar special), (literar uzual) / (literar non- 
uzual). Dacă prima distincţie este nerelevantă pentru aspectul urmărit de noi aici, celelalte două sunt 
foarte utile. Orice marcă (ştiinţific) se cuplează cu cea de (literar special), observaţie generală uşor de 
făcut. Mult mai dificil, dar mai interesant ar fi să se urmărească caracterizarea sub aspectul perechii 
(literar uzual) / (literar non-uzual). În mod firesc, lexicul specializat nu poate fi caracterizat prin 
valoarea (literar uzual), dar, în condiţiile „laicizării” limbajelor ştiinţifice, delimitarea termenilor 
speciali mai frecvent folosiţi în limba comună şi marcarea lor ca atare în dicţionar (alături de o 
definiție corespunzătoare) ar fi de mare interes pentru utilizarea limbii române şi pentru caracterizarea 
dinamicii ei. 


3.2.3. În cele ce urmează vom încerca să urmărim reprezentarea mărcilor diastratice în DEX 
‘96 la nivelul a trei limbaje specializate: medical, filozofic şi arte plastice. În toate aceste cazuri, 
aspectele urmărite privesc coerenţa şi consecvența marcării, atât în cazul unor termeni strict 
specializați, cu şanse mici şi inegale de a interesa lexicul comun (3.2.3.2). Pe de altă parte, există 
destul de mulți termeni aparţinând lexicului specializat care se utilizează în mai multe limbaje 
ştiinţifice, termeni a căror diferenţiere stilistică e foarte importantă (3.2.3.3.). 


3.2.3.1. O parte a lexicului specializat din toate domeniile investigate are o circulaţie destul de 
largă în limba comună, ceea ce justifică includerea într-un dicţionar general. Marca diastratică nu este 
însă indicată cu consecvență. 


În general, au marca (med.) mai mulţi termeni din medicină, cum ar fi: aderență, astenie, 
alergie, alienare, ausculta ş.a. Se remarcă marea cantitate de termeni medicali în DEX’96. Din altă 
perspectivă, marca (med.) reprezintă domeniul, iar pentru diverse subdomenii (ca fiziologie, anatomie 

ş.a.) din DEX 96 indică alte mărci (fiziologie, anatomie) 


Există însă în DEX "96 şi termeni medicali cu relativă circulaţie în limba comună care nu au 
marcă diastratică, precum adenom, aerofagie, afazie, alergie, anexită, anghină, anorexie, arterită, 
artrită, artroză ş.a. Pentru toţi aceşti termeni, definiţia lexicografică încearcă să suplinească absența 
mărcii diastratice atât prin tehnicitatea definiției medicale, cât şi, de multe ori, prin clasare sau gen 
proxim (boală, sindrom ş.a.). Nu întotdeauna repartizarea într-un domeniu este uşor de făcut de către 
nespecialist din cauza absenței mărcii diastratice, ceea ce creează dificultăţi în înţelegerea şi 
cunoaşterea sensului, ca de exemplu, la antienzimă, pentru care se indică mai multe genuri proxime. 


Prea puţini termeni filozofici au marca diastratică (fil. ), cum e cazul la formă, obiectiv. Sunt însă mult 
mai numeroşi termenii din logică şi filozofie care nu au marcă diastratică. Indicaţiile apartenenţei la aceste 
domenii pot fi deduse din definiția sensului, ca la esenţă, experiență, fenomen, realitate, raţionament, 
judecată. Marcarea sensului specializat ştiinţific era cu atât mai importantă cu cât se indică şi sensuri 
generalizate în limba comună, condițiile de diferențiere fiind neclare. 


În ce priveşte artele plastice se constată că DEX"96 nu are o marcă diastratică rezervată acestor 
specializări (spre deosebire de dicționarele enciclopedice româneşti, care o notează ca arte plast.). 
Numai unele mărci care aparţin artelor plastice, precum pictură — (pict.) (pe care DEX o defineşte ca 
„ramură a artelor plastice (subl.n.)”) sau sculptură — (definit la fel) sunt prezente în acest dicţionar ca 
reprezentând (sub)domenii. În aceste condiţii, pentru majoritatea termenilor generali din artele 
plastice, marcarea domeniului se face prin clasarea sensului în definiţie (ca la racursiu „procedeu în 
artele decorative şi cinematografice (subl.n.)...”) Dacă pentru unii termeni asimilați de limba 
comună (ca pictură, desen), absenţa mărcii diastratice este justificată parțial tocmai de acest fapt, 
pentru alţii care au sensuri specializate în mai multe domenii (ca distanță, utilizat în matematică, 
astronomie, fizică şi arte plastice sau ocru — în mineralogie, arte plastice şi limba comună) se impune 
indicarea mărcilor, inclusiv cea de (arte plast.). 


3.2.3.2. Analiza mărcilor diastratice din DEX '96 ale LS cercetat arată inconsecvența utilizării 
acestor informații sintagmatice foarte importante 
într-un dicționar general. Pentru înţelegerea sensului, a definiţiei termenilor, pentru utilizarea lor 
corectă în limba comună indicarea mărcii diastratice ar trebui făcută consecvent. 


Din această categorie, au marca (med) mai ales unii termeni medicali ca abdominalgie, 
anorectic, aplazie, astigmometru, ataxie ş.a. destul de puţin cunoscuţi şi utilizați. Există însă destui 


termeni medicali de acelaşi tip (ca sferă de circulaţie în limba comună) pentru care această marcă 
lipseşte, ca de exemplu: acroparestezie, adipsie, aplazie, ascardioză, algiditate ş.a. 


În celelalte două lexicuri specializate cercetate, se remarcă, şi în acest caz, că marca diastratică 
nu este indicată nici pentru termenii strict specializați mai mult sau mai puţin importanţi, ca inferență, 
silogism (logică), sau racursiu, sfumato, cinabru, vermillon (arte plastice), pentru toți repartiția stilistică 
fiind dedusă din definiţia sensului specializat şi, mai ales, din clasarea acestuia. 


3.2.3.3. Unii termeni din lexicul specializat aparţin mai multor domenii, cu sensuri mai mult sau 
mai puţin diferenţiate. În acest caz, marcarea domeniului era foarte importantă, operaţie făcută în 
DEX"96 la formă sau obiectiv, de exemplu. Pentru alte cuvinte, sensurile specializate sunt grupate 
împreună, dar fără nici o marcă diastratică explicită, ca la ton II. Această delimitare, fie şi parțială (ca la 
formă) nu este făcută la distanță sau la inducţie (logică, fizică, biologie) pentru care nici unul din 
sensuri nu are o marcă stilistică. 


3.4. Relativa inconsecvenţă în notarea mărcilor diastratice ale lexicului specializat în DEX '96 
şi insuficienta corelare a lor cu importanța şi circulaţia termenilor în limba comună (aspecte 
fundamentale pentru un dicționar general) sunt puse în evidenţă de analiza mai multor domenii 
ştiinţifice. Elaborarea DEX-ului sau a altor dicționare va trebui să ţină seama de rezultatele 
metalexicografiei pentru a asigura şi ameliora eficienţa dicționarelor într-o mai bună comunicare 
dintre vorbitori diferiți 


4. DEFINIŢIA (DEFINIȚIILE) 


4.1. Definirea reprezintă o activitate interdisciplinară, de interes social larg, răspunzând nevoii de a 


paralele, coordonată a investigării noastre. 


Orice definiţie presupune o echivalență semantică, susceptibilă să permită vorbitorului, 
lectorului să înțeleagă, să expliciteze în diferite feluri conţinutul cuvântului. Nefiind vorba de 
identități, se justifică şi în acest fel posibilitatea existenţei definiţiilor alternative, în funcţie de 
echivalenţele stabilite, care variază după consultantul definiţiei (de dicționar, din manuale sau din 
texte ştiinţifice). În acest proces complex al decodării definiţiei este antrenat atât sistemul de 
cunoaştere a lucrurilor, cât şi cel al cuvintelor, adică au importanţă obiectivă şi subiectivă contextele 
situaționale şi cele lingvistice. Rezultă încă o motivare a definiţiilor alternative. 


Definiţia este, oricum, o analiză sau o descriere a sensului unei unități, pe baza căreia se poate 
identifica referentul şi se pot construi mesaje 
lingvistice corecte. Definiţia este, de aceea, o piesă esenţială în dispozitivul cunoaşterii, al comunicării 
lingvistice şi în cel pedagogic, ceea ce justifică perspectiva interdisciplinară. Acesta este cadrul 
general în care se va face investigarea lexicului comun, dar, mai ales a celui specializat şi care va 
consta în compararea definiţiilor din dicționarele generale (1), speciale (2) şi din manualele şcolare 
(3). Se vor urmări mai multe aspecte: natura şi tipul definiţiilor, gradul lor de accesibilitate pentru un 
vorbitor mediu (accesibilitate condiţionată atât de structură cât şi de metalimbă), asemănările şi 
diferențele dintre definițiile aceleiaşi unități aşa cum apar la cele trei nivele desemnate mai sus. Se va 
demonstra astfel efectiv existenţa definiţiilor alternative, în corespondenţă cu sistemul variabil de 
cunoştinţe al mai multor categorii dintr-o comunitate socio-culturală. 


Un alt aspect al cercetării va fi constituit de analiza frecvenţei definiţiilor lexicului specializat în 
manualele şcolare sau în alte tipuri de texte, pentru 
a verifica o serie de ipoteze susținute în această privinţă. Se arată2 că 
manualele şcolare conţin un număr mai mare de definiții (3 — 4 pe pagină), faţă de alte tipuri de texte 
(cum ar fi articolele de vulgarizare, care au 1 — 2 definiţii pe o pagină). 


reținem aici distincţiile în funcţie de apartenenţa unităţii definite la lexicul comun sau la lexicul 
specializat: pe de o parte (4.2.1), definițiile din lexicografie şi semantică (privind mai ales lexicul 
comun) au un caracter cu precădere descriptiv, sunt definiţii naturale sau definiţii lexicografice, 
bazate în exclusivitate pe limitele naturale sau pe un metalimbaj împrumutat de la acestea. Codul 
deschis al acestor definiţii le face aproximative, aproximarea manifestându-se chiar la nivelul 
dicționarelor generale (vezi PARTEA a Il-a şi a III-a), dar putând să varieze şi în funcţie de condiţiile 
comunicării (vorbitori, texte). Pe de altă parte (4.2.2.), se delimitează definițiile lexicului specializat 
care trebuie să aibă un caracter riguros, non-ambiguu, convenţional, prescriptiv sau stipulatoriu, fiind 
numite definiţii convenţionale sau terminologice. Aceste calități ale definiţiilor se manifestă mai 
ales în unele domenii ştiinţifice, cum ar fi logica, matematica, sau chiar mineralogia. Relaţia dintre 
definițiile convenţionale şi cele naturale va fi o posibilitate de caracterizare a lexicului specializat în 
funcţie de domeniile investigate (vezi PARTEA a III-a). 


4.2.1. Numeroase lucrări de lingvistică rezervă spații bogate discutării definiţiilor lexicografice 
(vezi bibliografia de la sfârşitul PARȚII I). Vom reţine aici numai problemele care interesează 
ameliorarea definiţiilor lexicografice, mai ales din perspectiva relaţiilor cu semantica modernă. 


4.2.1.1. Admiţând faptul evident că definițiile lexicografice au un conţinut mult mai complex, cu 
multe informaţii care depăşesc latura semantică, se impun, în continuare, alte delimitări tipologice. 
Definiţia lexicografică se adresează vorbitorului obişnuit(mediu), depinde de competenţa lingvistică 
obişnuită, având, de aceea, un caracter social deschis. Condiţia ca definiţia lexicografică să fie 
accesibilă unui vorbitor mediu presupune utilizarea unei metalimbi (limbajul descrierii, care în cazul 
definiţiilor din dicționarele generale este o limbă naturală) cu cuvinte frecvente, bine cunoscute, 
asigurând lectorului posibilitatea de a reformula el însuşi definiții (vezi la 4.3). 


Se afirmă că definițiile lexicografice sunt cu precădere explicative, pentru că se aplică unui 
semnificat preexistent în limbă; ele aproximează uzul cuvântului3 incluzând atât competența 
lingvistică4 cât şi practica (performanţa), potenţial diferite în funcţie de vorbitori, chiar în cazul 
lexicului comun şi, cu atât mai mult, în cazul lexicului specializat. Uzul cuvântului poate fi descris 
prin mijloace lingvistice specifice, cum ar fi sinonimia. Definiţia prin sinonimie prezintă avantaje 
pentru lexicograf, fiind mai scurtă, deoarece analiza sensului se face sub altă intrare. Se ajunge astfel 
la diferite tipuri de circularitate a definiţiilor lexicografice (obiectivă şi subiectivă) care reprezintă 
dezavantaje pentru lector chiar şi în cazul lexicului comun (vezi PARTEA II-a). Lexicul specializat 
ar trebui să utilizeze definițiile prin sinonimie numai în situaţii obiective limitate, ştiut fiind că acest 
tip de relație semantică nu caracterizează, în general, limbajele ştiinţifice (vezi PARTEA a III-a) 


Alte maniere de definire lingvistică a uzului cuvintelor, cum ar fi antonimia şi hiperonimia pot 
fi utilizate atât în ce priveşte lexicul comun (vezi PARTEA a Il-a), cît şi lexicul specializat (vezi 
PARTEA a III-a). 


4.2.1.2. În cazul definiţiilor lexicografice se încearcă o limitare, de cele mai multe ori greu 
de făcut, între definirea lingvistică, privind cuvintele, uzajul lor şi definirea enciclopedică, privind 
obiectul, lucrul numit5. Majoritatea specialiştilor admit că definițiile lexicografice ar trebui să 
privească numai cuvintele, pentru a fi definiţii cu adevărat lingvistice. În acelaşi timp, se apreciază că 
relația dintre sens şi obiect nu poate fi neglijată6, ceea ce favorizează definițiile enciclopedice 
sau ostensive. Acestea se apropie în unele privinţe de definițiile terminologice (vezi la 4.2.2) 
care sunt, prin excelenţă, referențiale, ierarhizante şi clasificatoare. Prezenţa definiţiilor 
enciclopedice este condiționată parțial de natura sensului definit (fiind preferate în cazul 
substantivelor concrete). În general nu există criterii obiective care să distingă definiția 
cuvântului de definiția lucrului şi, de cele mai multe ori, trebuie să le avem în vedere pe 
amândouă. 


4.2.1.3. O tipologie care se interferează cu precedenta şi care e frecvent utilizată distinge 
definițiile substanţiale de cele relaţionale. 


În cazul definiţiilor substanţiale se stabilesc tangenţe greu de delimitat cu definițiile 
enciclopedice sau ostensive. Se face descrierea referentului real sau primar, prin definiții stereotipe 
care au ca scop reprezentarea efectivă a obiectelor în funcție de un ansamblu de proprietăţi. Se poate 
lua în consideraţie şi referentul de raportare, care include punctul de vedere al unor vorbitori diferiți, 
inclusiv atitudinea lor. Acceptarea acestor distincții reprezintă încă o motivare a definiţiilor 
alternative, mai ales în cazul lexicului specializat. 


Majoritatea definiţiilor substanţiale (aplicate substantivelor), se bazează pe formula aristotelică 
a genului proxim (clasare prin hiperonim, arhisemem sau arhilexem, care nu se impun univoc) şi a 
diferențelor specifice (una sau mai multe mărci descriptive, cauzale, de finalitate sau funcționale). 
Între cele două părţi ale acestor definiţii se stabileşte o relaţie invers proporţională: cu cât genul 
proxim e mai general sau mai slab, cu atât diferențele specifice trebuie să-l completeze prin număr şi 
precizie. Referentul de raportare este condiţionat mai ales de accentul diferit pus pe mărcile 
diferenţelor specifice şi conduce la definițiile alternative. 


Definiţiile relaţionale (utilizate mai ales în definirea adjectivelor sau adverbelor şi, izolat, a unor 
substantive, de ex. derivatele) sunt economice pentru că exprimă o singură dată cuvântul — intrare. În 
acest tip de definiţii nu se apelează la raportarea la un gen proxim (hiperonim sau arhilexem), ca în 
definițiile substanţiale. Definiţiile relaţionale se aplică în situaţii limitate: relaţia întreg/parte sau relația 
de apartenenţă, relaţia de similitudine şi antonimică. 


Preferinţa diferită pentru definiţii substanţiale sau relaţionale în cazul lexicului specializat 
poate fi o modalitate de caracterizare semantică şi lexicografică în cercetarea întreprinsă. 


În toate situaţiile, dar mai ales în cazul definiţiilor relaţionale, definițiile lexicografice sunt 
tributare totalității contextelor în care apar cuvintele. Se ajunge astfel la afirmarea primordialității 
contextului asupra definiţiei în dicționarele monolingve, chiar dacă acestea nu dau contexte ilustrative, 
cum e cazul DEX-ului. Prin implicarea contextelor lingvistice în descrierea sensului sau uzajului unui 
cuvânt, definiţia lexicografică are şi un caracter normativ complex (nu numai descriptiv), incluzând 
situațiile extralingvistice de comunicare, nu numai situaţiile lingvistice. 


4.2.1.4. Lingvistica ultimelor decenii a insistat asupra relaţiilor şi diferențieri definiției 
lexicografice de cea semantică. Ultima, care o ordonează pe prima după anumite principii ar avea un 
caracter mai precis, mai sistematic, prezentându-se ca o ecuație semică. Se admite astfel că definiția 
lexicografică este mai complexă, mai rudimentară, mai concretă, dar şi mai naturală decât definiția 
Semică (componenţială), care nu o preia în întregime. Aşadar, numai o parte din informaţiile 


semantice ale unei definiţii lexicografice se poate transpune în componente de sens (seme) sau în 
definiție semică. În momentul în care se stabilesc relaţii între metalimbajul lexicografic şi cel semantic 
se fac mai multe transcodări sau reinterpretări, Sensul cuvântului din limba — obiect este interpretat 
la nivelul metalimbajului lexicografic şi apoi la nivelul metalimbajului semantic, care îl ordonează pe 
cel dintâi. Vorbitorul obişnuit (lectorul definiţiei) trebuie să se plaseze pe o poziţie similară cu 
semanticianul, adică să ordoneze datele definiţiilor lexicografice, ordonare condiționată (mai ales în 
cazul lexicului specializat) de sistemul lui de cunoştinţe. Aceste transcodări posibile sunt surse 
continue ale aproximării sensului. şi, implicit, ale definiţiilor alternative. 


Se apreciază că definițiile semice au o codificare mai strictă, ceea ce nu este justificat dat fiind 
că se apelează tot la o limbă naturală, ca şi în cazul definiţiilor lexicografice. Mai relevante sunt 
calităţile analizei semice prin atenţia acordată univocității termenilor din metalimbaj (semelor), prin 
puterea de sistematizare a mărcilor relevante rezultată din compunerea şi diferenţierea riguroasă a 
elementelor aceleiași clase, considerate global. 


Dincolo de diferențele semnalate, esenţial este că activitatea de definire din dicționare are o serie 
de elemente comune constante cu analiza semantică (semică), reprezentate de clasarea şi diferenţierea 
sensului. Lexicograful, semanticianul şi vorbitorul sunt obligaţi, pe de o parte, să stabilească relaţiile 
dintre un cuvânt şi obiectele care pot fi numite prin el şi, pe de altă parte, să precizeze condițiile strict 
lingvistice (semantice şi contextuale) de utilizare a cuvântului respectiv. De aceea, ordonarea definiţiilor 
lexicografice de orice tip după principiile semanticii moderne este un obiectiv general în descriere a 
lexicului comun şi a celui specializat. S-ar evita astfel o serie de defecte ale definiţiilor lexicografice 
(general admise), cum ar fi circularitatea, caracterul nesistematic, utilizarea unui metalimbaj alcătuit din 
cuvinte prea puţin cunoscute şi, mai ales, incompleta reflectare a contextelor în care apar sensurile 
cuvintelor. 


4.2.2. Dacă observaţiile făcute până aici privind definirea cuvintelor au luat în consideraţie atât 
lexicul comun, cât şi pe cel specializat, în cele ce urmează ne vom opri asupra definiţiei terminologice 
(valabile numai pentru LS). 


O definiţie terminologică priveşte termenul ca membru al unui ansamblu determinat numit 
terminologie. Orice terminologie reflectă organizarea structurată a unui domeniu bine delimitat, o 
organizare conceptuală anume, în care fiecare termen se defineşte prin raportare la celelalte. Se 
consideră că terminologiile sunt adevărate sisteme definiționale în care se stabileşte o interdependenţă 
între un concept, termen, definiţie şi domeniu, interdependenţă reflectată de triunghiul terminologic: 


termen 
lucru 


concept 


domeniu definiție 


Prin triunghiul terminologic se statuează preferința termenilor pentru monosemie şi 
monoreferenţialitate (şi, implicit, pentru univocitatea sensului), alături de faptul că definițiile lor sunt 
prescriptive, stipulative şi convenționale. Definirea termenilor numai prin integrarea într-o 
terminologie atrage şi alte calităţi ale definiţiei lor, cum ar fi faptul că sunt clasificatoare, ierarhizante, 
în mod riguros. 


Se apreciază că definiția terminologică (terminografică) este într-o mare măsură enciclopedică, 
pentru că dă prioritate informaţiilor privind „lucrul”. Implicit, predomină definițiile substanţiale care 
descriu, enumeră proprietăţile claselor de obiecte şi disting conceptele. Preferința motivată pentru aceste 
definiţii nu înseamnă că ele nu prezintă particularități față de definițiile enciclopedice din lexicul comun, 
particularităţi condiţionate strict de triunghiul terminologic. Definiţiile substanțiale ale lexicului 
specializat au genuri proxime care pot desemna fie domeniul de referințe (cum ar fi chimia, matematica, 
medicina ş.a.), fie un termen imediat superior sau un hiperonim (boală față de sindrom). Diferenţele 
specifice însumează detalii de descriere şi caracterizare, nu toate la fel de relevante pentru diferențierea 
termenilor din aceeaşi clasă. 


Tipologia prezentată depinde însă şi de locul în care apar definițiile terminologice în dicționare 
speciale, în manuale sau lucrări de specialitate, sau în dicţionare generale. Aceasta înseamnă că şi 
definițiile terminologice depind în mai mare măsură de tipul de lector căruia i se adresează, afirmaţie 
care ar trebui să se verifice mai ales în cazul definirii lexicului specializat în dicționare generale. 
Astfel spus, integrarea strictă a unui termen în triunghiul terminologic se poate face numai de către un 
lector specializat, care nu mai are nevoie să utilizeze un dicționar general pentru aceasta. Rezultă de 
aici că definițiile terminologice din dicționarele generale ar trebui să se facă într-un cod mai deschis, 
mai accesibil vorbitorilor nespecializaţi, a căror capacitate de decodare exactă a sensului este 
variabilă. Înseamnă, de asemenea, că definițiile terminologice din dicționarele generale ar trebui să 
prezinte diferențe față de cele din textele de strictă specialitate (inclusiv de dicționarele speciale). 
Aceste diferenţe, justificate obiectiv de triunghiul terminologic sunt, în cazul lexicului specializat, 
argumentul de bază în ce priveşte definițiile alternative. În acelaşi sens trebuie interpretate 
argumentele privind delimitarea definiţiilor preştiinţifice de cele ştiinţifice. Un exemplu de variaţii în 
definire este constituit de cuvântul apă, definit în orice context ca „lichid”, dar care are alte diferențe 
specifice în funcţie de domeniul în care apare şi tipul de lector căruia i se adresează: în chimie — „0 
anumită compoziţie”, în fizică — „anumite puncte de congelare sau fierbere” şi în uzul curent "faptul că 
este potabilă sau are alte utilizări”. Mai ales din perspectiva vorbitorului nespecializat, interesează 
definițiile terminologice care sunt funcţionale sau care privesc uzajul termenului, celelalte elemente 
ale definiției nefiind strict operatorii pentru el. 


Sub aspectul manierelor lingvistice utilizate, se remarcă faptul că definirea prin antonime şi, 
mai ales, prin sinonime este accidentală, pentru că nu poate ține loc de definiţie terminologică. 


Fără să insistăm asupra tuturor aspectelor posibile privind definiția terminologică (cu sau fără 
relaţii cu definiția lexicografică) rezultă asemănări şi diferenţe care vor fi urmărite în manifestările 
concrete din diversele domenii ale lexicului specializat investigate în PARTEA a III-a. 


4.3. Indiferent de tipul de definiție (lexicografică, semică, terminologică), o problemă specială 
care se pune este cea a metalimbajului sau a elementelor cu care se face definirea. Numai în cazul unor 
definiţii terminologice, cum ar fi cele din matematică (vezi PARTEA a III-a) există mijloace formale, 
simbolice sau de alt tip care evită apelul strict la o limbă naturală. Limbajele formalizate construite cu 
scopuri şi mijloace precise, ca procedee substitutive îndeplinesc condiţia codurilor închise, cu 
consecinţe pozitive asupra univocităţii termenilor. În majoritatea limbajelor specializate însă, definirea 
se face prin limba naturală, iar metalimbajul lexicografic, cât şi cel semantic dispun de multe libertăți. 


În direcţia precizării metalimbajului (sau a limbajului descrierii) s-a preconizat doar că ar trebui să fie 
limitat cantitativ O, că ar trebui să cuprindă aproximativ 500 până la 1500 de cuvinte; analiza Dicţionarului 


„Petit Robert” artă că s-au utilizat 20.000 de cuvinte pentru a explica 60.000. Elementele definirii sau 
metalimbajului (desemnate prin fr. definissants, definisseurs) descriu intrarea sau definitul în perifraze de 
amploare diferită, cu cît perifraza este mai lungă şi mai explicită, cu atât nu aduce o informaţie nouă din cauza 
redundanţei discursului natural. 


Problemele metalimbajului în corelaţie cu definițiile alternative vor constitui un obiectiv 
relevant în caracterizarea diferitelor lexicuri specializate. 


1] Vezi, de ex. La Definition, Larousse, Paris, 1990, 

?2 F. Mazière (1989), p. 93 ş.a. 

*3 E. Vasiliu (1982:83), p. 184. 

4 E. Vasiliu (1980), p. 633. 

5 E. Vasiliu (1986). 

6 E. Vasiliu (1982 — 83) p. 184 — 185. 

7 Vezi Angela Bidu-Vrănceanu (1993) 

8 E. Vasiliu (1980), p. 633, (1982-83), p. 185. 
9 E. Vasiliu (1982- 83), p. 185. 

10 P. Lavorel (1975), p. 46. 

11 Vezi şi Angela Bidu-Vrănceanu (1993), p. 13-16. 


PARTEA all-a 


LEXIC COMUN 


Lexicul comun poate fi descris din mai multe perspective. Una dintre ele priveşte însăşi delimitarea 
lui. Pentru limba română există mai multe descrieri care îşi propun acest obiectiv, realizat cu unele diferențe 
cantitative. Alexandru Graur (Încercare asupra fondului principal lexical, Bucureşti 1954) stabileşte fondul 
principal lexical cuprinzând aproximativ 1500 de cuvinte. Marius Sala şi colectivul (Vocabularul 


1 


reprezentativ al limbilor romanice, Editura ştiinţifică şi Enciclopedică Bucureşti 1988) delimitează 
vocabularul reprezentativ al limbii române alcătuit din 2581 de cuvinte; alți autori opereză cu vocabularul 
fundamental (Adriana Costăchescu, Maria Iliescu, Vocabularul minimal al limbii române curente, cu 
indicaţii aproape complete, tradus în mai multe limbi, Editura Demiurg, Bucureşti 1994), conceput mai ales 
din perspectiva didactică. 

Dat fiind că lista cuvintelor din lexicul comun (chiar şi cu unele variaţii cantitative) rămâne 
cuprinzătoare, ne interesează pentru abordarea lui lexico-semantică segmentarea în subclase. Din 
varietatea semantică a lexicului comun am selectat substantivele abstracte, a căror descriere lingvistică 
a pus numeroase probleme. Dacă avem în vedere reprezentarea grafică privind relația lexic 
comun/lexic specializat (vezi partea I p.) abstractele se plasează în primele două sfere concentrice, 
adică în G (limba generală) şi în GS (partea limbii comune care trece în cea specială) sau în AB 
(vocabularul comun şi vocabularul literar mediu). Această situaţie este justificată de faptul că nu 
toate abstractele din limba română sunt cuvinte vechi, ceea ce are consecințe asupra importanţei lor 
lingvistice (manifestate în uzajul lingvistic sau frecvenţa lor în numărul de sensuri dezvoltat sau în 
numărul derivatelor). Indiferent însă de vechimea lor, multe abstracte se pot utiliza şi în lexicul 
specializat din diferite domenii, ceea ce justifică, o dată în plus, interesul pentru această categorie de 
cuvinte. 

Analiza lexico-semantică şi contextuală a abstractelor va fi făcută pe marginea a două clase (I) 
şi (I), fiecare punând o serie de probleme specifice, ceea ce sporeşte interesul metodologic pentru 
această categorie, considerată de noi reprezentativă pentru lexicul comun. 


ABSTRACTE I 


0.1. Studiul abstractelorl interesează nu numai ca o clasă semantică în sine, cu probleme 
specifice ale analizei lor lingvistice, ci şi pentru că prin intermediul lor s-au făcut o serie de observaţii 
teoretice şi metodologice care merită să fie discutate. 

Astfel, se afirmă că abstractele sunt, în general, monosemantice2, aspect care ar trebui să se 
manifeste sporit în română, mai ales în cazul destul de numeroaselor neologisme3 care există în 
această clasă. 

O justificare suplimentară a frecvenței monosemiei la abstracte poate fi constituită şi de teza 
susținută de alți limgviştid privind faptul că polisemia, în general şi sensurile metaforice în special 
se dezvoltă numai când cuvintele se utilizează în mai multe domenii. Or, în ce priveşte abstractele se 
pare că sensurile secundare exprimă „alunecări” în aceeaşi sferă semantică (de la sentimente la 
stări, de la emoții la sentimente ş.a.m.d., situaţie care ar limita, din prinicipiu, polisemia). 

Pe de altă parte, în cazul abstractelor polisemantice interesează dacă există o polisemie 
dinamică, prin metaforă (notată PD) sau una statică, prin metonimie (notată PS)5. Dacă s-ar 
verifica valabilitatea tezelor susținute anterior, ar trebui să existe mai ales o polisemie statică. În 
acelaşi timp, trecerea de la abstract la concret şi invers este frecventă în limbă, iar acest tip de 
relaţie ar reprezenta o polisemie dinamică. Amândouă tipurile de polisemie fiind astfel justificate, 
interesează identificarea ponderii celor două tipuri (1). 

Definirea abstractelor a suscitat numeroase discuţii lingvistice.6 Delimitarea unei clase de 
abstracte (unele denumiri de sentimente) pe baza dicționarelor limbii române (DEX '96)7 pune în 
evidență dificultăţile diferenţierii dintre sentimenv/ stare/ emoţie/ manifestare ș.a., termeni utilizați 
paralel pentru clasarea sensului. În plus, definițiile lexicografice ale denumirilor de sentimente 
fac apel curent la cvasisinonime care, printr-o circularitate complexă sporesc ambiguitatea 
sensului şi pun probleme importante pentru semantica abstractelor(2). Dificultăţile obiective care 
se constată în analiza sensului acestor cuvinte pot justifica teza că abstractele sunt mai puţin 
preferate de descrierile structurale 10. 

Pe de altă parte, lingvistica românească dispune de analiza semică a unor denumiri de 
sentimente |, iar reinterpretarea ei, după aproximativ două decenii, într-un cadru mai larg, post - 
structuralist prezintă interes metodologic, pentru a aprecia avantajele şi dezavantajele acestui tip de 
descriere a sensului (3). În aceeaşi lucrare găsim şi o analiză contextuală a unor abstracte 


(IUBIRE, URA)12 a cărei reinterpretare din perspectiva relevanței semantice a contextelor, va fi 
pusă în corelaţie cu modalități mai noil3 pentru o mai bună definire a abstractelor (4). 


0.2. Dată fiind varietateal4 problemelor puse de clasa abstractelor vom selecta pentru 
analiza de faţă numai o clasă a denumirilor de sentimente, alcătuită din : IUBIRE, PRIETENIE, 
AFECŢIUNE, SIMPATIE, DUŞMÂNIE, URĂ, AVERSIUNE, ANTIPATIE. Consultarea 
dicționarelor obligă însă la extinderea clasei dincolo de cele opt antonime analizate de R. Sîrbu 
prin includerea următoarelor cuvinte: ATAŞAMENI, ATRACȚIE, AFINITATE, ÎNCLINARE, 
TANDREȚE,  DEZGUST, PICA,  RESENTIMENI, SILA,  VRAJBĂ, OSTILITATE, 
RANCHIUNĂIS. 


1.1. Din clasa extinsă prezentată sub 0.2, după dicționarele limbii române sunt 
monosemantice: AVERSIUNE, ANTIPATIE, RESENTIMENT, URĂ, RANCHIUNĂ, DUŞMÂNIE, 
PICĂ, VRÂJMĂŞIE. Teza că abstractele sunt monosemantice se verifică mai ales în cazul lui URĂ 
şi PICĂ, deoarece sunt cuvinte vechi16, care ar fi putut dezvolta mai multe sensuri. Pentru derivate 
şi neologisme 17, monosemantismul este, în mare măsură, firesc. 


1.2. Mai multe cuvinte din clasa analizată par monosemantice (pentru că sensurile nu sunt 
înregistrate în dicţionar sub cifre diferite), dar, de fapt, există diverse alte delimitări grafice care 
indică un polisemantism. Este cazul lui DRAGOSTE (cuvânt vechi), IUBIRE, PRIETENIE 
(derivate cu sufixe) şi al lui DEZGUST (derivat regresiv, calc după franceză). 

Astfel, pentru IUBIRE se delimitează trei sensuri18: numele acțiunii, faptul de a iubi (s.1), 
sentimentul respectiv, considerat ca afecțiune în general (5.2) şi persoana de sex opus pentru care 
se manifestă acest sentiment (s.3). Dacă primele două sensuri aparțin domeniului abstractelor şi s- 
au dezvoltat prin sinecdocal19 „întreg”/„parte” sau metonimia „proces”/„rezultat”, (polisemie 
statică - PS), cel de-al treilea sens a lua naştere prin metafora „abstract”/,,concret” (PD). 

După un model asemănător se dezvoltă şi polisemia cuvântului DRAGOSTE: un sentiment 
de afecţiune în general (s.1), sentiment de afecţiune pentru o persoană de sex opus (5.2), sensuri 
rezultate prin sinecdoca „întreg"/„parte” (PS) şi sensul concret care desemnează „persoana, fiinţa 
iubită” (5.3) (PD). 

PRIETENIE este definit ca un sentiment complex (care include simpatia, Stima, respectul, 
ataşamentul) (5. 1), ca legătură între oameni sau grupuri de oameni, bazată pe acest sentiment (s.2), 
sens dezvoltat prin metafora „abstract”/,,concret” (PD) şi ca atitudine favorabilă faţă de cineva sau 
de ceva, sens abstract rezultat prin sinecdoca „parte”/,întreg” sau metonimia „cauză efect” (PS). 

DEZGUST are două sensuri, cel de-al doilea fiind o metaforă „concret” / abstract (PD), 
sensuri pe care le are şi etimonul francez al cuvântului românesc: aversiune pentru mâncare (5.1) 
şi aversiune pentru orice (lucru, persoană) (5.2). 


1.3. Sunt polisemantice în DEX: SILĂ, SCÂRBĂ, GREA TĀ (cuvinte vechi), REPULSIE, 
OSTILITATE, OROARE, SIMPATIE, AFECȚIUNE (neologisme). 

Cuvintele româneşti vechi dezvoltă o polisemie dinamică prin transferul „abstract” 
/„concret” — SCÂRBĂ (5.2) sau „concret” /„abstract” — GREA TĀ (5.2 — „sentiment de silă față de 
ceva sau de cineva”). Se constată şi trecerea de la un sentiment la altul, prin metonimia „cauză” 
efect” (PS) la SILĂ (5.2 „constrângere”). 

În cazul neologismelor, se pune problema dacă polisemia din română o reproduce pe cea din 
franceză şi se constată atât asemănări, cât şi deosebiri. Cele mai apropiate de modelul francez sunt 
REPULSIE şi OSTILITATE, cu deosebirea că, pentru cuvintele româneşti, ordinea sensurilor este 
inversată: REPULSIE este definit mai întâi ca „sentiment (de aversiune)” şi apoi ca termen în 
fizică (desemnând „o respingere” dar chiar şi inversată, relaţia dintre cele două sensuri se bazează 
pe metafora „abstract” /„concret” sau invers (PD). Tot pe relația metaforică „abstract”/,,concret” 
se bazează şi polisemia cuvântului OROARE, compatibilă în franceză (unde sunt mai multe 
sensuri) şi în română (PD). 

Cele mai mari diferențe dintre franceză şi română apar la SIMPATIE şi AFECŢIUNE, 
polisemia din prima limbă fiind mult mai bogată. În cazul cuvântului francez AFFECTION, sensul 
„Sentiment tandru pentru cineva” este al treilea, primele două desemnând „procese pozitive şi 
negative” (nu neapărat sentimente). Rom. AFECŢIUNE a preluat ca „sentiment” numai valoarea 


pozitivă, iar sensul al doilea desemnează „boala” („stare patologică a unui organ” - proces 
negativ). 

SIMPATIE are o polisemie metaforică (PD), bazată pe relaţia „abstract"/,„concret” afinitate 
faţă de o persoană (5.1) şi persoana în sine ca obiect al ataşamentului (5.2), ultimul sens neexistând 
în franceză, unde cuvântul are mai multe utilizări abstracte. Cel de-al treilea sens în română, este 
specializat medical (prin metafora „asemănării de formă”) desemnând o legătură între două 
organe simetrice, sens care nu există în franceză. 

Aşadar, cu excepția ultimelor două cuvinte discutate, polisemia cuvintelor româneşti 
neologice discutate o preia simplificând-o pe cea a cuvintelor franceze din care provin. 

1.4. Analiza unor denumiri de sentimente din limba română din perspectiva unor teze 
teoretice privind polisemia abstractelor permite următoarele observaţii: 

— Nu se poate face o afirmaţie categorică privind preferința pentru monosemantism a 
abstractelor. În clasa analizată, cuvintele monosemantice şi cele polisemantice sunt în proporție 
aproape egală. 

— Polisemia denumirilor de sentimente analizate20 pare să urmeze tipare sau modele 
uniforme: fie (1) relația metaforică „abstract”/„concret” sau „concret”/,„abstract” (PD) pentru 
IUBIRE, DEZGUST, SCĂRBĂ, GREAŢĂ, SILĂ, OSTILITATE, REPULSIE, fie (2) o relaţie de 
tip metonimic (sinecdoca „parte”/„întreg” sau invers prin generalizarea sau specializarea unui 
sentiment sau trecerea de la un sentiment la altul) (PS): IUBIRE, PRIETENIE. 

— Contrar aşteptărilor, polisemia dinamică (metaforică), pare mai bine reprezentată cantitativ 
în această clasă, chiar dacă mişcarea sensurilor în domenii diferite (de la limba curentă la limbaje 
specializate — medicină, fizică) este cu totul izolată. 

— În marea majoritate, polisemia abstractelor româneşti neologice o reproduce, simplificând- 
o pe cea a cuvintelor franceze corespunzătoare, ceea ce reprezintă o infirmare a tezei privind 
monosemantismul unor neologisme; explicaţia vine, probabil, din importanța abstractelor în limbă. 
Cu totul izolat, se constată deosebiri în ce priveşte polisemia din română şi franceză (la SIMPATIE 
şi AFECȚIUNE). 


2.0. Analiza semantică a definiţiilor lexicografice ale unor denumiri de sentimente din limba 
română pune în evidență numeroase dificultăţi de interpretare riguroasă a sensului acestor cuvinte21. 
Ele provin din faptul că se constată o circularitate excesivă, manifestată atât prin utilizarea 
cvasisinonimelor la nivelul genurilor proxime, cât şi în ce priveşte definirea exclusivă prin 
cvasisinonime, după cum rezultă din cele ce urmează: 


2.1. Mai multe denumiri din clasa discutată au ca parafrază lexicografică formula 
„Sentiment de”22 numele unei Stări afective aproximativ echivalente, cum ar fi: DRAGOSTE 
„Sentiment de afecțiune”, DUŞMÂNIE „sentiment de ură” ş.a. Întrebarea care se pune priveşte 
statutul numelui de stare afectivă, care ar putea fi considerat gen proxim (dacă se consideră 
clasarea prin ,„sentiment” prea generală) sau diferenţă specifică care indică tipul de sentiment (mai 
ales în cazurile în care nu există alte elemente susceptibile a fi specifice) 23. 


2.2. În destul de multe cazuri, clasarea se face prin „sentiment de”, urmat de enumerarea 
mai multor cvasisinonime, cum ar fi: GREAȚŢA „sentiment de + scârbă, dezgust, silă”, ANTIPATIE 
„Sentiment de + neplăcere, aversiune, silă”, PRIETENIE „sentiment de + simpatie, stimă, 
ataşament”. În aceste cazuri, este fundamental să se aprecieze dacă enumerarea reprezintă o sumă 
de calități aproximativ diferite (a) sau, dimpotrivă, e o înşirare de calități aproximativ 
asemănătoare (b), iar exemplele menţionate ilustrează ambele situaţii. În situația (a) este definiţia 
cuvântului GREAȚĂ, unde termenii enumeraţi (silă, dezgust, scârbă) sunt aproape identici din 
punct de vedere semantic, cel de-al treilea fiind diferențiat doar printr-o „intensitate în grad foarte 
mare”. Pentru Situaţia (b) este ilustrativă definiția cuvântului PRIETENIE, unde ordinea nu 
respectă cvasisinonimiile (simpatie se grupează cu ataşament, iar stimă cu respect, iar unul dintre 
cele două cvasisinonime — pereche era suficient în definire). Pe de altă parte, fiecare dintre 
termenii enumeraţi în această definiţie poate fi relevant pentru o anumită trăsătură semantică: 
gradul de afecțiune, durata sentimentului, motivarea diferită şi complexă a stării afective. 


2.3. Câţiva dintre membrii clasei analizate sunt definiți numai prin cvasisinonime. Și în acest 
caz, enumerarea poate fi derutantă, mai ales că situaţiile sunt diferite. Pe de o parte, termenii care 
se succed sunt destul de clar diferenţiaţi semantic, de ex. AFECȚIUNE -— „simpatie, prietenie, 
dragoste”, ceea ce poate însemna fie o sumă a caracteristicilor fiecărui element, fie o specificare a 
formelor de manifestare conferind calități generale termenului astfel definit (simpatia, prietenia, 
dragostea sunt, fiecare, forme de afecțiune). Pe de altă parte, enumerarea se face prin termeni mai 
puţin clar diferenţiaţi semantic, ca în cazul cuvântului SIMPATIE24, definit prin „atracție, 
înclinare, afinitate”, iar fiecare din cei trei termeni enumeraţi are definiţii circulare25, care sporesc 
ambiguitatea. 

2.4. Puţine denumiri de sentimente au ca gen proxim un cvasisinonim urmat de diferenţe 
specifice clare: ATAŞAMENT = „afecţiune” + „puternică, durabilă”, SCÂRBĂ = „aversiune” + 
„„nestăpânită” (+ „fizică sau morală”), REPULSIE „aversiune” + „instinctivă”, PICĂ, = ură” + 
„ascunsă, nemărturisită”. Asemenea definiţii sunt relevante tocmai pentru că se diferențiază precis 
cvasisinonimele, iar circularitatea nu mai este un defect. 


2.5. Din cele discutate sub 2 rezultă că definițiile lexicografice ale denumirilor de sentimente 
analizate au numeroase defecte (majoritatea reprezentate de diferitele tipuri de circularitate), care sporesc 
relativitatea interpretării sensului acestui tip de abstracte26. Chiar dacă delimitările nu sunt întotdeauna 
uşor obiectivabile, utilizarea unui mare şi diferit număr de (cvasi)sinonime încarcă inutil şi derutant 
definiţia lexicografică. În aceste condiţii, se poate aprecia că definirea sensului unor denumiri de 
sentimente, ca şi a abstractelor în general este o problemă dificilă, ceea ce poate justifica părerea, dar şi 
faptul că s-a făcut în mică măsură analiza lor în câmpuri lexico — semantice27. 


3.0. In condițiile în care definițiile lexicografice ale unor denumiri de sentimente se dovedesc 
a fi deficitare sau insuficient de eficiente, ne interesează în ce măsură definițiile semice pot fi mai 
avantajoase. 


3.1. Au fost analizate semic28: AFECȚIUNE, SIMPATIE, PRIETENIE, IUBIRE, caracterizate 
prin semele „afectiv — simpatetic”29 şi AVERSIUNE, ANTIPATIE, DUŞMĂNIE, URĂ, pentru care sunt 
distinctive semele „repulsiv — advers”30. Aceste seme sunt incompatibile contrarii (notate SIC) şi 
formularea lor are avantajul de a diferenţia metalimba de limbă şi de a grupa perechi antonimice cu 
sensul comun „privitor la gradul de afecţiune, afinitate”3 1. Alte diferențe semantice sunt indicate precis 
şi omogen prin diverse grade de „intensitate”32. Numai izolat se mai operează cu alte seme, cum ar fi 
„reciprocitatea”. Analiza semică este prezentată sub forma următorului tablou33: 


„privitor la „intensitate” | 
gradul de recipro- 
afecțiune” non-int. Int.I int. I | citate 
int. M 


afectiune 


simpatie 


prietenie 


iubire 
aversiune 


antipatie 
duşmănie 


ură 


Confruntarea definiţiilor semice cu cele lexicografice impune următoarele observații: 

— Semul comun „privitor la gradul de afecțiune” este mai convenabil pentru că angajează 
distincții greu de făcut în ce priveşte afectele şi sentimentele34 şi pentru că evită confuziile dintre 
limbă şi metalimbă. 

— Microcâmpul35 analizat este delimitat din câmpul mai larg al proceselor afective prin cele 
două valori ale semului incompatibil contrariu „afectiv — simpatetic”/ „repulsiv — advers”. Formularea 


acestor seme în termeni psihologici este avantajoasă pentru evitarea circularității derutante constatate 
în definițiile lexicografice. 

— Din varietatea diferențelor specifice existente în definițiile lexicografice, analiza semică 
selectează mai ales „intensitatea”, ordonând precis gradele ei (de la „non — intensiv” la „intensiv” I, II, 
III). Compararea gradelor „intensităţii” denumirilor de sentimente, aşa cum apar în definițiile 
lexicografice şi în definițiile semice arată unele neconcordanțe: (a) în definiția lexicografică a 
cuvântului AVERSIUNE apare diferenţa specifică „profundă”, care nu corespunde mărcii „non — 
intentiv”, propusă de Sîrbu36; (b) pentru ANTIPATIE, definiția lexicografică nu dă indicații privind 
„intensitatea”, ceea ce ar însemna că e nemarcat din acest punct de vedere, iar analiza semică îl 
defineşte ca „intensiv I’. Ar rezulta că poziţia celor doi termeni (AVERSIUNE - ANTIPATIE) în 
tabloul analizei semice ar trebui inversată. 

Definiţiile lexicografice pun însă în evidenţă şi alte informaţii care ar trebui să funcționeze ca 
seme variabile distinctive în clasa analizată. Dintre acestea, analiza semică nu redă decât 
„reciprocitatea”, distinctivă pentru PRIETENIE şi DUŞMĂNIE. În aceeaşi măsură, ar fi justificate şi 
alte seme, precum „durabil” (distinctiv pentru ATAŞAMENT), „non — exteriorizat”37, care 
diferenţiază pe PICĂ, de DUŞMĂNIE38. 

— Unele (cvasi)sinonime lipsesc nemotivat din clasa analizată semic39. Ne referim la 
DRAGOSTE, care dezvoltă exact aceleaşi sensuri cu IUBIRE, chiar dacă într-o altă succesiune. 
Analiza lor semică a neglijat dezambiguizarea polisemiei, neținând seama că IUBIRE se defineşte la 
sensul propriu ca „dragoste pentru o ființă de sex opus”, iar DRAGOSTE, la sensul propriu, 
desemnează „un sentiment de afecțiune în general”. O mai strânsă corelare a definiţiilor semice cu 
cele lexicografice ar fi în avantajul amândurora. 


3.2. Compararea definiţiilor lexicografice cu cele semice arată că cele din urmă sunt sau pot fi 
mult mai sistematice şi mai relevante prin omologarea caracterizată şi prin evidenţierea diferenţelor. 

Astfel, s-ar putea diferenția cvasisinonimele care creează circularități derutante în definițiile 
lexicografice, de ex.: SILĂ = GREAŢĂ = (DEZGUST), REPULSIE = „aversiune” + „instinctivă”, 
RESENTIMENT = „duşmănie” + „provocată de amintirea unor neplăceri”, URĂ = „duşmănie” + 
„intensitate mare”. 

Analiza semică simplifică, neglijează chiar o serie de componente ale sensului, mai ales 
atunci când ele se manifestă izolat, limitat în clasă (cum ar fi „„durata”, „exteriorizarea” sau 
„combinarea stărilor afective”) chiar dacă diferenţierea cvasisinonimelor din acest punct de vedere 
ar fi foarte importantă. Cu condiția de a cuprinde şi aceste „neregularităţi”, analiza semică se 
dovedeşte mai eficientă în descrierea riguroasă în clase lexico — semantice. 


4.0. Dificultăţile interpretării semantice riguroase a denumirilor de sentimente conduc la 
căutarea unor noi soluții de identificare a sensurilor prin analiza contextuală. Se poate face acest lucru 
fie prin reconsiderarea unor analize contextuale mai vechi40 (4.1), fie prin propunerea unor noi 
modalităţi de definire contextuală41, în corelaţie cu informaţiile lexicografice42 (4.2). 

4.1. Analiza contextuală a substantivelor IUBIRE şi URĂ prezintă un mare număr de contexte 
compatibile, clasificate după modalităţile de exprimare43 şi după relaţiile sintactice (element 
determinat sau determinant)44, fără ca aceste criterii să fie delimitate explicit. Consecințele semantice 
ale analizei contextuale sunt urmărite cu totul izolat4$ şi din această perspectivă vom reinterpreta 
unele dintre contexte (IUBIRE/URĂ + adjectiv). Se delimitează contexte comune substantivelor 
IUBIRE şi URĂ (I) sau proprii numai unuia dintre aceste substantive (II). 


I. Marea varietate a adjectivelor care se combină atât cu URĂ, cât şi cu IUBIRE se poate 
clasifica în funcţie de efectul semantic general pe care îl exprimă privitor la stări afective determinate 
(emoţii, sentimente): 

(a) adjective care exprimă, la modul general, „modalitatea de manifestare a sentimentelor” sau 
„exteriorizarea” de ex. IUBIRE/URĂ vădită, fățişă/ ascunsă, tainică. 

(b) adjective ca puternică, mare, enormă, nemărginită sau vagă, obişnuită califică sub aspectul 
„gradului de intensitate” substantivele IUBIRE şi URĂ. 

(c) se desemnează „durata” sentimentului (IUBIRE/URĂ) prin adjective ca veşnică, scurtă. 


II. Adjectivele care califică numai unul dintre cele două substantive (IUBIRE/URĂ) se pot 
grupa în următoarele clase: 


— cu substantivul IUBIRE se combină: 

(a) adjective care desemnează „tipul (de iubire)”46: maternă, părintească, sfântă, frățească. 

(b) adjective care indică o „interpretare deosebită (mare)”: ardentă, fierbinte, profundă. 

(c) adjective care califică diverse „forme (pozitive) de manifestare” a IUBIRII: scumpă, dulce, 
duioasă, pasionată, curată, sinceră, gingaşă ş. a. 

— Adjectivele care se combină numai cu substantivul URĂ sunt mult mai puţin variate semantic, 
exprimând, în general, „aprecieri negative” (inclusiv , intensitatea”), cum ar fi: înverşunată, 
ireconciliabilă, necruțătoare, sălbatică, cumplită, îngrozitoare, atroce, groaznică ş.a. 

Din perspectiva relevanței semantice, analiza de mai sus interesează fie: (a) pentru că 
diferenţiază în şi prin context sensul exact al substantivelor IUBIRE şi URĂ (v. II a), fie (b) pentru că 
sfera semantică generală căreia îi aparțin adjectivele desemnează calificări ale sentimentului care 
corespund unor trăsături distinctive ale acestora47. Astfel spus, analiza paradigmatică şi cea 
sintagmatică se completează reciproc, pentru că cea din urmă reia precizând, insistând valori deja 
exprimate de prima dintre ele. Această insistență semantică, de multe ori redundantă se explică, poate, 
prin nevoia de a compensa imprecizia sensului denumirilor de sentimente. 


4.2. Analiza definiţiilor lexicografice din DEX '96 ale unor denumiri de sentimente impune 
atenţiei, prin regularitatea lor, informaţii privind obiectul stării afective, după formula „sentiment + 
față de (pentru) cineva (persoană) şi/sau faţă de (pentru) ceva (un lucru)”. Această manieră de definire 
corespunde definiţiilor actanţiale, propuse ca soluţie lexicografică în general48 sau în definirea unor 
sentimente, alături de analiza semică49. 

Deşi, în general, definițiile actanţiale se dau verbelors0, credem că putem extinde aplicarea lor 
la denumirile de sentimente pentru că multe abstracte sunt deverbativeS 1 sau prezintă calităţi care le 
apropie mult de verbe şi adjective52. De aceea se apreciază$3 că abstractele au un conţinut tipic 
predicativ, justificându-se astfel apropierea lor de verb şi, implicit, definirea lor actanţialăS4. Există 
însă autori55 care definesc explicit sentimentele prin actanţi, fără a face corelaţii cu verbul. 

Am stabilit actanţiiS6 necesari denumirilor de sentimente adaptând după modelele existentes7 
informaţiile oferite constant de definițiile lexicografice româneşti: A. — este cel care manifestă 
sentimentul, care s-ar putea numi agent58 şi care este întotdeauna animat — uman; A» este cel spre 
care se îndreaptă sentimentul şi ar putea fi numit pacient59, unde A” este animat — uman (persoană), 
A", este animat uman de sex opus, A””» — animat non — uman şi A”, — inanimat. 

Denumirile de sentimente se pot defini actanțial după următorul model60: 


un sentiment 
A are || (UBIRE, fată de 
manifestă DRAGOSTE pentru | A 
dar şi: 


SENTIMENTUL | estea(l) lui A, fată de A, 
(IUBIREA, URA...) 


4.3. Termenii clasei analizate se diferenţiază precis prin definiţii actanţiale care îi grupează în 
câteva categorii, în funcție de natura lui A», pentru că agentul este, în general, animat — uman. 

(a) Pentru mai multe denumiri de sentimente, A» poate fi atât animat — uman (A”), animat non 
— uman (A”5), cât şi inanimat (A'»): 


DRAGOSTE cineva (A'-) 
ATRACȚIE față profesorul său 
Băiatul URA pentru | acest vecin 
Fata (A) manifestă < AVERSIUNE 
Copilul are DEZGUST ceva (A1) 
_ SCWRBĂ față de | învățătură 
SILA pentru minciună 
mâncare 
|| carte 


Compatibilitatea cu A, animat non — uman A») este manifestată numai de câteva denumiri de 
sentimente: 


Băiatul DRAGOSTE 


Fata (A^) manifestă | ATAȘAMENT fată de | A”, 
Copilul are AVERSIUNE Pia A 
| AFECŢIUNE câinele său 


(b) Unele denumiri de sentimente se definesc precis prin exclusivitatea combinării cu un 
substantiv animat — uman (A”). 


AFECȚIUNE 
Băiatul SIMPATIE (s. 1) cineva (A'2) 
Fata (A') manifestă PRIETENIE faţă de colegul său 
Copilul are ANTIPATIE pentru fratele său 
RESENTIMENTE vecina sa 
DISPREȚ 
DUŞMĂNIE 


(c) A» individualizat printr-o persoană de sex opus lui A", (A"2) este o modalitate de definire 
precisă pentru câteva denumiri de sentimente: 


Băiatul A”, 
Ion (A) manifestă | IUBIRE (s. 1) față de Maria 
Maria DRAGOSTE (s. spec.) | pentru Ion 


(d) După informaţiile lexicografice, puţine denumiri de sentimente au un pacient inanimat 
(A'">), iar situațiile sunt, în oarecare măsură discutabile: 


H ceva (A"2) 


Băiatul (A'i) manifestă ÎNCLINARE (s. fig.) față de învățătură 
Fata INCLINAŢII (s. fig.) pentru pictură 
carte 


(e) Numai câteva definiţii lexicografice nu dau indicaţii utile pentru o definiţie actanţială, deşi 
acest lucru era posibil: 

— Definiţia lexicografică a cuvântului DUŞMĂNIE dă indicaţii contextuale contradictorii: mai 
întâi „ură pentru cineva sau ceva (subl. n.)” şi apoi, se reia definiţia prin „relaţii pline de ură între 
persoane (subl. n.)”. De fapt, numai a doua definiţie este valabilă6l, ceea ce integrează termenul în 
categoria (b), pacientul fiind numai animat — uman (A'”»): 


Băiatul cineva (A”) 
Fata (A) manifestă  DUŞMANIE față de colegul său 
vecina sa 


— Definiţia lexicografică a cuvântului OSTILITATE nu indică în nici un fel pacientul, care, de 
fapt, e limitat la animat — uman (A'»), deci termenul intră tot în categoria (b): 


Băiatul cineva (A”) 
Fata (A.) manifestă OSTILITATE față de colegul său 
vecinii săi 
— Pentru ATAŞAMENT, definiţia lexicografică indică pacientul sub forma „pentru cineva sau 
ceva”, dar exemplele cu A”, (pentru ceva) sunt destul de greu de găsit: 


Băiatul ceva (A™2) 
Fata (A'i) manifestă  ATAŞAMENT pentru cărți 
şcoală 


4.4. Corelarea definiţiilor actanțiale cu cele lexicografice a pus în evidență o modalitate precisă 
şi generală (fără lacune) de definire a denumirilor de sentimente. Această manieră de definire este 
strict relevantă pentru clasele precis definite prin restricții contextuale (b, c). Desemnarea neechivocă 
şi consecvență a actanților este în avantajul precizării sensului, fără a substitui modalități de definire a 
lui. Ordonarea actantilor în poziție fixă ar permite compararea şi diferențierea clară a relațiilor de sens. 


5. Analiza lexico — semantică, contextuală, lexicografică a unor denumiri de sentimente a arătat 
că în practica analizei lingvistice, multe teze teoretice nu se pot justifica decât parțial. La nivelul clasei 
analizate a rezultat că polisemia (destul de bine reprezentată) se dezvoltă după un model destul de 
uniform, fie prin trecerea de la un sentiment la altul, prin generalizare sau specializare (polisemia 
statică), fie prin trecerea de la abstract la concret, şi invers (polisemia dinamică). În aceste condiţii, 
deficienţele definiţiilor lexicografice sunt parțial justificate de „alunecarea” sensului, iar evitarea şi 
precizarea (cvasi)sinonimelor ar fi o cerinţă care s-ar impune mai mult decât în alte situaţii. Definiţiile 
semice prezintă un grad sporit de precizie (chiar şi prin faptul că se evită clasarea prin „sentiment”/ 
„stare”/ „„manifestare” ş.a.) utilizând semul comun „privitor la gradul de afectivitate” şi pentru că sunt 
prezentate ordonat, riguros, relevant valori distinctive precum „intensitatea”). Simplificarea excesivă a 
definiţiilor semice prin neglijarea unor caracteristici prezente izolat ca distinctive numai pentru unii 
termeni este însă o carenţă a acestui tip de definiție. Chiar şi analiza limitată a unor clase de contexte 
specifice unor nume de sentimente (IUBIRE, URĂ + adjectiv) arată că această manieră de studiu 
poate avea relevanță semantică, contribuind la dezambiguizarea sensului şi exprimând suplimentar pe 
cale sintagmatică o serie de trăsături paradigmatice („tipul de sentiment”, „intensitatea”, „formele de 
manifestare”, „exteriorizarea”). La modul concret, rezultă că analiza contextuală a substantivului 
IUBIRE prezintă aspecte diverse, mult mai importante pentru caracterizarea semantică decât în cazul 
substantivului URĂ, ceea ce înseamnă că rezultatele analizei contextuale pot prezenta interes inegal de 
la un cuvânt la altul. 

Definiţiile actanţiale ale denumirilor de sentimente oferă o modalitate coerentă, consecventă 
de descriere a sensului (deşi numai unele dintre situațiile delimitate sunt strict relevante semantic 
(când A,» este animat — uman sau animat uman de sex opus). Acest mod de definire nu suplineşte însă 
definiția semică (semantică). 

Prin analizele prezentate credem că s-a demonstrat şi susținut teza dificultăților definirii sensului 
abstractelor, situaţie care atrage o serie de consecinţe teoretice şi practice. Necesitatea complinirilor 
metodologice, dintr-o perspectivă poststructurală mai largă, deşi ar părea eclectică pare să se impună în 


descrierea denumirilor de sentimente. Evident ar fi interesant de urmărit în ce măsură observaţiile făcute 
aici sunt valabile şi pentru alte clase din acest câmp. 


1 Adoptăm părerea celor care consideră abstracte cuvintele cu sens imaterial, exprimând o noţiune pur mentală, cum 
ar fi numele de acţiuni şi de stări, sentimentele, emoţiile, atitudinile ş.a. Dintre acestea vom analiza aici numai o clasă de 
denumiri ale sentimentelor (v. la 0.2). 

12 J, Picoche (1992 - b) p. 104 consideră abstractele cuvinte lipsite de substanţă, „mari cuvinte vide”. Numai 
cuvintelor concrete li se atribuie o complexitate semantică mai mare şi implicit, o polisemie mai bogată, ceea ce atrage 
interpretarea inversă pentru abstracte. 

*3 Criteriul vechimii în limbă este corelat cu polisemantismul atunci când se stabileşte apartenenţa la fondul principal 
lexical sau la vocabularul reprezentativ, v. M. Sala (1988). 


SA F. Rastier (1994), p. 62. 


75 Delimitarea - polisemiei dinamice de cea statică este susținută în diverse lucrări de 
J. Picoche (1986), p. 63—64, (1993), p. 103, 139 —140 şi, mai ales, (1995-b). Pentru relaţia abstract/ concret, foarte importantă 
pentru polisemia dinamică, v. şi Picoche (1986), p. 41, 63—63, 107-112, (1993), p. 115-130, Picoche-Honeste (1993), p. 163— 
171. Se insistă asupra importanței polisemiei pentru a determina specificul limbilor, J. Picoche (1993), p. 103 (1995-a), p. 
124 şi, cu precădere asupra importanței polisemiei dinamice (metaforice) din acest punct de vedere, 
J. Picoche - M. L. Honeste (1993), p. 171. 

86 T. Slama-Cazacu (1958), p. 807, 809 remarcă relativitatea distincției dintre abstract şi concret. P. Miclău (1961), p. 
17-19 şi (1977), p. 71-75 distinge grade de abstractizare şi diferențe între părțile de vorbire din acest punct de vedere. M. 
Van-Peteghem (1992), p. 357 ş.a. propune distincții ale abstractelor în funcție de aspecte semantico - referențiale şi 
morfologice. 

?7 DEX - 96 Editura Univers Enciclopedic, Bucureşti, 1996 de un colectiv sub conducerea lui I. Coteanu şi L. 
Mareş. 


10 na sa $ OE E ACEI: 
8 Deşi între termenii menționați există diferențe semantice importante. 


lOQ Circularitatea în lexic (şi, implicit a definiţiilor) poate fi o situație obiectivă, 
v. M. Nicolescu (1968), S. Marcus (1970), F. Rastier (1994), p. 49. J. Picoche (1992-a), p. 147 consideră circularitatea atât ca 
o situație obiectivă în lexic cât şi ca un defect al dicționarelor, aspecte pe care analiza semantică trebuie să le distingă cu 
atenție. 


210 V. H. Geckeler (1976), p. 236, (1983), p. 98 - 105 şi A. Bidu - Vrănceanu (1968), p. 15. 

311 Ne referim la analiza semică a unor denumiri de sentimente efectuată de R. Sîrbu (1977), p. 189-202. 
412 R. Sîrbu (1977), p., 202-237. 

513 Cum ar fi definițiile actanțiale, v. J. Picoche (1995-c), p. 67-76. 


€14 V. M. Van Peteghem (1992), p. 357 ş.u. 


115 Pe linia eterogenității formale a abstractelor (v. şi nota 14), clasa analizată se compune din cuvinte — bază (ură, 
silă, pică, dragoste, vrajbă), derivate cu sufixe (prietenie, duşmănie, iubire), şi neologisme (afecţiune, aversiune, 
antipatie, ostilitate, ataşament, simpatie, ranchiună, tandrețe). V. şi C. Stan (1992-1993), p. 15-16. 


181 6 Celelalte sunt derivate cu sufix sau neologisme, v. nota 15. 


19 : Se aa : A $ x ý š [x . 
17 De menționat că etimoanele franceze ale cuvintelor românești antipatie, aversiune, ranchiună sunt şi ele 
monosemantice, spre deosebire de etimoanele cuvintelor resentiment, ataşament, tandrete. 


20i 8 Vom nota sensurile s. 1, s. 2, chiar dacă dicționarele nu le diferențiază astfel. 


cai | O Sinecdoca este consideră un tip de metonimie, v. M. Mancaş, articolul respectiv din DSL, ceea ce ne permite să 
interpretăm sensurile obţinute astfel ca polisemie statică. Menţionăm că J. Picoche (v. nota & 5) nu face precizări în acest 
sens. 

20 Rămâne de verificat situația celorlalte „microcâmpuri” ale denumirilor de sentimente (v. R. Sîrbu (1977), p. 
190-193) sub aspectul relațiilor dintre monosemie/ polisemie şi al tipurilor de polisemie. 


2321 În ce priveşte definirea şi delimitarea denumirilor de sentimente v. F. Rastier (1995), 

p. 238-240. V. de asemenea, op. cit., p. 237 problema criteriilor care au acționat în timp în ce priveşte formularea sentimentelor 
(polisemia fr. sentiment în corelație cu „cucerirea interiorității”). F. Rastier (1995), p. 246 trage concluzia că „o cultură transformă 
afectele în sentimente”. 

22 Unele definiții lexicografice creează probleme sub aspectul interpretării în raport cu criteriile ştiinţifice. De 
exemplu, silă este definit în dicţionare prin cvasisinonimie — „sentiment de dezgust”, iar MAN. PSIH. X., p. 121 — dezgustul 
este clasificat ca „o „emoție curentă” (la fel şi dispreţ). S-ar putea considera că se respectă datele ştiinţifice doar dacă avem 
în vedere precizarea că „sentimentele sunt trăiri afective intense, de durată, stabile, rezultate din emoţii repetate (subl. n.)”. Pe 
de altă parte, cvasisinonimul din parafraza lexicografică, dezgust are genul proxim aversiune, care, la rândul lui e definit 
prin dezgust, ceea ce duce la o circularitate totală, fără nici o definiție explicită. Apoi expresia „sentiment de” este inutilă 
atunci când se suprapune cu un (cvasi)sinonim, spre deosebire de situaţiile în care este strict necesar, ca în „sentiment de 
inferioritate” (unde inferioritate singur înseamnă altceva). 

2523 Interpretare mai puțin convingătoare în cazul unui cuvânt ca ură, definit ca „sentiment de” + „duşmănie” + 
„puternică, nestăpânită”; indicațiile privind „gradarea sentimentului” sunt relevante în ce priveşte diferențierea de 
cvasisinonimul duşmănie. 

2624 Menționăm că simpatie (ca şi antipatie) sunt considerate de MAN. PSIH. X ca emoții curente, nu ca 
sentimente, v. şi nota 22. 


2195 Atracţie (s. 2) este definit ca „înclinare puternică”, înclinare (s. fig.) este definit prin „vocaţie, dispoziție”, iar 
afinitate „potrivire între oameni sau manifestările lor”. Aceste definiţii indică mai puţin stări afective şi mai curând 
P t puț E 
rezultatele lor. 


2826 Aşa cum arată M. Van Peteghem (1992), p. 358, abstractele nu sunt autoreferențiale, ceea ce nu avantajează 
interpretarea precisă a sensului. 


227 y. şi nota 10. 

3028 V. R.Sîrbu (1977), p. 194-196. 
3129 R, Sîrbu (1977), p. 194-195. 
3230 Id., ibid. 

3331 Păstrăm formularea semului comun dată de Sîrbu, unde, din nou, enumerarea afecțiune, afectivitate nu este 
avantajoasă decât dacă intenția ar fi să se cuprindă nediferențiat afectele. Menționăm că în MAN. PSIH. X., p. 115-128, 
numai prietenie, iubire şi respectiv duşmănie, ură (din clasa analizată) sunt sentimente. 

3139 Psihologia acordă importanţă diferenţierii prin „grade ale intensității” afectelor (intens/ foarte intens/ mai puţin 
intens, MAN. PSIH., p. 121-122), distincție care nu este făcută sistematic în definițiile lexicografice (unde „intensitatea în 
grad mare” poate fi desemnată prin „profund, nestăpânit, puternic”). 

3533 R. Sîrbu (1977), p. 194. 


3634 vezi notele 22, 24 în ceea ce priveşte diferențele de interpretare ca sentimente sau emoții dintre definițiile 
lexicografice şi cele științifice. V. şi clasificarea făcută de Rastier (1995), p. 239, după criterii mai complexe. Dintre termenii 
analizați aici dezgust, dispreț apar în categoria I, clasa 2 (sentimente ontice, adică sentimente care privesc umoarea în 
general sau afectivitatea), afecțiune, prietenie, dragoste, antipatie, aversiune, simpatie, ranchiună sunt încadrate în 
categoria II (sentimente relaționale). 

3735 Denumire utilizată de R. Sîrbu (1977), p. 192. 

3836 R. Sîrbu (1977), p. 195. 


39 a rău E " ; A a i n ia 
37 „Exteriorizarea” manifestată „negativ” corespunde informaţiilor lexicografice „ascuns, nemărturisit”. 


1038 Atât „durata? cât şi  „exteriorizarea” afectelor sunt criterii de caracterizare ştiinţifică, 
v. MAN. PSIH. X, p. 121-122. 


1130 Se mai includ în această clasă şi VRĂJMĂŞIE (definit prin „dușmănie şi ceartă”). În cazul lui VRĂJMĂȘIE, 
combinaţia elementelor din definiţie e interesantă pentru „aprecierea gradului de intensitate”, iar pentru VRAJBĂ se indică o 
relaţie afectivă mai complexă. Ambiguităţile din definițiile lexicografice explică, probabil, excluderea acestor termeni din 
analiza semică. În aceeaşi situație este şi sensul cuvântului TANDREȚE. 

4240 R Sîrbu (1978), p. 202-218 face analiza contextuală (numită distributivă) a substantivelor iubire şi ură. 


4341 J. Picoche (1995), p. 67 ş.u. propune definițiile actanțiale ca manieră curentă într-un dicționar al cuvintelor cu 
frecvență mare; actanții (într-o interpretare extinsă) desemnează orice funcție semantică esențială, notată stabil şi constant 
într-un dicționar (id., p. 73—74). In ce priveşte definițiile actanțiale ale substantivelor româneşti postverbale, v. şi C. Stan 
(1995), p. 32-34. V. şi definirea actanțială a unor abstracte la F. Rastier (1998), p. 225. 

+42 în ce ne priveşte pornim de la valorificarea unor informații contextuale date de DEX 96, care caracterizează aproape 
constant sentimentele prin indicația „față de (pentru) cineva şi/ sau ceva”. 

4543 De exemplu, Ant(onim) + de + locuţ(ură de moarte), adjectiv sau participiu + de + Ant (răpus de ură/ 
înflăcărat de iubire). Ant + S (iubirea fratelui, ura dușmanului), v. R. Sîrbu (1978), p. 208, 209. 

4644 Substantivele iubire şi ură apar ca elemente determinate în grupul nominal (clasele I, II, VII, VIII), ca 
determinanţi ai unui substantiv (clasele III, IV) sau ai unui verb (clasele V, VI, X, XI), v. R. Sîrbu (1977), p. 207-215. După 
cum se poate vedea, ordinea claselor este aleatorie, neţinând seama strict de distincțiile sintactice. 

4145 Datele semantice în interpretarea contextuală sunt menţionate izolat, de exemplu când se indică cu ce contexte 
este incompatibil ură, ce categorii semantice ale verbului admit formula Vb + Ant, cum ar fi „a ascunde un sentiment” — a 
tăinui, a ascunde, a masca; verbe care exprimă atitudini — a primi cu ură, cu dragoste, v. R. Sîrbu (1978), p. 111-112. 

48 r pis ER . A r š E AEE hyra 
46 Prin aceste adjective se face, de fapt, dezambiguizarea sensurilor cuvântului polisemantic iubire, determinările 
fiind specifice sensurilor lui secundare. De fapt, această manieră de analiză vizează ceea ce F. Rastier (1995), p. 240 numeşte 


co-ocurență lexicală (pentru a evita ambiguitățile termenului context). 

AT vezi situațiile şi exemplele de la 2 şi 3. Vezi şi F. Rastier (1995), p. 238 care consideră că sentimentele pot fi 
clasate după două criterii: (1) după structura lor actanţială şi (2) după taxemele în care sunt indexate. 

5048 v. J. Picoche (1995-c), p. 68 care propune o considerare mai largă a „complementelor esențiale”, numite actanți 
pentru a desemna orice funcție semantică esențială, notată simbolic (id. p. 73). Vezi şi G. Pană-Dindelegan, articolul 
ACTANT, în DSF. 

5149 Vezi nota 48 în ce priveşte teoria susținută de Rastier. 

5250 Părere susținută de majoritatea lingviştilor. F. Rastier (1995), p. 225 propune (fără justificări) definiții actanțiale 
şi pentru substantive. 

5351 Sunt în această situație nu numai numele de acțiune, v. C. Stan (1995). Din clasa analizată de noi, numai iubire 
şi dezgust sunt clar deverbative. 

5452 V. M. Van Peteghem (1992), p. 357. 

5553 M. Van Peteghem (1992), p. 358 consideră că abstractele sunt nominalizări ale conținuturilor predicative. Vezi 
în acest sens şi C. Stan (1992-1993). 


5654 J, Picoche (1995-c), p. 69 dă definiţii actanțiale unor nume ca fr. douleur, considerat ca o nominalizare pentru 
„avoir/ faire mal”: se propun trei actanți: „o ființă animată dotată cu simțuri”, „o parte a corpului acestei ființe”, şi „cauza a 
ceea ce resimte această ființă”. Pentru interêt se dă aceeaşi definiție actanțială ca pentru intéresser: I un subiect are un profit 
financiar din ceea ce îl interesează, II un subiect are un profit practic din ceea ce îl interesează şi III un subiect are un profit 


intelectual din ceea ce îl interesează (p. 72). 


5155 F, Rastier (1995), p. 238 indică în definiţia actanţială a sentimentelor un ego pasiv, reflexiv, sau activ față de 
una sau mai multe ființe sau față de unul sau mai multe obiecte. 

556 Actanţii se diferențiază ca agent, pacient, beneficiar (vezi G. Pană-Dindelegan, articolele respective din DSL), 
J. Picoche (1995-c) deşi menţionează această diversificare (la care o adaugă şi pe cea de destinatar) evită să folosească în 
definițiile concrete aceste denumiri, preferând redarea prin simboluri. 

5957 Vezi notele 51, 55. 


6058 Denumirea de agent ar corespunde ființei căreia îi aparține sentimentul, numită ego de Rastier (1995), p. 225, J. 
Picoche (1995-c) atribuie abstractelor un actant uman ca subiect sau agent. 

6159 Dacă avem în vedere că sentimentul se manifestă față de cineva sau de ceva, aceştia din urmă suferind 
acțiunea, A» poate fi considerat pacient, după formula Iubesc ceva, Am iubire față de cineva (ceva). 

5260 O altă variantă a definiției actanţiale ar fi: IUBIREA băiatului (A.) pentru/ față de A2, unde agentul poate fi 
reprezentat nu numai printr-un substantiv în nominativ (băiatul A.) iubeşte A; (fata/ pisica/ cartea). 

s6] Agentul animat non — uman ar putea fi admis în unele construcții metaforice, de exemplu, pisica manifestă 
dragostea faţă de stăpân. 

ABSTRACTE II 


0.1. Analiza mai multor clase de abstracte din diverse perspective metodologice verifică o serie 
de observaţii privind definirea lexico-semantică şi contextuală a acestui tip de cuvinte din lexicul 
comunl. Am întreprins analiza unor (sub)clase de abstracte? din diferite perspective metodologice 
pentru a urmări posibilitatea extinderii observațiilor privind alte clase de abstracte. 

În general, s-a pornit de la constatarea că majoritatea studiilor de semantică modernă au evitat 
analiza abstractelor din cauza dificultăţilor de interpretare a sensului lor. Dintre diversele concluzii la 
care am ajuns, reținem aici necesitatea complinirilor metodologice dintr-o perspectivă post- 
structuralistă mai largă. Confirmarea numai parţială a tezelor teoretice şi metodologice în cazul 
(subyclasei de abstracte3 descrise anterior (pe care o vom nota Nat: 4) impune extinderea analizei la 
cel puţin încă o (sub)clasă. Aceasta va fi notată Naru şi e constituită din: MULȚUMIRE, BUCURIE, 
VESELIE, FERICIRE; NEMULȚUMIRE, TRISTEŢE, AMAR(ACIUNE), DURERE, JALE, 
NEFERICIRES. Definiţiile lexicografice şi semice ale termenilor din Nam obligă la includerea în 
aceeași (sub)clasă şi a altor unităţi: NENOROCIRE, SUPĂRARE, NECAZ, DEZOLARE, 
DEPRIMARE, DEPRESIE, (NE)PLĂCERE, (IN)SATISFACȚIE. 


0.2. S-a apreciat că unul dintre motivele pentru care abstractele prezintă dificultăți în definire 
este faptul că nu au un referent prototipic valorizat ca sens6. Astfel, se consideră că abstractele de 
tipul DRAGOSTE, DREPTATE ş.a.7 corespund unor entităţi care nu au nici o dimensiune fizică (spre 


formele sonore sau scrise asociate cu un sens, altfel spus cuvintele ca semne lingvistice. Se afirmă 
explicit că nu s-ar putea prezenta noțiunea de „dragoste” fără ajutorul cuvintelor (fr. amour, rom. 
dragoste), numirea oferind conceptului tangibilitatel0_. Este unul dintre motivele care justifică 
necesitatea acordării unei atenţii sporite studiului sensului abstractelor. Se impune chiar efectuarea 
analizei cu diverse mijloace lingvistice, ceea ce ne propunem în studiul de față. 

Pentru a suplini absența referentului în cazul abstractelor (condiție implicită în atingerea 
constituirea unui referent eventualll , în absenţa unui referent fixl2 . O soluţie paralelă şi 
independentă 13_, dar care ar putea fi pusă în legătură cu referentul eventual priveşte delimitarea unor 
categorii prereferenţiale 14 (opuse celor referențiale şi semantice), bazate pe considerații pragmatice şi 
culturale asupra lucrurilor şi fenomenelor. O asemenea interpretare ar fi firească în cazul 
abstractelor analizate (procese afective), unde rolul subiectiv (individual)1$ este evident chiar la 
nivelul definiţiilor lexicografice16 care prezintă frecvent „alunecări” de sens.17. 


0.3. Tot în direcţia interpretării mai riguroase a sensului abstractelor interesează delimitarea unor 
(sub)clase18_, cum ar fi: acţiune/stare/eveniment19_, dar, mai ales, nume de sentimente (cum ar fi 
DRAGOSTE, URĂ, BUCURIE) şi nume de atitudine (ca OSTILITATE, AFECTARE, 
NERVOZITATE20). Pentru delimitarea ultimelor două categorii2 1 interesează posibilitatea de a utiliza 
criterii lingvistice, materializate mai ales la nivelul contextelor specifice. Reţinem câteva dintre 
contextele caracteristice22 pentru Na propuse pentru limba franceză23 şi parțial acceptate de limba 
română: (1) a simți + Nsm sau compatibilitatea cu sintagma un sentiment de24 ; (2) Nsm +genitiv 
subiectiv al unui nume de persoană (DRAGOSTEA, URA, FERICIREA mamei/omului ...), (3) 
combinarea cu verbul suport a avea (fr. avoir) sau a simți25 (fr. éprouver, ressentir26 ). 

Alte criterii, mai puțin lingvistice şi nu suficient de clare încearcă să delimiteze sentimentele 
de atitudini27 . Ultimele sunt precis caracterizate: se bazează pe proprietăți tranzitorii, care sunt însă 
arătate (exteriorizate)28_, voite sau conştiente (ceea ce le apropie de acţiuni, considerate agentive). În 
schimb, sentimentele nu au, implicit, toate aceste caracteristici fiind inaccesibile29 şi sunt, din 
această cauză, greu de analizat. Interpretarea numelor de sentimente ca non-agentive30 ar face să fie 
asimilate cu stările3 1 şi ar facilita caracterizarea lor lingvistică. Toate aceste sugestii de cercetare sunt 
aplicate numai parțial, iar observaţiile făcute nu duc la concluzii ferme32 . 


0.4. Toate soluțiile propuse în direcţia obţinerii unor definiții mai precise ale vocabularului 
afectivității (printre care şi Nar ) impun acordarea unui rol sporit contextului. Rezultă de aici 
întrebarea dacă se mai poate vorbi de independență semantică sau de un sens predictibil33 care să 
condiționeze o parte din interpretarea contextuală. Astfel spus, trebuie lămurit care e raportul dintre 
sens şi context în cazul abstractelor analizate (Naf 1 n ). La această întrebare vom încerca să 
răspundem, măcar parţial, prin analiza întreprinsă. 


1.1. Din (sub)clasa Ne: n prezentată sub 0.1., după dicționarele limbii române sunt 
monosemantice: FERICIRE, DEZOLARE, DEPRIMARE, pentru care nu se indică, în nici un fel, 
diferențieri de sens34 . 


1.2. Mai multe cuvinte par monosemantice (pentru că sensurile nu sunt înregistrate în dicționare 
sub cifre diferite), dar există, de fapt, diverse delimitări grafice care indică un polisemantism, chiar 
dacă mai puţin diferențiat. Astfel, NEFERICIRE (spre deosebire de antonimul lui, FERICIRE) 
desemnează „starea celui nefericit”, sens preponderent abstract, dar care se poate concretiza35 . La fel, 
MULȚUMIRE, NEMULŢUMIRE, MÂHNIRE desemnează atât numele acțiunii (abstract), cât şi 
rezultatul ei concret, ceea ce reprezintă o polisemie metaforică sau dinamică; TRISTEŢE exprimă „o 
stare sufletească apăsătoare, neplăcută şi, prin extindere, efectul ei, desemnat prin sinonimul regret, 
realizând o polisemie metonimică sau statică36 . 


1.3.1. Din (sub)clasa Nasu mai multe cuvinte polisemantice au două sensuri, în relaţia abstract / 
concret caracteristică polisemiei metaforice sau dinamice: BUCURIE, SATISFACŢIE, VESELIE; 
AMĂRĂCIUNE, NECAZ, NENOROCIRE, JALE,.. Numai izolat se stabileşte o relaţie inversă, de la 
concret la abstract, în cazul lui DURERE37.. 


1.3.2. AMAR se caracterizează printr-o polisemie metonimică sau statică, sensul al doilea 
desemnând efectul determinat al unei cauze, specificată ca „mulţime, grămadă (dintr-o categorie de 
obiecte sau fenomene)”38 . 


1.3.3. Destul de puţine cuvinte (SUPĂRARE, DEPRESIUNE) au o polisemie mai bogată de 
două sensuri. SUPĂRARE desemnează la cele trei sensuri ale sale „stări negative” mai mult sau mai 
puţin diferite: un sens (s.1), material, concret este echivalent cu nevoie, neajuns, lipsă; sensul al doilea 
(s.2) — care intră în Nasu — este definit prin sinonimia cu întristare, tristeţe, amărăciune şi reprezintă 
o metaforă concret / abstract (polisemie dinamică). Sensul al treilea (s.3), definit tot prin 
(cvasi)sinonimie cu furie, iritare, mânie trimite la alte tipuri de stări sau manifestări emotive, la care 
s-a ajuns prin metonimia parte / întreg (polisemie statică). 

Cea mai bogată şi mai diferențiată polisemie o are DEPRESIUNE: primele două sensuri, 
grupate împreună sub I desemnează „forme de relief” sau „fenomene atmosferice”, sensul plasat sub 
II intră în Nau şi este definit „ca o formă patologică de tristeţe” şi este considerat figurat, iar sensul de 
sub III aparţine unui limbaj specializat (economic)39. Polisemia cuvântului DEPRESIUNE, preluată 
din franceză este metaforică sau dinamică pentru că se bazează pe transferul concret / abstract şi pe 
asemănare de forme. 


1.4. Analiza  (sub)clasei Na+ n din limba română permite verificarea 
unor teze teoretice, rezultatele concrete obținute putând fi comparate cu încă o clasă, Nazi: 

Nu se poate face o afirmaţie categorică privind preferința pentru monosemie a abstractelor. 
Dacă pentru Narı , cele două tipuri de cuvinte sunt în proporție aproape egală, la Nar n , majoritatea 
cuvintelor sunt polisemantice, contrar tezei susținute în ce priveşte monosemia abstractelor. 

Ca şi la Nas 1, polisemia Na pare să urmeze tipare sau modele uniforme: fie (1) relaţia 
metaforică „abstract / concret” sau „concret” / „abstract” (polisemie dinamică) pentru 
MULTUMIRE, BUCURIE, VESELIE, SATISFACŢIE; JALE,, NENOROCIRE, NECAZ, 
SUPĂRARE, DEPRESIUNE, fie (2) prin metonimia cauză / efect, parte / întreg (polisemie statică) 
la: TRISTEŢE, SUPĂRARE. Contrar unor teze preconizate şi spre deosebire de Nar:40, polisemia 
metaforică (dinamică) este mai bine reprezentată cantitativ pentru Nai. 


2.0. Analiza semantică a definiţiilor lexicografice ale Nacu din limba română pune în evidență 
situaţii eterogene, mai ales în ce priveşte clasarea sensurilor. Ca şi la Nazi se remarcă o circularitate 
excesivă a definiţiilor, bazate în mare măsură pe (cvasi)sinonimie. 


2.1. O categorie de definiţii este de tipul „sentiment de” + „unul, două Nam": BUCURIE 
„sentiment de” + “mulțumire vie” + “satisfacție”; SATISFACŢIE „sentiment de” + 
"mulţumire”,"plăcere”41,; MÂHNIRE este definit ca „sentiment de”+"întristare42”. Clasarea explicită 
este avantajoasă, dar derutează enumerarea unor Na din aceeaşi clasă. 


2.2. Numeroşi termeni din Natı au genul proxim „stare”, în definiţii lexicografice de tipul: (1) 
„stare”+"Nas n + diferență specifică; FERICIRE „stare vie”"mulţumire (sufletească)” +"intensă” şi 
„deplină”, VESELIE „stare de”+”bună dispoziţie, voioşie”; (2) „stare”+o sintagmă formată dintr-un 
adjectiv din aceeaşi familie cu Nr n : NEMULȚUMIRE „stare”+"a celui nemulțumit”[4]; 
NENOROCIRE  „stare”+"a celui nenorocit”[5], DEPRIMARE „stare”+"a celui descurajat”, 
NEFERICIRE „stare”+”a celui nefericit”[6], NECAZ „stare”+” a celui necăjit”[7]. În acest caz, 
circularitatea se stabileşte între adjectiv şi substantivul din aceeaşi familie lexicală; (3) „stare”+ adj. 
sufletească + diferenţă specifică: TRISTEŢE = „stare”+” sufletească + apăsătoare, DEPRESIUNE = 
„stare” + sufletească +patologică; asemenea definiții evită delimitarea nu întotdeauna precisă dintre 
sentiment şi stare, iar diferenţele specifice sunt clare; (4) Natu + diferenţă specifică: DEZOLARE: 
„mâhnire”+”"adâncă”, DURERE = „suferință”+"morală”, JALE = "tristeţe, mâhnire, durere”]8|_ 
+”adâncă”. Clasarea prin diferite N: n are dezavantajul de a nu se raporta la elemente omogene; 
diferența specifică stabileşte o relaţie clară numai atunci când se raportează la un singur Naru. 


2.3. Un singur termen din (sub)clasa Natu este definit ca „acţiune”+"de a se mulțumi”[9]. 


2.4. Câţiva termeni din Nitu au definiţii lexicografice constituite numai din (cvasi)sinonime: 
AMAR „jale, tristeţe, suferință, chin, necaz”, SUPĂRARE, s.2. „întristare, amărăciune, tristeţe”, 
AMĂRĂCIUNE „mâhnire, tristețe, amărâre”. Sunt cele mai ambigue definiţii, cu o circularitate 
complexă, care presupune mai multe operaţii pentru o diferenţiere semantică clară. 


2.5. Prezentarea chiar şi sistematizată a definiţiilor lexicografice ale Na un nu asigură 
cunoaşterea diferențelor pertinente pentru fiecare din termenii clasei din cauza diferitelor forme de 
circularitate. 

Din compararea definiţiilor lexicografice rezultă că SUPĂRARE, AMĂRĂCIUNE, TRISTEŢE, 
DURERE, MÂHNIRE sunt sinonime perfecte. De ei se diferenţiază printr-o gradare inegală (marcată 
insuficient de clar) termeni ca: NENOROCIRE, NEFERICIRE, DEZOLARE, JALE (şi care conţin, 
oricum, un grad mai mare). 

Ambiguitatea semantică este mult mai mare când definițiile lexicografice apelează la 
cvasisinonime, diferenţiate fiecare prin anumite trăsături distinctive: DEPRIMARE „stare a celui 
descurajat”, implică „pierderea curajului, nădejdii (subl.n.)”, VESELIE, pentru care se trimite la 
bună dispoziţie, voioşie antrenează trăsătura „exteriorizare”. În toate aceste cazuri, necunoaşterea 
sau neglijarea diferenţelor conduce la aproximări ale definiţiilor. 


Alte dificultăţi în definirea lexicografică precisă apar atunci când se trimite la mai multe sinonime 
Nas al căror statut nu e foarte clar din cauza circularității, dar şi a altor motive. De exemplu, 
SUPĂRARE, definit atât prin întristare cât şi prin tristeţe neglijează trăsătura „modificare de stare” 
prin care se caracterizează primul termen. Definirea lui AMAR prin jale, tristeţe, termeni între care 
există diferențe de grad categorice (v. şi la 3.3) creează nu numai confuzii, ci şi inexactități în 
interpretarea sensului în definițiile circulare[ 10]. 

3. Paralel cu definițiile lexicografice, vom urmări avantajele analizei semice a Nar în direcția 
precizării sensurilor. 


3.1. Termenii (sub)clasei Na n au fost reuniți] ll] prin semul comun”privitor la gradul de 
satisfacție”, modalitate de a evita caracterizarea „sentiment”, „stare” sau ca „proces afectiv”[12]. Dacă 
avem în vedere că DEX '96 defineşte cuvântul SATISFACŢIE ca „sentiment de nemulțumire, de 
plăcere”, semul comun ar impune interpretarea tuturor termenilor (sub)clasei Naru ca sentimente, ceea 
ce nu se verifică la analiza de detaliu a definiţiilor. O altă problemă este că satisfacţie se defineşte în 
DEX '96 prin alt element al aceleiaşi (subclase Nan — mulțumire[13] sau prin plăcere, care are şi el 
o definiție complexă[14]. Rezultă, deci, că semul comun propus de R. Sîrbu pentru termenii pe care i- 


am preluat în (sub)clasa Nan nu satisface condiţia univocităţii presupusă de analiza semică[ 15] mai 
ales pentru motivul că satisfacţie presupune combinarea unor procese afective. 


3.2. Termenii (sub)clasei Nan se pot regrupa după cum se caracterizează ca (+satisfacţie)[ 16] şi 
(+stenic)[17]: MULȚUMIRE, BUCURIE, VESELIE, FERICIRE sau ca (-satisfacţie) şi (—stenic)sau 
(+depresiv): NEMULȚUMIRE, TRISTEŢE, AMĂRĂCIUNE, MÂHNIRE, DURERE, AMAR, JALE, 
NEFERICIRE. 


3.3. Gradul de „intensitate” (implicat de semul comun „privitor la gradul de satisfacţie”[18]) se 
manifestă diferențiat. În seria marcată (+satisfacţie) (+stenic): MULȚUMIRE e nemarcat gradual, iar 
FERICIRE prin „grad maxim”. În schimb, BUCURIE şi VESELIE sunt marcați pozitiv la toate 
gradele (de la I la V), mai puţin gradul maxim, ceea ce face ambiguă această caracterizare. În plus, 
identificarea graduală a substantivelor BUCURIE şi VESELIE nu ni se pare exactă, chiar dacă e 
posibilă dezambiguizarea celui de-al doilea termen prin alt sem — „exteriorizare”. 

În seria marcată (-satisfacţie) şi (depresiv), NEMULTȚUMIRE e nemarcat gradual, TRISTEŢE prin 
gradul I, AMĂRĂCIUNE prin gradul II, MÂHNIRE prin gradul III, DURERE[19] prin gradul IV, 
AMAR prin gradul V, JALE prin gradul VI, iar NEFERICIRE prin grad maxim, ceea ce înseamnă o foarte 
precisă diferențiere semantică, pe care definițiile lexicografice nu o indică suficient de clar. 


3.4. Confruntarea definiţiilor semice cu cele lexicografice pune în evidență avantajul definirii 
mai precise prin semul „intensitate”. Alte diferențieri stricte, importante în comunicare, se pot face 
prin surplusul semic (acolo unde există), nediferențiat de analizele lexicografice. Reflectarea în 
dicționar a acestor distincții riguroase stabilite de analiza semică prin relația dintre toți termenii unei 
anumite (sub)clase (cum este Narn) ar face definiția lexicografică mai precisă şi mai eficientă. 

Analiza semică nu se angajează în caracterizarea proceselor afective ca sentimente sau ca stări 
etc. Ceea ce duce la unele confuzii, iar în clasă sunt incluşi termeni eterogeni din acest punct de 
vedere. 


4.0. S-a arătat în diverse locuri şi feluri importanța contextului[20] pentru analiza semantică a 
abstractelor. Spre deosebire de Na+, pentru care există analize contextuale parțiale sau limitate[21], 
pentru Naru nu dispunem de nici un fel de analize de acest fel. 


4.1. Formula simt +Nas n este satisfăcută de majoritatea termenilor din această (sub)clasă, 
indiferent dacă sunt definiți ca sentimente sau ca stări. Admiterea nediferenţiată a acestui context de 
către Narn nu rezolvă însă distincţiile de sens dintre termenii (subyclasei 


BUCURIE, FERICIRE, SATISFACŢIE; 

simt] MÂHNIRE, ÎNTRISTARE, TRISTEŢE, NEMULŢUMIRE, 
NEFERICIRE, DEPRIMARE, DURERE, DEZOLARE, 
SUPĂRARE, JALE. 


Nu admit acest context: VESELIE, NENOROCIRE, NECAZ, ceea ce poate fi relevant pentru 
faptul că nu se mai utilizează ca abstracte, ci cu sensuri concrete, specializate. 

Definiţiile lexicografice nu dau informaţii privind obiectul procesului afectiv (aşa cum se face, cu 
regularitate, la Nar [22] şi unde există construcţii specifice prepoziţionale: faţă de / pentru cineva 
(ceva)). Se constată că numai unii termeni din Na+ n admit un obiect, preferându-se, în general, un 
circumstanţial de cauză (exprimat facultativ): 

BUCURIE 
SATISFACŢIE 
A, simte“! (NE)FERICIRE față de, pentru ceva 
(manifestă) MAHNIRE fată de cineva 
AMĂRĂCIUNE 
SUPĂRARE 


În schimb, aproape toţi termenii (sub)clasei Narı admit un circumstanţial de cauză (exprimat 
facultativ), construit astfel: locuțiunea prepozițională din cauza + substantiv în genitiv, animat sau 
inanimat: 


BUCURIE din cauza reuşitei 
A] simte TRISTEŢE din cauza plecării (mamei) 
(manifestă) SUPARARE 

4.2. Cei mai mulți dintre termenii (subyclasei Naf n sunt compatibili cu un substantiv animat 
uman în genitiv subiectiv sau admit contextul Nafn + sa: 


BUCURIA, SATISFACȚIA, omului (sa) 
MÂHNIREA. TRISTETŢEA, mamei (sa) 
DUREREA. DEZOLAREA, copilului (sa) 
JALEA 


Asemenea combinaţii sunt discutabile pentru cuvântul AMAR: AMARUL mamei / AMARUL 
său (?). 


4.3. Contextul sentiment de +-Na+u este admis, în primul rând, de cuvintele definite astfel chiar 
de DEX "96: BUCURIE, SATISFACŢIE, MÂHNIRE. Dacă luăm în considerare termenii la care trimit 
definițiile circulare, admit acest context şi DEZOLARE, DURERE, JALE: un sentiment de 
BUCURIE, SATISFACŢIE, DURERE,.. 

Ni se par însă compatibili cu acest context şi alţi termeni pe care DEX '96 îi defineşte ca „stări”, dar 
pentru care indică (cvasi)sinonime definite ca „sentimente”: NEMULȚUMIRE trimite la MÂHNIRE, 
SUPĂRARE, dintre care primul e „sentiment”, TRISTEŢE este definit şi prin mâhnire, amărăciune, 
„sentimente”, de asemeneaun sentiment de FERICIRE, (NE)MULTUMIRE. Rezultă că trecerea de la 
„sentiment” la „stare” favorizează confuzii şi circularitate în definițiile lexicografice. 

4.4. Cuvintele definite de DEX '96 prin formula stare de +Naru ar trebui să admită toate acest 
context, ceea ce nu se verifică pentru NENOROCIRE, NEFERICIRE, NECAZ (? o stare de 
NENOROCIRE nu este un context firesc). 


4.5. Majoritatea termenilor din (sub)clasa Nafu se combină cu verbul a cuprinde, atât în poziţie 
de subiect, cât şi de obiect: VESELIA, JALEA l-a cuprins (a fost afectat de JALE, TRISTEŢE). 


4.6. Observațiile privind comportarea contextuală a Nan arată ca relevante numai situaţiile de 
incompatibilitate (în care apar VESELIE, NECAZ, NENOROCIRE). Confruntarea definiţiilor 
lexicografice cu modalităţile contextuale de definire justifică şi ele „alunecarea” sensului Naf n şi 
verifică dificultățile delimitărilor semantice stricte la nivelul acestei (sub)clase. Nici unul dintre 
contextele relevante pentru descrierea Nf nu ca (sub)clasă nu este singur suficient pentru definirea 
sensului fiecărui membru în parte. 


5.0. În cele ce urmează vom încerca să urmărim relevanţa contextului pentru definirea Na n la 
nivelul unor texte (Manualul de Filozofie — MF, capitolul FERICIRE)[24] şi manualul gimnazial de 
arte plastice — MAP[25]) pentru a identifica aspecte mai complexe[26] decât cele indicate de definițiile 
lexicografice. 

În ce priveşte poziţiile sintactice în care apar Na+ n remarcăm o destul de mare varietate a 
construcțiilor din MF în care apare FERICIRE, spre deosebire de contextele limitate în care apar toate 
Naru în MAP. În continuare, vom prezenta situaţiile înregistrate: 


5.1.1. FERICIRE apare ca subiect[27] al verbului a fi, cea mai frecventă construcție în MF; 
numele predicativ este, de cele mai multe ori, un substantiv: 


un ideal281(89, 89, 89, 98.98) 

un scop (89, 95.96) 

o stare sufletească (89) 

o activitate (90) 
FERICIREA este + o armonie (a întregului) (90) 


problema (fiecărui individ) (91) 
plăcere (93) 
suma (plăcerilor) (94) 


Toate aceste fraze pot fi considerate de identificare[29] şi sunt, în felul 
lor, modalităţi de definire a conceptului fericire, prin relaţia de identificare cu alte abstracte, destul 


de diverse. Elementele prin care se face identificarea pun în evidență aspecte diferite, chiar opozitive: 
stare / activitate, ideal / scop, plăcere / himeră. În aceste condiţii, rezultă încă o dată, uşurinţa de a 
aluneca de la un proces afectiv la altul. În măsura în care identificarea se face tot cu abstracte, destul 
de diferite între ele, găsirea unui referent (chiar potenţial) pentru ele, în scopul degajării unui sens mai 
tangibil sau mai accesibil ni se pare că rămâne o problemă[30]. 

Într-un singur context din MF numele predicativ de identificare este un substantiv concret: 
FERICIREA (şi absurdul) sunt doi copii ai aceluiaşi părinte (101). Mai ales aici se verifică tendința 
de reificare a calităţii”[31] sau de a face „tangibile”[32] abstractele. 


5.1.2. FERICIRE apare ca subiect al verbului copulativ a fi şi cu nume predicative de altă 


natură (adjectiv, supin): 


dezirabilă (89) 
FERICIREA este intangibilă (90) FERICIREA este de neatins (90) 
realizabilă (98) 


Frazele sunt evaluative[33] şi exprimă calități diverse, unele contradictorii (intangibil / 
realizabil). 


5.1.3. FERICIRE mai poate fi subiectul verbului copulativ a fi urmat de o predicativă în fraze 
de identificare: 


FERICIREA este f să te bucuri (98) 
{ să trăieşti (98) 

5.1.4. Situaţiile în care verbul copulativ e altul decât a fi sunt mult mai limitate cantitativ în MF, 
dar de acelaşi tip cu cele de sub 5.1.1: FERICIREA înseamnă bogăție (89,90), FERICIREA RĂMĂNE 
o dorință (97). 

Acest tip de contexte — cu verbul copulativ a însemna (sau cu echivalentele lui semantice a 
semnifica, a simboliza) este singurul înregistrat pentru Nitu în MAP: Verde semnifică MULȚUMIRE 
(16). În acest caz, Nar n se identifică 
printr-un nume de culoare care, chiar prototipic, este o modalitate convenabilă de reificare a calității sau ca 
abstractele să ajungă la o poziție referențială în frază[34]. 

5.2.1. În MF, FERICIRE poate apărea în poziție de subiect al unui verb predicativ ca a consta, a 
semnifica, construcții echivalente semantic prin valoarea de identificare cu cele în care apare a fi, iar 
obiectul acestor verbe coincide, în multe cazuri, cu substantivul — nume predicativ (v. la 5.1.1.): 

în actiune, activitate (90,90) 

în plăcere (93,93) 
FERICIREA constă în joc (96) 

În ceva (89) 


FERICIREA semnifică faptul .. (99) 


În MAP, abstractele apar ca subiect al verbului a semnifica, în relaţie cu elementele concrete, 
precise din punct de vedere referenţial: liniile curbe semnifică MELANCOLIA (44). Se poate afirma 
astfel că, în limbajul artelor plastice se verifică tendința de reificare a abstractelor. 


5.2.2. FERICIRE apare în MP ca subiect şi pentru alte verbe predicative: a considera, a suplini, a 
lega, a înțelege, a concepe ş.a. În multe dintre situaţiile înregistrate, verbul este la pasiv, ceea ce înseamnă 
că substantivul FERICIRE poate apărea cu aceste verbe atât ca subiect, cât şi ca obiect[35]: FERICIREA 
este considerată | de oameni / o activitate (96), FERICIREA este suplinită / prin ceva / (93), FERICIREA 
este legată de o parte a sufletului (90), FERICIREA este înțeleasă ca ideal, ca stare (90), FERICIREA 
este concepută / ca o idee, un ideal / o activitate(89), FERICIREA este situată / printre activitățile /(96). 
Se remarcă, din nou, identificarea cu forme de manifestare diferite — stare / ideal / activitate, iar aceste 
contexte nu ajută la o definire precisă a sensului cuvântului FERICIRE. 


În alte construcţii, FERICIRE apare ca subiect al unor verbe predicative active: FERICIREA 
depinde de societate / de ceilalți (91), FERICIREA se naşte din descoperirea absurdului (101), 
FERICIREA nu are nevoie de nimic (96), FERICIREA (vieţii) atârnă de împrejurări (97). 


5.2.3. În ME, FERICIRE apare şi ca obiect direct al altor verbe predicative: căutăm FERICIREA 
într-o lume (90) / în noi (92) au căutat FERICIREA în autoritate (91), împarte FERICIREA (după 
meritele) (90,97), gândeşti FERICIREA (93), se atinge FERICIREA (90), aduce FERICIREA (94,96) şi ai 
avea în mână FERICIREA(97) (96) ai avea la îndemână FERICIREA (97). Cu excepţia ultimelor trei 
situaţii, verbele înregistrate aici admit şi construcţii pasive, în care FERICIRE devine subiect. Majoritatea 
acestor verbe desemnează acţiuni concrete, care ar putea contribui la reificarea conceptului, deziderat 
semantic şi lingvistic pentru Nafn. 


5.2.4. Alte verbe predicative din MF se construiesc cu substantivul FERICIRE precedat de 
prepoziţii ca obiect indirect[36]: aspiră la FERICIRE(98), (plăcerea) duce la FERICIRE (93), face 
legătura între FERICIRE şi (plăcere) (93), (sentimentul absurdului) se naşte din FERICIRE (101). În 
acest caz, se pun în relaţie (de identificare) mai multe categorii de abstracte, mai ales FERICIRE şi 
PLĂCERE. 


5.3. Pentru definirea prin calificare interesează adjectivele76 care determină substantivul 
FERICIRE: adevărată (89,89,90,98), pământească (98), lumească (98), individuală (91), solitară 
(91), derizorie, neînsemnată (90) / măreaţă, însemnată (90), completă (90). Varietatea calificativelor 
adjectivale care determină substantivul FERICIRE pune în evidență complexitatea conceptului (cu 
consecinţe asupra relativizării sensului). Unele adjective ca pământesc, lumesc au un caracter mai 
concret şi pot reprezenta soluţii în direcția reificării abstractelor. 


5.4. O frecvenţă mare în MF are grupul nominal alcătuit din FERICIRE + substantiv în genitiv 
(FERICIREA sufletului, 93, FERICIREA corpului, 93) sau grupul format din substantiv + FERICIRE 
în genitiv: căutarea FERICIRII, 91,91, dobândirea FERICIRII, 90,90 sau principiul FERICIRII, 
94,95; contrariul FERICIRII, 94; scopul FERICIRII, 91 sau surogate ale FERICIRII77_. Mai ales 
ultimul exemplu poate fi interpretat ca o manieră de identificare a abstractului printr-un substantiv 


5.5. Analiza contextuală efectivă79 a Nar n în unele manuale şcolare80 conduce la câteva 
observaţii cu caracter general: 

Tendinţa abstractelor de a exprima în (con)text referenţi cât de cât idendificabili sau tendința 
de reificare a categoriilor abstracte în direcţia accesibilităţii sensului lor nu se constată decât parţial şi 
limitat în manualele analizate. Se caracterizează pozitiv din acest punct de vedere utilizarea Narn în 
limbajul artelor plastice şi mai ales negativ în limbajul filozofic. 

Se constată imposibilitatea aplicării modalității de definire actanțială a Naf n, spre deosebire de 
Natr, unde această manieră e relevantă din mai multe puncte de vedere, inclusiv semantic. 

Diversele soluţii de definire contextuală aplicate la Na n contribuie la cunoaşterea 
comportamentului lingvistic al acestei clase. Dar din punct de vedere semantic, pentru rezolvarea 
problemelor litigioase, dificile, precum delimitarea sentiment / emoție / stare/ atitudine nu ni se pare 
relevantă nici o soluţie. Constatarea rezultată din analiza contextuală a substantivului FERICIRE[37] 
în MF privind faptul că relaţiile se stabilesc curent cu alte abstracte justifică, cel puţin parţial, 
circularitatea în definirea sensului acestor cuvinte în dicţionare. 

În ME, FERICIRE apare cel mai frecvent în fraze de identificare, pus în relaţie tot cu abstracte ca: 
plăcere, satisfacţie, pasiune: „prin cuvântul „FERICIRE” se înțelege plăcerea sau absenţa plăcerii(94); 
renunțăm la multe plăceri, când din ele decurge o neplăcere (93), „căutăm FERICIREA dar nu găsim decât 
NEFERICIRE 
şi mizerie[38] (93); „ne bucurăm de multe feluri de plăceri — plăcerea unei mese, a unei băuturi, plăcerile 
dragostei, plăcerea trecerii unui examen|39](93), (FERICIREA) depinde de suma de satisfacție reală pe 
care fiecare..."(100); căutăm FERICIREA noastră în noi. Pasiunile ne împing înspre afară(92). Frazele 
evaluative, mai puţin frecvente pun în evidență caracteristici foarte variate, ceea ce înseamnă că nu redau 
caracteristici constante, cum rezultă din câteva exemple de adjective ca intangibil, realizabil, dezirabil, 
majoritatea fiind tot abstracte. 


În ciuda diversităţii tipurilor de contexte în care apare substantivul FERICIRE (cel puţin în 
limbajul filozofic), în fiecare dintre acestea se poate identifica un sens predictibil sau o medie 
semantică a realizărilor contextuale care corespunde definiției semice a acestui cuvânt[40]. 


6. Concluziile prezentate sub 5.5. arată limitele definiţiei contextuale a abstractelor în ce 
priveşte rezolvarea unor probleme dificile, cum ar fi delimitarea dintre sentiment / emoție / stare sau 
pentru diferenţierea sensului fiecărui termen al (subyclasei Nafn unul faţă de altul. 

Dificultăţile analizei sensului termenilor din Na u au rezultat nu numai la nivelul definiţiilor 
lexicografice, ci şi al celor semice. Nici acestea din urmă nu rezolvă problema delimitării 
sentimentelor de stări şi prezintă deficienţe mai puţin obişnuite în analiza altor clase lexico- 
semantice. 

Astfel, semele comune prin care sunt definiți termenii din Narı nu respectă condiţia univocității 
din cauză că în semul „privitor la gradul de satisfacție”, satisfacţie este el însuşi un termen al acestei 
(sub)clase, definit complex prin alți doi termeni mulţumire şi plăcere. În plus, dacă admitem că 
satisfacţie este un sentiment, toți termenii (sub)clasei Nar n ar trebui consideraţi astfel, ceea ce nu 
corespunde definiţiilor lor lexicografice (unde, pe lângă SATISFACŢIE, numai BUCURIE şi 
MÂHNIRE sunt definiţi ca sentimente). Se constată deci că în definirea Na: n apare o circularitate 
obiectivă, care conduce adeseori la o circularitate subiectivă mai ales în definițiile lexicografice, dar şi în 
cele  semice. Sunt sporite în felul acesta dificultățile definirii sensului 
Nan mai mult decât la Narı. Trebuie să admitem importanța limbii în ce priveşte reificarea sensului 
abstractelor, parțial manifestată în context, dar această afirmație nu se verifică integral în texte. Analiza 
altor (sub)clase de abstracte ar verifica dacă diferențele privind metodele utilizate şi rezultatele obţinute 
se întâlnesc şi în alte cazuri sau rămân caracteristici ale Narn. 


1 Vezi | 


2 Subclasa analizată anterior, notată Nan este alcatuită din IUBIRE, AFECŢIUNE, SIMPATIE, DUȘMĂNIE, URĂ, 
AVERSIUNE, ANTIPATIE, extinsă pe baza trimiterilor lexicografice la ATAŞAMENT, ATRACȚIE, AFINITATE, 
ÎNCLINARE, TANDREȚE, DEZGUST, PICĂ, RESENTIMENT, SILĂ, VRAJBĂ, OSTILITATE şi RANCHIUNĂ. 


3 Amândouă (sub)clasele au fost analizate şi de R. Sîrbu (1977), p. 189-197. 


4 Am considerat că numele sau substantivul (notat N) prezintă mai multă independență semantică. (Sub)clasa Nan 
cuprinde mai ales denumiri de sentimente, dar (sub)clasa Nam se prezintă eterogen din acest punct de vedere (cum se va 
vedea în analiza de față). De aceea vom prefera să considerăm că toți termenii acestor (sub)clase desemnează procese afective 
(aşa cum procedează M.Psih, care interpretează cuvintele bucurie, tristeţe ca procese afective complexe). O denumire mai 
convenabilă ar fi cea de vocabular al afectivității, care ar corespunde atât sentimentelor, cât şi emoțiilor, stărilor etc. 


5 Vezi R. Sîrbu )1977), p. 196-197. 
6 Pentru importanţa referentului în analiza semantică a abstractelor v. M. Van Peteghem (1992) 


7 Vezi Leland Tracy (1997), p. 1962197. 


8 Pentru importanța delimitării abstract /concret în limbă atât din perspectiva semantică, cât şi pentru construirea 
enunțurilor efective bazate pe restricţii de selecţie, v. M.Prandi (1998), p.40. Pentru alte puncte de vedere privind delimitarea 
abstract / concret — vezi nota 1. 


9 Se consideră (Leland Tracy (1997) p.60) că tandemul tangibilitate / accesibilitate este mai ales o caracteristică a 
numelor. 


10 L.Tracy (1997), p.69. 


11 L Tracy (1997) p.74-76 propune luarea în considerație a unui referent eventual (opus celui fix), delimitat în 
funcţie de proprietățile extrinsece (PE), dependente de raporturile avute de locutori cu referenții (opuse proprietăților 
intrinsece — PI — care sunt caracteristici proprii referentului). În general, referentul eventual este legat de reprezentări 
prototipice (deduse din contexte), ceea ce poate reprezenta o sugestie de cercetare în ce priveşte Nar. 


12 Sugestia privind corelarea referentului eventual cu reprezentările contextuale ne aparține şi ni se pare importantă 
pentru a obține accesibilitatea sensului. 


13 Vezi şi D. Bouchard (1995), p.9 care introduce obiectul psihologic (la psi-chose), existent numai în spaţiul mental 
(cum e cazul cu sentimentele şi emoţiile), dar care se manifestă printr-o cantitate care poate fi atinsă, pusă în evidenţă, în 
general, de context. 


14 D. Corbin şi M. Temple (1994), p.6 delimitează categorii prereferenţiale pentru a le aplica altor clase lexico-semantice 
(cuvintele construite), dar conceptul ar putea fi extins şi la abstracte. 


15 Pentru importanța pragmaticii în interpretarea unor sensuri ale cuvintelor vezi şi nota 11 şi 13. Utilizarea intuitiei 
individuale în delimitarea sentimentelor este semnalată şi de 
J. C. Anscombre (1995), p.40. 


16 Definiţiile lexicografice sunt considerate „aproximative”, v. E. Vasiliu (1982-1983). L.Tracy (1995), p.67 
apreciază şi el că orice definiție e aproximativă şi argumentează această situație prin confundarea proprietăților extrinsece cu 
cele intrinsece (v. nota 11), id. P. 74. 


17 V. Angela Bidu-Vrănceanu (1998) şi analiza din lucrarea de faţă. 
18 Sensul abstractelor pune o serie de probleme atât ca clasă, cât şi în ce priveşte subclasele. 
19 V.M. Mathieu-Colas (1998), p.10. V şi Camelia Stan (1992-1993) şi (1995) 


20 J. C. Anscombre (1995), p.10 delimitează şi alte sublase de abstracte: nume de percepţie (vedere, auz), nume 
epistemice (gândire, credinţă, cunoaştere). 


2] Chiar autorii care propun delimitarea numelor de sentimente de cele de atitudine 
(J. C. Anscombre (1995), p. 40) semnalează că unele cuvinte (fr. satisfaction „satisfacție”) pot fi interpretate în ambele feluri. 
Dificultăţile delimitării categoriilor desemnând procese afective rezultă şi din M.Psih, unde bucurie, tristeţe sunt 
considerate emoţii curente, nu sentimente, iar distincția dintre cele două categorii este făcută numai în funcție de durată. Pe 
de altă parte, bucurie, tristeţe ş.a. sunt interpretate ca procese afective complexe, iar mobilitatea subcategoriilor este 
admisă ca un criteriu de clasificare. 


22 Mai există şi alte modalităţi de caracterizare contextuală a Nar pe care le-am considerat mai puţin relevante. De 
ex., J. C. Anscombre (1995), p. 43 propune son Nsem. (son deg6ut, son amour), căruia îi corespunde rom. Nur(său, 
sa)(dezgustul său, dragostea sa). Prin adjectivul posesiv se identifică lingvistic faptul că locul psihologic sau suportul 
sentimentului este întotdeauna o persoană, constatare firească, semnalată în diverse maniere, v. M. Gross (1995), 
p. 77; v. şi A. Bidu-Vrănceanu (1998) şi partea I din lucrarea de faţă. 


23 M. Gross (1995) clasează o serie de Nar în funcţie de compatibilitatea şi incom-patibilitatea cu anumite verbe din 
franceză 


24 Definiţie contextuală care poate fi extinsă şi la o stare de... 


25 Construcţiile cu a avea nu sunt admise în limba română. Se poate spune X simte dragoste / durere, dar nu şi X 
are DRAGOSTE. 


26 A. Balibar-Mrabti (1995), p. 88 propune contexte de tipul Max a/eprouve / ressent / de la curiosit/ inquiétude 
/ de la peur 


27 J. C.  Anscombre (1955), p.43, 53 dă exemple de atitudini: respect, regret, 
interes, dispreţ. 


28 TRISTEŢE, BUCURIE, încadrate de noi în Naru şi tratate de M.Psih. ca emoţii curente (v. şi nota 21) admit, după 
acelaşi manual, exteriorizarea materializată în 
conduita expresivă. 


29 Considerarea ca „inaccesibile” a sentimentelor aparține lui J].Anscombre (1995), p. 53. 
30 Pentru raportul agentiv / non agentiv, v. Gabriela Pană-Dindelegan (1997), p. 33. 
31 J. C. Anscombre (1995), p. 50 exemplifică numele de stări prin: neîncredere, neplăcere, inconştiență. 


32 Dacă s-ar corela câteva dintre aceste observaţii s-ar trage concluzia că sentimentele, fiind inaccesibile nu se 
exteriorizează şi nu admit evaluări, iar când se întâmplă acest lucru sunt stări. Asemenea diferenţe ar trebui să se manifeste 
explicit la nivelul contextului lingvistic, v. şi Jan van Voorst (1995) p. 21. 


33 D. Corbin şi M. Temple (1994), p. 9, adepte ale analizei contextuale a sensului, consideră totuşi că există 
întotdeauna un sens predictibil care condiționează o parte din interpretarea contextuală. 


34 Monosemantismul e justificat prin faptul că primul termen este un derivat, iar al doilea un neologism. 


35 Specializare semantică delimitată în dicționare prin punct şi virgulă (;) şi definită ca „întâmplare, împrejurare 
(fapt concret) care aduce cuiva suferință”. 


36 Delimitarea polisemiei dinamice de cea statică, bazată pe diverse teorii privind importanța fiecăreia este făcută de 
J. Picoche (1986), p. 63 — 64, (1993), p. 108-139. 


FL) 


37 DURERE are două sensuri, primul desemnează „o suferinţă fizică”, al doilea „o suferinţă morală”, deci este 
singurul lexem, care intră în această clasă cu un sens figurat. 


38 În construcţii de tipul amar de vreme 


39 Conform definiţiei lexicografice din DEX '96: „fază a ciclului economic, posterioară crizei economice, în care 
producţia se menţine la un nivel scăzut”. 


40 In Nau polisemia e frecventă, dar nu preponderentă. 


41 S-ar putea considera că cele două Nas se completează semantic reciproc, satisfacția fiind un sentiment mai 
complex decât bucuria. 


42 La ÎNTRISTARE e neglijat sensul eventiv. 


43 Paralel cu definiţia lexicografică propriu-zisă, NEMUL(UMIRE, este definit şi prin cvasisinonimele supărare, 
mâhnire, insatisfacție. 


44 Pentru NENOROCIRE se dau şi cvasisinonimele nefericire, durere. 
45 Pentru NEFERICIRE se mai indică cvasisinonimele nenorocire, necaz. 


46 NECAZ se defineşte şi prin cvasisinonimele apăsare, tristeţe, amărăciune. 


47 Enumerarea Na+. poate însemna complinirea lor semantică. Am notat între ghilimele adjectivul atunci când poate 
fi înlocuit cu un echivalent: adânc, profund = foarte mare. Nu s-a făcut acest lucru atunci când am considerat că adjectivul 
face parte dintr-o sintagmă fixă, ca în cazul lui sufletesc, patologic ş.a. 


48 „Acţiunea” poate fi urmată de rezultatul ei, care poate fi interpretat şi ca „stare”. 
49 Definiţia lexicografică a cuvântului jale desemnează clar „intensitatea mare” (ca şi la nenorocire, dezolare). 
50 Clasa ca atare a fost analizată de R. Sîrbu (1977), p. 196-197. 


51 Semul comun în (sub)clasa Nar ı, delimitat de R. Sîrbu (1977), p. 191,193,194 este „privitor la gradul de 
afectivitate”, sem care indică mai precis apartenenţa la un câmp al abstractelor de un anumit tip. 


52 MULȚUMIRE, la rândul lui, e definit prin satisfacţie, plăcere, bucurie, fericire, ceea ce duce la circularitate 
între termenii aceleiaşi (subyclase. 


53 PLĂCERE e definit de dicţionare ca „acţiunea de a plăcea şi rezultatul ei, stare afectivă fundamentală (subl.n.), 
determinată de satisfacerea(subl.n.) unor tendinţe, a unor cerinţe vitale” şi, în continuare „sentiment sau senzaţie” (subl. N.), ceea 
ce introduce alternativa abstract / concret. 


54 Chiar dacă există justificarea că termenii discutați sunt caracterizați de psihologie ca „procese afective complexe”. 
O formulare generală a semului comun ca „proces afectiv” este admisibilă numai la nivelul câmpului şi nu e convenabilă 
pentru delimitarea (subyclaselor. 


55 Semul / + satisfacţie / este considerat de R. Sîrbu (1977), p. 193 incompatibil contrariu şi reflectă criteriul 
polarităţii, utilizat de psihologie în clasificarea proceselor afective, v. M. Psih. 


56 Semele / + stenic / şi / + depresiv / corespund atât criteriului polarității din psihologie, cât şi celui privind 
caracterul plăcut sau neplăcut. Dacă pentru majoritatea termenilor din Nam semele / + stenic / sau / + depresiv / sunt 
implicite, pentru termeni ca DEPRIMARE „stare a celui descurajat”, ele sunt strict distinctive. 


57 V. R. Sîrbu (1977), p.196. 


58 R. Sîrbu (1977), p. 196 indică pentru DURERE surplusul semic „suferinţă morală”, care corespunde, de fapt, 
sensului cu care termenul e inclus în clasă (celelalte sensuri fiind concrete). Aşa dar, surplusul semic nu reprezintă realmente 
o diferenţiere semantică decât prin „suferință”, care l-ar opune „sentimentelor” sau „stărilor” 


59 Vezi şi notele 23 — 26 


60 R. Sîrbu (1977), p. 202-218 face analiza contextuală a substantivelor IUBIRE şi URĂ, fără a urmări însă 
consecințele semantice stricte ale acestui tip de analiză. 


61 V. A. Bidu-Vrănceanu (1998), p. 41-47 şi partea a I-a, I, unde definițiile actanţiale 
s-au dovedit relevante şi pentru diferenţierea sensului unor termeni, dincolo de avantajul de a prezenta formule unitare, unde 
A, este subiectul animat uman, iar A» este obiectul procesului afectiv. Utilizarea definiţiilor actanțiale la Na+ n prezintă 
dificultăţi şi nu e convenabilă. 


62 Româna nu admite în aceste construcții verbul are, context caracteristic  francezei, 
v. M.Mathieu-Colas (1998), p. 17. 


63 MF, p.87-107. 
64 Naudin MAP au fost selectate din întreg volumul. 


65 S-ar putea urmări în practică şi o serie de teze teoretice cum ar fi că atitudinile sunt susceptibile de manifestări 
exterioare şi de evaluarea lor (J.C. Anscombre (1995), p.53) sau că obiectul psihologic se manifestă printr-o entitate care 
poate fi atinsă, indicată de context (Denis Bouchard (1995), p.9). 


66 Situaţia inversă, în care FERICIRE este nume predicativ este cu totul izolată şi nerelevantă semantic, de ex. 
aceasta e FERICIRE, MF, p.96. 


67 Indicăm între paranteze paginile din MP; repetarea lor notează numărul de atestări. 
68 V. M. Van Peteghem (1992), p. 361 care le numeşte „des phrases identificationnelles” sau identificaţionale. 


69 Problema identificării referentului apare şi atunci când numele predicativ este un pronume: FERICIREA nu e nimic 
(MF, p. 93), FERICIREA este ceva (MF, 92), FERICIREA este tot (MF 97). 


70 V. M. Van Peteghem (1992), p. 365 

71 V. şi notele 9, 10, 11, 12 

12 V. M. Van Peteghem (1992), p.362. 
3 V. nota 70. 


74 Situaţia în care FERICIRE nu poate apărea atât ca subiect, cât şi ca obiect este interpretată ca restricție 
contextuală. Se consideră că verbele agentive acceptă pasivizarea. 


75 FERICIRE mai apare şi ca obiect indirect al unui adjectiv: capabil de FERICIRE (MF, 92), (ne)demn de 
FERICIRE (MF, 93, 97, 97) 


76 Majoritatea adjectivelor sunt postpuse; cu totul izolat apar câteva adjective antepuse: însăşi FERICIREA 
(MF,94), întreaga FERICIRE (MF, p. 7), cea mai mare FERICIRE (MF, 94). 


77 În aceste contexte, FERICIRE apare ca genitiv subiectiv al unor nume de acțiune. 


78 V. şi notele 9-12. 
79 Pentru (sub)clasa Naru nu s-a întreprins o analiză contextuală până acum. 
80 Situaţiile contextuale variate au fost înregistrate numai în MF (spre deosebire de MAP). 


81 FERICIRE apare atât în construcții agentive, cât şi non-agentive, ceea ce înseamnă că se poate caracteriza atât ca 
sentiment, cât şi ca atitudine; se justifică astfel interpretarea conceptului fericire în psihologie ca „proces afectiv complex”, 
interpretare pusă în evidenţă de toate analizele sensului întreprinse. 


82 În primele trei contexte, construcţia antrenează o opoziţie antagonică între FERICIRE şi celelalte abstracte cu 
care e pus în relaţie (manifestată printr-o antonimie lexicalizată sau nu). 


83 Se constată că substantivul PLĂCERE apare în acelaşi tip de contexte ca FERICIRE. 


84 V. punctul 3 de sub II din lucrarea de față. 


PARTEA a III-a 


LEXIC SPECIALIZAT 


În direcţia descrierii unei cantități reprezentative din lexicul specializat (LS) s-au selectat mai 
multe terminologii (limbaje): matematica, mineralogie, medicina, filozofie, arte plastice. S-a 
alcătuit un corpus de termeni pentru fiecare lexic specializat. Descrierea s-a făcut în funcţie de acest 
corpus şi de o serie de principii comune. Dintre acestea, un loc primordial l-a ocupat compararea 


definiţiilor din dictionarele generale, din cele speciale şi din manualele scolare în direcția 
identificării punctelor comune şi, mai ales, a diferențelor (argument de bază privind existența 
definiţiilor alternative, vezi la Partea I , 4). 


Descrierea lexicului specializat (LS) dintr-o perspectivă ştiinţifică interdisciplinară, presupune 
adoptarea unei anumite poziţii faţă de terminologiile ştiinţifice, delimitarea conceptelor de bază şi a 
perspectivei ştiinţifice abordate (1). 


Pe baza grilei comune de interpretare s-au stabilit unele caracteristici generale ale 
terminologiilor cercetate (II), care vor fi aprofundate în direcţia căutării specificului fiecărui lexic sau 
limbaj specializat în capitolele rezervate matematicii mineralogiei, filozofiei şi artelor plastice. 


TERMINOLOGIILE ŞTIINŢIFICE 


PROBLEME GENERALE 


1. Conceptul de terminologie este utilizat cu mai multe sensuri interdependente, nu întotdeauna 
delimitate clar. Delimitarea acestor interpretări este cu atât mai importantă cu cât rolul limbilor 
naturale şi, implicit, rolul lingvisticii în funcționarea terminologiilor este recunoscut de majoritatea 
cercetătorilor chiar dacă acest rol este inegal în funcție de fiecare terminologie. 


Conceptul de terminologie are următoarele valori importante: 


(1) Limbaj specializat sau sistem ştiinţific care utilizează o terminologie în sensul 2 şi alte 
mijloace lingvistice şi nelingvistice pentru a realiza o comunicare de specialitate non-ambiguă cu 
funcţia majoră de a transmite cunoştinţe într-un domeniu particular de activitate profesională; 


(2) Ansamblu de termeni sau cuvinte specializate aparținând unui subsistem lingvistic, 
termenii caracterizându-se prin univocitate, non-ambiguitate şi relații lexico-semantice proprii; 


(3) Terminologia mai este utilizată cu sensul unei ştiinţe interdisciplinare preocupată de 
problemele generale ale terminologiilor în sensurile (1) şi (2), care analizează logica cunoştinţelor, 
ierarhia conceptelor, codajul lingvistic şi non-lingvistic şi problemele creaţiei de cuvinte necesare 
ştiinţelor şi tehnicii. 


Se delimitează astfel, în primul rând, terminologia ca ştiinţă interdisciplinară (situație când se 
va utiliza singularul acestui substantiv, vezi interpretarea (3)) şi terminologiile, limbaje de specialitate 
cu un corpus de termeni corespunzând diverselor domenii de activitate (situaţie când se va utiliza 
pluralul substantivului, vezi interpretările (1) şi (2)). 


Interpretarea terminologiei cu sensul (1) presupune o abordare internă din perspectiva 
specialiştilor din fiecare ştiinţă în parte. Elaborarea şi difuzarea unor norme ştiinţifice cu un caracter 
general, dincolo de anumite limbi, este preocuparea unor organisme internaționale care se ocupă de 
terminologie din această perspectivă: ISA (International Federation of Natural Standardising 
Associations), ISO (International Organisation for Standar-disation), Afterm (Association française de 
terminologie), Term New (Reţeaua internaţională de terminologie, creată de Infoterm). Studiile noastre 
privind terminologiile nu se situează pe această poziţie. 


În schimb, interpretarea terminologiilor în sensul al doilea (2) priveşte problema dintr-o perspectivă 
prioritar lingvistică, chiar dacă reprezintă o abordare externă din perspectiva specialiştilor în anumite 
domenii; o asemenea abordare favorizează trecerea spre cercetări interdisciplinare, caracteristice celei de- 
a treia interpretări, de larg interes în cercetarea ştiinţifică actuală (3). Analizele noastre se vor situa, deci, pe 
poziţia a 2-a şi a 3-a. Dintre aspectele studiate de cei care se grupează în cea de-a treia orientare ne vor 
interesa probleme ale teoriei cunoaşterii, relația dintre codajul lingvistic şi non-lingvistic ş.a. deşi e de 
interes lingvistic actual, nu ne vom putea ocupa aici de problema structurii mesajelor lingvistice prin care 
se transmit cunoştinţe de specialitate (tipul de mesaje, organizarea textuală, particularități ale discursului 
ştiinţific) reţinând doar câteva probleme generale privind raportul termenilor cu contextul lingvistic. 


Admiţând însă, că toate abordările privind terminologia se susţin fiecare în parte, ni se pare 
demnă de reținut definiția dată de H. Felber (1987), reprezentant care se situează aproape exclusiv pe 
poziţia (1): „terminologia reprezintă un domeniu transdisciplinar al cunoaşterii interdisciplinare, care 
se ocupă de noţiuni şi de reprezentarea lor (termeni, simboluri)”, cu observaţia autorului că noțiunile, 
ca entităţi conceptuale primează în terminologie asupra expresiilor, lingvistice sau nu. 


Obiectul terminologiei, înțeleasă ca ştiinţă interdisciplinară este constituit deci, în acelaşi timp, de 
elaborarea unor teorii conceptuale care să structureze un anumit domeniu ştiinţific, pe de o parte şi, pe 
de altă parte, de activitatea (descriptivă, normativă şi lexicografică) de stabilire a termenilor specifici. 


Relaţia deseriptiv/normativ-prescriptiv este foarte importantă pentru a stabili diferențe în 
interpretarea terminologiei: cei care se situează pe poziția (1) delimitată de noi mai sus, adoptă, în 
egală măsură, o abordare descriptivă, dar şi una normativ-prescriptivă, privind terminologia din 
perspectiva internă a specialiştilor în anumite domenii ştiinţifice. Dimpotrivă, cei care se situează pe 
poziţiile (2) şi (3) se caracterizează cu precădere printr-o abordare descriptivă (poziţia normativ- 
prescriptivă fiind doar implicită). 


Ni se pare interesantă poziția unor specialişti în terminologiil, care delimitează mai multe 
etape privind construcţia unei teorii a unui domeniu ştiinţific (o anumită terminologie în sensul 


(1)): 
(a) colectarea unui corpus de expresii plecând de la care să se constituie cunoştinţele, 
(b) efectuarea unui studiu lingvistic cu scopul de a defini semnificatul noțiunilor, 
(c) normalizarea semantică care duce la un prim tip de ontologie a domeniului şi 
(d) formalizarea ontologiei de tipul (c) pentru a obține o ontologie computațională. 


Unele dintre aceste etape (mai ales (b) şi (d) prezintă un interes mai mare pentru cercetarea 
noastră, chiar dacă ele nu pot fi tratate aici. 


Rezultă că posibilitatea mai mult sau mai puțin diferită de a aborda terminologiile este 
condiționată de perspectiva din care sunt privite acestea: totul depinde de precizarea: pentru cine sunt 
făcute terminologiile?, cine este interesat de folosirea unei anumite terminologii? şi oarecum 
implicit, cine studiază toate aceste aspecte (specialistul strict, specialişti în teoria cunoaşterii, 
lingviştii etc.)? Întrucât investigarea noastră nu se poate situa pe poziția unei abordări interne (cu 
perspectiva strictă a specialistului într-un anumit domeniu ştiinţific, decât în mică măsură, cercetarea 
va fi orientată spre analiza importanței terminologiilor pentru grupuri socio-profesionale mai largi, 
mergând până la utilizarea în limba literară standard (dincolo de o anumită specializare). Unele analize 
lingvistice pot interesa însă şi specialişti (de exemplu, cele din limbajul medical). 


2. Termenul este un element al unei terminologii sau al unui limbaj specializat, reprezentând 
denumirea cunoştinţelor din acest domeniu. Termenii sunt unități ale cunoaşterii cu un conţinut stabil. 
Termenul este un semn lingvistic alcătuit după formula: 


D (denumire) semnificant (formă externă) 
T(termen) = 
N (noţiune) semnificat (conţinut noţional) 


Relaţia dintre denumire şi noţiune este reflexivă şi biunivocă pentru un termen dat. Un termen 
se caracterizează, deci, prin univocitate, monoreferenţialitate şi precizie. 


Termenii se obțin prin aplicarea unei denumiri unui anumit concept şi printr-o procedură de 
lexicalizare naturală sau artificială (termenul verbalizează cunoştinţele). Termenii au un caracter 
convenţional, desemnarea putând să se facă prin cuvânt, litere, cifre sau alte simboluri, în funcţie de fiecare 
ştiinţă. Numai desemnarea termenilor prin cuvinte a limbilor naturale preocupă cercetarea noastră, dar 
relaţia cu elementele nelingvistice poate fi un aspect interesant pentru caracterizarea fiecărei terminologii în 
parte. Termenii care se exprimă prin mai multe cuvinte trebuie să îndeplinească mai multe condiţii: 


(1) să fie unități lingvistice integrabile în enunţuri şi 
(2) să fie unităţi ale cunoaşterii cu caracter stabil; 


(3) semnificatul unui termen să se definească în raport cu ansamblul de semnificații aparținând 
aceluiaşi domeniu (ansamblu semantic care poate fi o disciplină, o ştiinţă, o tehnică, adică întotdeauna 
un domeniu specializat.) Termenul îşi găseşte locul într-o structură ierarhică noţională din interiorul 
fiecărui domeniu; 


(4) în planul discursului ştiinţific (în sens restrâns sau mai larg), termenul trebuie să fie clar 
identificat în contexte (extralingyvistice şi lingvistice). 


Aceste condiţii ce trebuie îndeplinite de către un termen nu se manifestă omogen în toate ştiinţele, 
iar analiza lor în domeniile cercetate de noi poate pune diverse probleme, de interes atât pentru 
specialişti, cât şi pentru nespecialişti. Relaţia dintre specialişti şi nespecialişti lingvişti, cercetători din 
domeniile cunoaşterii ş.a. este de larg şi real interes pentru multe orientări terminologice actuale şi va 
reprezenta perspectiva generală pe care o vom aborda şi noi. 


Definiţia termenului antrenează obiectiv relația dintre acesta şi cuvânt-concept-obiect. 
Cuvântul interesează mai ales lingviştii, iar termenul este, în primul rând, o componentă a 
disciplinei căreia îi aparţine şi abia apoi a limbii în general. 


Raportul dintre cuvânt şi termen se poate preciza astfel: un cuvânt devine un termen când i se 
atribuie o semnificație independentă de variațiile induse de accepții şi de utilizările în context. 
Termenii aparținând unui anumit sistem terminologic sunt legaţi între ei prin relaţii conceptuale în 
afara discursului. Analiza acestui raport în fiecare dintre domeniile cercetate de noi, studiul 
sensurilor dobândite de anumiţi termeni în contexte variate, mai mult sau mai puțin specializate 
poate să pună în lumină aspecte de interes complex privind interpretarea interdisciplinară a 
terminologiei. 


Extinderea sferei de utilizare a unor termeni dincolo de un domeniu strict specializat, aspect 
admis teoretic de majoritatea cercetătorilor şi uşor de constatat practic va constitui un alt obiectiv al 
analizelor noastre. Adoptăm, astfel, poziţia celor care admit astăzi că trebuie pus capăt rupturii radicale 
dintre cunoaşterea ştiinţifică şi cunoaşterea obişnuită. O soluţie în adoptarea acestei poziţii este 
recunoaşterea unor delimitări privind conceptul expert (aparținând strict unui domeniu ştiinţific) şi 
conceptul ordinar (extins dincolo de specialitatea strictă)2; se admit în felul acesta modele 
alternative ale definiției termenilor ştiinţifici. Postulatul acesta favorizează interpretarea unor 
termeni din perspectiva folosirii lor în limba comună şi a definirii lor de către dicționarele 
generale ale limbii române aspecte comune cercetărilor noastre indiferent de domeniile ştiinţifice 
vizate. 


3. Câteva consideraţii generale privind întemeierea şi dezvoltarea terminologiei ca ştiinţă 
independentă cu preocupări generale, dar şi cu diferenţe în funcţie de şcoli, curente, autori sunt utile 
pentru a preciza pozițiile pe care ne situăm. 


Întemeierea şi dezvoltarea terminologiei e legată de Cercul de la Viena şi de E. Wiister, care a 
înființat institutul internațional INFOTERM şi a fundat ştiinţa termenilor sau V.G.T.T. (Vienna 
General Theory of terms). Ideile de bază ale acestei orientări pot fi găsite în Manifestul Cercului de 
la Viena (v. ediţia franceză 1985). Postulatele V.G.T.T. sunt produse sub formă de norme de ISO- 
1087, editat de AFNOR. Wiister şi adepţii săi postulează unitatea ştiinţei şi, din această cauză, 
diminuează până la zero importanţa lingvisticii, stabilind ca limbaj unificator logica. Ca ideologi 
ai universalismului, reprezentanţii V.G.T.T. urmăresc să unifice ansamblul disciplinelor ştiinţifice. 
Adoptă o poziţie terminologică strictă, după care conceptele ştiinţifice sunt incompatibile cu cele 
ale lumii cotidiene (poziția care nu coincide cu interpretări actuale ale terminologiei, inclusiv cu cea 
pe care ne situăm). Pentru a rezolva problema difuzării internaţionale a ştiinţelor V.G.T.T. stabilesc 
norme internaţionale (nomele ISO), care preced elaborarea terminologiilor şi care permit 
echivalenţa precisă de la o limbă la alta; aceste norme, admise de colectivităţile ştiinţifice şi tehnice 
realizează unitatea dorită pentru ştiinţă. 


Pe poziţia V.G.T.T. se situează şi alţi cercetători de referință în dezvoltarea terminologiei cum 
ar fi H. Felber (Manual de terminologie, Unesco, Infoterm, 1987, patronat de Unesco, Infoterm şi 
Unisist), totuşi, cum am arătat deja, acest autor admite că terminologia este un domeniu 
interdisciplinar şi transdisciplinar. 


Normele ISO pun accent pe nume în terminologii iar postulatul nominal e influent în diverse 
teorii terminologice, în aşa fel încât alte clase morfologice sunt raportate la forma nominală de 
expresie (este cazul logicii terministe, pe teoria căreia s-au fundamentat mai multe teorii actuale în 
Anglia sau în Franța (curentul nominalist). 


O orientare modernă în terminologie este reprezentată de R Kocourek (ALFA, Terminologie et 
linguistique de spécialité, 1994/1995, vol. 7, Halifax Univ.). În această orientarea se depăşeşte poziţia 
terminologiei clasice (care ignoră dimensiunea sintactică a lexicului, ceea ce face din terminologii 
cataloage inerte) şi se preconizează descrierea textelor; sunt urmăriți termenii cu distribuţie regulată 
în texte (izotopie generică) şi termenii cu distribuţie neregulată (molecule semice). Se consideră că 
preocuparea pentru texte trebuie să conducă la reconsiderarea unor principii ale terminologiei. 


Importanţa textelor pentru termeni şi terminologii este reflectată şi de unele definiții 
lexicografice din dicționarele generale ale limbilor, atunci când se dau indicatori de domeniu, cum 
ar fi mar. (marină), cor. (coregrafie), electron. (electronică), rad. (radio, radiofonie), tel. (televiziune), 
text. (industria textilă) ş.a., indicatori care corespund tipurilor de discurs. Puncte de vedere ale acestei 
poziţii terminologice vor fi preluate consecvent şi de cercetarea noastră. 


O orientare de maximă importanță la ora actuală este cea care priveşte relaţiile dintre IA 
(inteligența artificială) şi terminologii, orientare care reuneşte specialişti din diverse domenii 
(informaticieni, specialişti într-un anumit domeniu ştiinţific sau în teoria cunoaşterii, dar şi numeroşi 
lingvişti de renume, cum ar fi F. Rastier, R. Martin). 


IA se preocupă atât de ontologie a priori a domeniului ştiinţific de aplicare, de ansamblul 
primitivelor acestui domeniu, de achiziția de cunoştinţe şi de construirea unui sistem explicit (SE), cât 
şi de o problematică diversă ţinând seama de limbile naturale. Terminologia în IA este legată, oricum, 
de texte, deşi există problema decupajului automatic al textelor. 


În condiţiile diversităţii preocupărilor în relaţia dintre terminologii şi IA se rețin câteva dintre 
cercetările efectuate: 


(a) dezvoltarea lingvisticii corpusului utilizând băncile de date textuale; 


(b) stabilirea unor sisteme de extragere automatică a termenilor ca TERMINO a lui David şi 
Plante (ATO, 1990-1993) sau LEXTER al lui Bouringault (FDF-DER, 1993); 


(c) stabilirea unor bănci terminologice pentru obţinerea unor date mai adecvate, cum se 
procedează în Franţa, făcându-se distincţia dintre „limba comună“ şi „limbile de specialitate“; 


(d) analiza din perspectivă „internă“ a specialistului într-un anumit domeniu ştiinţific sau tehnic, 
descriere reprezentată în IA (Nadine Gros, KOD) ş.a. 


Se consideră în general, că legăturile dintre terminologie şi IA pot duce la revizuirea anumitor 
postulate. Fiecare dintre aceste perspective moderne de studiere a terminologiilor ar putea fi de mare 
utilitate cercetărilor întreprinse în România, dar informaţia complexă şi specializată în acelaşi timp, ne 
face să considerăm această perspectivă ca un deziderat de viitor (pentru că nu se poate realiza numai 
prin informaţie bibliografică). 


4. Cu excepţia terminologiei „clasice“ (V.G.T.T.), se admite, în general, importanţa limbilor 
naturale, chiar dacă rămâne actuală problema datorată relaţiei dintre imperfecțiunea limbilor în 
raport cu dezvoltarea ştiinţelor, Prin limbile naturale se exprimă cunoştinţe asupra obiectelor lumii 
trăite, specifice fiecărui domeniu ştiinţific. Dacă în unele ştiinţe (ca matematica, fizica, chimia), 
exprimarea cunoştinţelor, chiar şi numai parţial, se poate face şi prin alte mijloace, există alte ştiinţe 
în care acest lucru nu se poate face decât printr-o limbă naturală oarecare (cum e cazul filozofiei, 
lingvisticii şi, în mod relativ, al artelor. Deci, importanţa limbilor naturale pentru terminologii este 
cu atât mai mare cu cât nu există altă modalitate de exprimare. 


Se admite că cercetarea ştiinţifică este în mare parte constituită din limbaj sau altfel spus, 
cunoaşterea ştiinţifică este informaţie conceptuală pornind de la texte. 


Dacă se acceptă importanţa limbilor naturale pentru terminologii, se admite, măcar potenţial, şi 
importanţa lingvisticii. Din acest punct de vedere, studiul terminologiei priveşte specificitatea 
semantică (teză admisă şi de Wiister, dar mai ales, de terminologi actuali, precum Lerat), aspect care va 
constitui un obiectiv esenţial al cercetărilor noastre, alături de relația cuvânt-termen-vocabulă 
(sintagmă de specialitate care presupune o oarecare integrare în discurs). 


Un alt aspect care justifică relaţia dintre terminologie şi lingvistică este rolul contextului. Se 
admite în general, că doctrina terminologică nu are o teorie a contextului. Termenul de context nu 
este interpretat în manieră non-ambiguă; apare atât pentru a desemna contextul extralingvistic prin 


care se înțelege atât situaţia de comunicare, cât şi variaţia conţinutului conceptual în funcţie de 
locutori (de exemplu, utilizarea terminologiei medicale de către medici cu profiluri diferite, 
farmacologi şi chiar de către nespecialişti; se dă exemplul proprietății funcţie diuretică, care are 
semnificaţii diferite după cum califică un medicament sau o moleculă, ceea ce înseamnă atât context 
extralingvistic, cât şi lingvistic; se ajunge la concluzia că termenii medicali nu pot fi interpretaţi 
fără context, afirmaţie care trebuie analizată concret şi precizată în raport cu factori diverşi). 


Contextul lingvistic admite şi el variabile interpretative, cu obiective diferite ale cercetării: 


(a) poate fi înţeles ca o preferință a combinărilor, manifestată diferit în terminologii: de 
exemplu, în medicină un context prescrie conţinutul conceptual medical prin combinaţii diverse 
de termeni medicali (ceea ce ar însemna că termenii medicali nu apar singuri în context, iar 
contextul trebuie înţeles cu grade de complexitate diferite, care trebuie precizate); 


(b) contextul interesează şi în cazul termenilor cu libertăţi contextuale sau care admit o 
pluralitate de determinări contextuale; delimitarea acestor termeni, corelarea acestor calități cu 
anumite terminologii este un alt aspect interesant de studiat din punct de vedere lingvistic, dar şi din 
punct de vedere terminologic, în măsura în care se pot delimita totuşi prescripţii interpretative; 


(c) în opoziţie, se plasează termenii cu restrângeri contextuale, cu prescripţii interpretative 
stricte, cărora [i se asociază un sens unic, non-ambiguu. Degajarea termenilor care prezintă restrângeri 
contextuale poate fi extrem de utilă mai ales nespecialiştilor care şi-i însuşesc, pentru cunoaşterea şi 
utilizarea lor efectivă cu corectitudine. 


Studiile privind rolul contextului pentru diverşi termeni şi în diferite terminologii, făcut cu 
rigurozitate şi într-o măsură relevantă poate aduce informaţii interesante din mai multe perspective 
dacă se demonstrează în ce măsură există o medie semantică a termenilor în afara contextului, 
valabilă pentru toate contextele. 


Studiul contextului înțeles mai larg poate fi util şi pentru stabilirea unor particularităţi ale 
discursului ştiinţific. În limbajul medical s-au delimitat tipuri diferite de discurs după cum e vorba 
despre fişa medicală, foaia de internare sau de externare, textul ştiinţific, textul de popularizare; 
particularitățile lingvistice şi ştiinţifice ale contextului în aceste discursuri medicale diferite pot fi puse 
în relaţie cu sarcini diferite ale medicinei — de diagnostic, de prescripţie, de codificare ş.a. 


5. Importanţa socio-culturală, economică, pedagogică a terminologiilor este în creştere, ceea 
ce explică abordarea interdisciplinară şi interesul mai larg pentru aceste domenii, dincolo de o 
specialitate ştiinţifică anume. Se vorbeşte în acest sens, (F. Rastier)3 de laicizarea progresivă a 
cunoaşterii, ceea ce permite definiţii alternative ale termenilor (împreună cu alte distincții 
conceptuale) tocmai din această perspectivă interdisciplinară. Sunt admise astfel ca obiective ale 
terminologiilor atât elaborarea de teorii conceptuale structurând obiectele domeniului, cât şi 
activitatea lexicografică (specializată sau nu) de efectuare a unor corpusuri, dicţionare etc. În felul 
acesta, terminologiile sunt puse oficial în relaţie cu discipline ca ontologia, lexicografia, semantica. 
Relaţia cu ultimele trei discipline autorizează preocupările lingviştilor pentru terminologii. 


Relaţia terminologiei cu lexicografia reprezintă o problemă complexă, care interesează 
lingviştii atât ca punct de plecare (analiza dicționarelor existente), posibilitate de revenire, după o serie 
de cercetări, pentru a perfecționa lucrările lexicografice existente. 


Se delimitează mai întâi lexicografia specializată sau terminografia (concepută mai ales 
multilingv) care fixează invariantele cognitive, în general internaționale. Dicţionarele speciale, 


rezervate fiecare unui anumit domeniu al cunoaşterii sunt strict determinate de epistemologia şi de 
cercetarea ştiinţifică (ştiinţele cognitive făcând distincţie între cunoaşterea ştiinţifică şi cunoaşterea 
ordinară, cu concesia unor modele alternative ale definiţiei). Lexicografia specializată are o 
viziune mecanică asupra cuplajului concept/termen/cuvânt şi se bazează pe norme, ceea ce o face cu 
precădere prescriptivă (normativă), se plasează, din această cauză, între lingvistică şi epistemologia 
cunoaşterii. Se apreciază că rezultatele lexicografiei specializate sunt în multe privinţe 
nesatisfăcătoare. Una dintre carenţele acestui tip de lexicografie constă în faptul că se limitează la o 
abordare paradigmatică, reprezentând simple corpusuri de termeni, ceea ce le face cataloage inerte, 
în care termenul e decontextualizat. Lipsa informaţiei lexico-sintactice (alături de maniera de 
definire) face ca aceste dicţionare să fie imperfecte şi, în general, ineficiente pentru nespecialişti (iar 
utilitatea pentru specialişti este şi ea relativă, dincolo de o normare generală) studiul contextelor şi al 
discursivității, preocupare a multor orientări din terminologia actuală (mergând chiar până la căutarea 
unor caracteristici semio-narative ale prozei ştiinţifice) impune cercetarea relaţiei dintre 
lexicografia specializată şi lexicografia generală. 


Se impune astfel, studiul terminologiilor în lexicografia generală (sau în dicționarele generale 
ale unei anumite limbi, în speţă româna) care vizează, în primul rând, interesul pentru terminologii în 
limba literară standard (comună pentru vorbitori culti, indiferent de o anumită specialitate). 


Definiţia termenilor în lexicografia generală ar trebui să aibă un nivel mai scăzut de 
abstractizare a cunoştinţelor (admițând principiul definiţiilor alternative, viziunea duală asupra 
cunoaşterii), în aşa fel încât să fie accesibile nespecialiştilor. Utilizarea termenilor în limba comună 
poate admite conotaţii (non-cognitive), ceea ce poate duce la un oarecare grad de ambiguitate, dacă nu 
sunt studiate şi contextele (lingvistice şi extralingvistice); altfel spus, în lexicografia generală, accesul 
la cunoştinţele de specialitate se face prin intermediul unei expresii verbale şi într-un anumit context 
lingvistic şi extralingvistic (psiho-socio-cultural). 


Definiţiile termenilor în dicționarele generale trebuie să fie relativ accesibile pentru 
nespecialişti tocmai pentru a asigura ameliorarea performanţei lingvistice a acestora, adică decodarea 
lor corectă, precizarea sensului unor termeni insuficient cunoscuţi şi chiar însuşirea de noi termeni. 
Sunt cerinţe stricte în condiţiile unei dezvoltări sociale complexe, admisă de toți specialiştii care se 
ocupă de terminologie. Precizarea condiţiilor lingvistice de utilizare a termenilor este obligatorie, mai 
ales atunci când apar contacte cu termeni şi sensuri din limba standard sau din alte limbaje 
specializate, ceea ce reprezintă, de asemenea, o tendință contemporană. Abordarea termenilor în 
lexicografia generală ar trebui să aibă un caracter descriptiv, ca observaţii despre limbile de 
specialitate, (funcția normalizatoare şi prescriptivă fiind doar implicită, spre deosebire de lexicografia 
specializată). 


Se vor putea semnala diferenţe în ce priveşte normalizarea între diversele terminologii studiate: 
unele dintre ele manifestă libertăți mai mari (cum ar fi filozofia, terminologia artistică, terminologia 
din ştiinţele umaniste în general), spre deosebire de altele (medicina, economia) care obligă la diverse 
constrângeri şi, deci, la o normare mai strictă (chiar în lexicografia generală). 


Observațiile descriptive despre termeni în lexicografia generală pot fi cu atât mai importante cu cât 
se ține seama de faptul că există terminologii care exprimă cunoştinţe asupra obiectelor numai prin 
intermediul limbilor naturale, spre deosebire de cele care apelează şi/sau la limbaje formalizate (s-ar părea 
că nici unul din domeniile cercetate de noi nu se pretează la formalizare, cu excepția logicii şi poate a 
medicinei, în măsura în care preiau termeni din alte ştiinţe). 


Toate aceste aspecte vor fi urmărite de cercetarea noastră, pornind de la confruntarea 
dicționarelor generale cu cele specializate, între care ar trebui să constatăm diferențes mai ales dacă se 
admite în general că taxonomiile ştiinţifice nu coincid cu cele lingvistice. 


II. Grila comună de interpretare a celor câtorva terminologii ştiinţifice selectate pentru analiză 
(terminologia medicală, filozofică şi a artelor vizuale) va urmări următoarele aspecte: 


(a) în ce măsură se dispune de un ansamblu de termeni (adică un subsistem lingvistic), în care 
termenii să se caracterizeze prin univocitate şi non-ambiguitate (adică să fie unităţi ale cunoaşterii 
cu caracter stabil, sau să aibă un caracter monoreferenţial şi precis). Din perspectiva acestor 
caracteristici, interesează care e raportul dintre termenul utilizat ca o componentă a unei discipline 
ştiinţifice sau ca un element al limbii în general; aceasta înseamnă analiza relaţiei dintre cunoaşterea 
ştiinţifică (a specialistului) aşa cum e reflectată de lexicografia specializată şi cunoaşterea obişnuită 
(a nespecialistului), aşa cum apare în lexicografia generală. Altfel spus, observaţiile noastre privind 
problemele enunțate se vor baza mai ales pe compararea definiţiilor lexicografice de diferite tipuri şi 
doar ca auxiliar dintre codajul textelor de specialitate; 


(b) care este relaţia dintre codajul lingvistic şi cel nelingvistic în exprimarea conceptelor de 
specialitate, dat fiind că importanţa limbilor naturale (şi implicit, a studiului lingvistic) este cu atât 
mai mare în terminologiile în care nu există altă modalitate de exprimare (codaj nelingvistic), ceea ce 
se întâmplă în majoritatea cazurilor analizate de noi; 


(c) care este rolul contextului lingvistic în prescrierea sensului (pentru stabilirea prescripțiilor 
interpretative ale sensului) în terminologiile studiate, înțelegându-se contextul atât în sens restrâns, 
(combinaţii de cuvinte stricte, imediate), cât şi în sens larg, ca tip de text. Analiza contextelor medicale 
va urmări în ce măsură termenii se caracterizează prin libertăţi contextuale (indiferență față de context sau 
pluralitate de determinări contextuale), prin restricţii contextuale (combinaţii conceptuale şi lingvistice 
stricte, limitate) sau prin situaţii intermediare (prescripţii semantice şi contextuale relativ limitate). 


În cele ce urmează vom urmări comportarea celor trei terminologii selectate pentru analiză 
(medicală, filozofică, a artelor plastice) în ce priveşte cele trei aspecte ale grile comune de 
interpretare (vezi (a)—(c)), cu scopul de a stabili o caracterizare generală a fiecărei terminologii în sine 
şi prin comparaţie. 


7. Terminologia medicală reprezintă un ansamblu vast şi divers de termeni, dintre care s-au 
luat în considerație (printr-o selecție relativ arbitrară) numai câteva categorii, termenii medicali 
înregistraţi sub litera A din DEX '96, şi o serie de termeni specializaţi, folosiţi curent în textele 
medicale, dar neînregistraţi în DEX '96. 


(a) În ce priveşte caracterizarea sensului termenilor medicali prin univocitate şi non- 
ambiguitate se poate afirma că aceste caracteristici se manifestă pozitiv în aproape toate exemplele 
selectate. Chiar şi în cazul termenilor neînregistraţi de dicționare care dezvoltă un sens medical în 
textele specializate (restant “(organ) rămas în urma unei operaţii”, răsunet “influență, afectare”, a 
interesa “a afecta”, pensare “îngustare, micşorare”, gradient “diferență” ş.a.) se poate vorbi de 
comunicarea unor unităţi ale cunoaşterii cu caracter stabil, cu tendința de monoreferenţialitate şi 
precizie. Ceilalţi termeni medicali analizați (de la litera A din DEX '96) sunt majoritatea 
monosemantici, ceea ce contribuie în mod esenţial la univocitatea lor şi la îndeplinirea condiției celei 
mai stricte, necesare unei terminologii ştiinţifice (cum se poate vedea din orice exemplu: acrocianoză, 
amigdalită, adenopatie, aterom, adipozitate, acupunctură ş.a.). 


Termenii înregistrați de DEX '96 sunt definiţi strict specializat, chiar şi atunci când ei 
manifestă tendinţa de a ieşi din cadrul închis al medicinei prin migrarea spre limba comună printr-o 
mai largă folosire; definițiile din dicționarele generale sunt mai mult (œ) sau mai puţin (B) accesibile 
nespecialiştilor, ca de exemplu: 


(0) amigdalită “boală manifestată prin inflamarea (acută sau cronică) a amigdalelor”, 
adipozitate “îngrămădire (patologică) de grăsime într-un țesut celular subcutanat” şi 


(B) adrenalină “hormon produs de glandele suprarenale sau fabricat pe cale sintetică utilizat ca 
medicament datorită proprietăților vasoconstrictoare ale muşchiul cardiac”, angiom “tumoare benignă a 
vaselor sanguine sau limfatice”). 


Din acest punt de vedere se poate afirma că nu se stabilesc diferenţe (semantice şi lexicografice) 
între dicționarele generale şi cele specializate, ceea ce nu este în avantajul deschiderii codului medical 
pentru vorbitorii obişnuiţi (nespecialişti). O observaţie similară se poate face şi în ce priveşte 
inventarul termenilor medicali de sub litera A din DEX '96 care sunt, majoritatea, prea puțin folosiţi în 
limba comună; selecția termenilor medicali dintr-un dicţionar general ar trebui să aibă în vedere 
tocmai circulația mai largă spre/în limba comună a acestor termeni şi, în funcție de aceasta, definirea 
sensului să se facă într-un cod selectiv deschis, mai accesibil nespecialiştilor pentru a favoriza 
decodarea şi utilizarea corectă a termenilor specializați. Din acest punct de vedere DEX '96 se 
caracterizează prin înregistrarea unui mare număr de termeni medicali dintre care numai o parte relativ 
redusă de interes mai general, pentru care definiția e adecvată la nivelul vorbitorului nespecializat 
(acupunctură “metodă terapeutică bazată pe acţiune reflexă care constă în înțeparea pielii în anumite 
puncte ale corpului cu ace metalice fine”, alergologie “parte a medicinei care se ocupă cu procesele şi 
bolile de natură alergică”, antibiogramă “determinare prin diverse procedee de laborator a gradului de 
sensibilitate a unui microb la antibiotice”). Confruntarea lexicografiei specializate cu cea generală arată 
că în ce priveşte terminologia medicală diferenţele sunt minime, ceea ce contribuie la păstrarea codului 
închis caracteristic acestei terminologii. 


(b) Sub aspectul relaţiei dintre codajul lingvistic şi cel nelingvistic, terminologia medicală se 
bazează în măsură maximă pe primul, dar aceasta în condiţiile caracteristicilor semnalate sub (a) nu 
afectează precizia termenilor. Codajul nelingvistic este limitat, izolat şi ar putea dubla numai o serie de 
termeni medicali comuni cu alte terminologii, mai ales chimia (anfebrină “nume generic dat 
medicamentelor febrifuge şi analgezice”, antienzimă “agent sau enzimă cu acţiune neutralizantă 
asupra unei enzime”) în măsura în care aceşti termeni pot fi dublaţi de formule (alt tip de semne, cu un 
caracter univoc indiscutabil). Aceste situaţii contribuie în plus la sublinierea caracterului de cod închis 
al terminologiei medicale. 


(c) În ciuda caracteristicilor de cod închis manifestat în mod univoc, monoreferențial, non- 
ambiguu şi implicit, decontextualizat al termenilor medicali, rolul contextului este, de multe ori şi în 
diverse feluri, foarte important. Libertăţile contextuale sunt relative, de cele mai multe ori 
constatându-se preferința pentru atragerea altor termeni ştiinţifici în contextul imediat, chiar şi în 
sintagmele medicale foarte precise (anghină pectorală “boală a inimii”, faţă de anghină “inflamație a 
faringelui şi a amigdalelor”; şoc anafilactic, lichid amniotic, alienare mentală, celulă adipoasă, 
țesut adipos. Combinarea cu termeni medicali, condiţionează sensul specializat din acest domeniu al 
unor cuvinte din limba comună: restant (“rezultat, rămas în urma operaţiei”: rinichi restant, ovar 
restant), răsunet “afectare, influenţă” (răsunet asupra parenchimului renal, răsunet clinic, răsunet 
funcţional), a interesa “a afecta” (leziunea interesează lobul temporal, interesarea corzilor 
tendinoase). Acelaşi tip de contexte este necesar şi pentru realizarea sensului medical când termenul e 
provenit din alte terminologii: pensare + termen medical substantiv în genitiv cu sensul “îngustare, 
micşorare”: pensarea spațiului articular, pensarea tensiunii; gradient + determinant termen medical 
adjectiv sau substantiv cu prepoziţie; cu sensul de “diferenţă” (nu cu sensul din matematică “variația 
unei unităţi scalare”): gradient atrioventricular, gradient de osmolaritate, gradient de presiune. 


Rezultă că, deşi, la modul general, termenii medicali îndeplinesc condiţia decontextualizării, 
importantă pentru o terminologie ştiinţifică strictă, atunci când contextul se specializează sau prezintă 
importanță pentru comunicare nu face decât să sporească precizia, non-ambiguitatea, 
monoreferenţialitatea caracteristică acestei terminologii. 


8. Terminologia filozofică este constituită din subansambluri lexicale diverse, chiar eterogene, 
dintre care au fost selectate logica şi metafizica. Termenii logicii răspund în mai mare măsură 
postulatelor terminologice, mai ales în ce priveşte univocitatea dintre denumire şi noţiune. In ce 


priveşte metafizica, respectarea acestor postulate e mai greu de urmărit. Ambiguitatea unui mare 
număr de termeni filozofici este sporită şi de faptul că aceştia nu au un sens unitar pentru toți 
specialiştii şi se poate vorbi atât de o terminologie filozofică, în cazul fondului comun ca asocieri 
dintre noţiune şi denumire, cât şi de terminologia filozofilor, în cazul asocierilor particulare (după 
autori, curente etc.) dintre noţiune şi denumire. În aceste condiţii, în măsura în care univocitatea 
semantică, non-ambiguitatea şi monoreferenţialitatea caracterizează mai ales unele domenii (de ex. 
logica) şi numai o parte din termenii filozofici generali (de ex. personanță, cosmotic) se poate susţine 
caracterul terminologic mai slab al filozofiei. 


Ambiguitatea, precizia mai mică a unor termeni filozofici este sporită şi de relaţia cu limba 
comună. Unii termeni circulă în limba comună cu sens filozofic larg sau neprecis (v. concluzie, 
fenomen, consecință) sau chiar cu un sens filozofic (certitudine, idealizare, mod). Sensuri mai generale 
şi deci mai imprecise au şi termenii care au intrat în fondul general al lexicului ştiinţific (modalitate, 
model). Pot fi ambigui şi termenii filozofici care au sensuri concurente cu alte terminologii (fenomen, 
pragmatic). 


Interpretarea precisă, monoreferențială a sensului unor termeni filozofici presupune cunoaşterea 
în detaliu a domeniului filozofiei; de exemplu realitate poate denumi atât lumea fizică, cât şi cea 
metafizică, între cele două noţiuni existând totuşi un punct comun pentru care primeşte aceeaşi 
denumire, cum ar fi trăsătura, care există cu adevărat pentru realitate, constantă semantică regăsită şi 
în limba comună. 


Comparaţia dintre definițiile lexicografice de diferite tipuri arată existenţa unor diferențe — 
DEX-ul 96 explică mai degrabă uzul cuvintelor în limba comună, definind cuvintele şi sintagmele 
filozofice foarte uzuale; se face deci, o selecţie a terminologiei filozofice în funcție de uz, ceea ce nu s-a 
constatat la terminologia medicală. Nu se indică însă în mod consecvent marca diastratică (apartenența 
la filozofie), ceea ce nu contribuie la definirea precisă a sensului terminologic. Dicţionarele speciale 
(DF 1978) definesc conceptele sistematic, unele în relaţie cu altele; unele definiţii din acest dicţionar 
sunt extrem de specializate, inaccesibile nespecialistului (de exemplu inferență, raționament); multe 
definiții sunt marcate ideologic şi în mod evident se critică teoriile filozofice nematerialiste, fiind cu 
totul izolate definițiile care nu conţin aprecieri ideologice (existent). Pentru numeroşi termeni, definiţia 
e dependentă de teoria filozofică, de o anumită doctrină (v. realitate). 


Micul dicţionar enciclopedic dă definiţii care combină poziţia dicționarelor generale şi a celor 
speciale şi notează consecvent marca diastratică, domeniul filozofic, ceea ce îl fac convenabil sub 
aspectul decodării şi utilizării acestei terminologii. 


Marcarea ideologică a definiţiilor termenilor filozofici (care se mai regăseşte numai la termeni 
economici) este un factor suplimentar de ambiguitate în interpretarea sensului de către nespecialişti, 
mai ales atunci când aceştia nu ştiu că există şi definiţii alternative. 


b) Terminologia filozofică se exprimă mai ales prin limbile naturale. Numai unele domenii 
(logica formală, mai puţin sau deloc cea filozofică) apelează la un codaj non-lingvistic, prin semne 
non-verbale univoce (de ex. I “aparţine”, $ “există”, E “inclus” ş.a.) majoritatea acestor semne 
exprimă relaţia între termeni şi numai în mică măsură dublează exprimarea conceptelor prin limbile 
naturale. Simbolurile non-verbale din logica formală servesc preciziei raționamentului şi mai puţin 
preciziei terminologice şi realizează o comunicare mai generală, dincolo de o limbă naturală anume. 
Acesta este unul dintre principalele motive pentru care logica formală este utilizată şi de alte ştiinţe, 
cum ar fi terminologia informatizată6 sau semiotica. Admiţând că există totuşi, măcar parţial, 
posibilitatea unui codaj non-lingvistic alături de cel lingvistic rezultă că, şi din acest punct de vedere, 
se prezintă eterogen. 


c) Deşi majoritatea termenilor filozofici nu au un caracter monoreferenţial, non-ambiguu, 
contextul nu reprezintă o modalitate curentă de dezambiguizare în sens strict. Cea mai mare parte a 


termenilor filozofici se caracterizează prin libertăţi contextuale în ce priveşte contextul lingvistic 
strict; o circumscriere a sensului filozofic vine doar din contextul mai larg, înțeles ca tip de context 
(inclusiv autor, epocă, curent). Puţini termeni filozofici sunt decontextualizați, de exemplu 
esențialism, inferenţă. Se constată, paradoxal, existența unor contexte specializate, stricte mai ales 
pentru termeni precis definiți, monoreferenţiali, ceea ce contribuie la univocitatea interpretării, de 
exemplu cosmotic e utilizat în contextul specific realitate cosmotică, deductiv în sintagma 
raționament deductiv, silogistic în sintagma figură silogistică. Aceste sintagme funcţionează ca 
termeni, sporesc caracterul terminologic. Unele contexte specializate au caracter diagnostic, 
definitoriu, de exemplu: certitudine în combinaţie cu adjectivele teoretică, logică, matematică, 
deducție în combinaţie cu adjectivele filozofică, naturală, analitică, sintetică sau în sintagma teoria 
deducției, idealism în combinaţie cu adjectivele absolut, fizic, fiziologic, transcedental (critic), 
raționament în combinaţie cu adjectivele deductiv, inductiv, transductiv, ipotetic, disjunctiv sau 
raționament prin recurenţă, ~ prin analogie, ~ de relaţie. Unele posibilități combinatorii sunt limitate 
în funcţie de o anumită doctrină filozofică, de exemplu realitate: în filozofia marxistă: realitate 
obiectivă, în filozofia de sorginte platoniciană — realitate suprasensibilă, realitate transcedentală 
(transcendenţă, fixă). 


Unele preferințe contextuale apar în logică, în măsura în care, într-un context, un termen logic 
atrage altul din acelaşi domeniu (de exemplu inferență pe judecată, raționament) caracteristică 
sintagmatică întâlnită şi în terminologia medicală şi care sporeşte precizia terminologică. 


Deci, şi sub aspectul relaţiei termenilor filozofici cu contextul, aceştia se prezintă eterogen, 
caracterizându-se prin restricţii contextuale care contribuie la precizia, univocitatea sensului mai ales 
termeni non-ambigui, monoreferenţiali (cum sunt cei din logică). 


9. Terminologia artelor plastice (vizuale) reprezintă un ansamblu divers de termeni, utilizaţi atât în 
limbaje de specialitate, cât şi, parțial, în limba comună. 


Necesitatea preciziei terminologice se impune chiar în ce priveşte termenii care desemnează 
domeniul respectiv, pentru care se folosesc, aparent sinonime: artă plastică şi artă vizuală. Dicționarele 
(nici cele generale, nici cele speciale) nu precizează acest raport pentru că se limitează la definiții din 
unghiuri limitate fără considerente de ansamblu sau explicite. Din DEX 96 se deduce că în acest tip de artă 
se includ numai pictura şi sculptura, pentru că se dă o definiție comună “reproduc formele prin materiale 
şi culori”. Dicţionarele enciclopedice (DE) sugerează sinonimia dintre artele plastice şi vizuale pentru că 
au un mijloc de exprimare comun — imaginea vizuală, ceea ce rezultă şi din enumerarea deschisă: 
sculptura, pictura, grafica, artele decorative şi din care sunt excluse arhitectura şi cinematografia. În 
dicționarele speciale (de fapt numai Dicţionarul de Artă — DA) interpretarea este, de asemenea, implicită, 
ambiguă: nu există un articol pentru artă, simplu ci numai însoțit de determinanți: art nouveau, artă 
abstractă, artă ambientală, artă concretă, artă decorativă (termenii acestui domeniu fiind tratați ca 
articole speciale în acest dicţionar), artă minimală, artă naivă ş.a. Rezultă că nu apare articolul artă 
plastică şi/sau vizuală. Lexicografia specializată lăsând incompletă posibilitatea interpretării termenului 
artă (deşi acesta intră chiar în numele dicționarului ) nu ajută în precizarea domeniului de referință. 


În modul cel mai evident, artele plastice (pictura, sculptura, gravura, fresca) sunt o categorie 
particulară a artelor vizuale (categorie mai vastă): artele plastice se definesc în funcție de material, 
artele vizuale în funcție de canalul prin care sunt percepute de receptor, artele decorative în funcție 
de rolul lor în societate, artele frumoase (care includ eventual, şi literatura) se delimitează în funcție 
de valoarea estetică. Se observă că arhitectura (care are o funcţie utilă, dar poate avea şi una estetică) 
nu intră în aceste categorii. Nu este inclus în aceste arte nici filmul, care este o artă mai nouă, dar 
vizuală. 


Motivul esenţial pentru care aceste categorii sunt atât de laxe este că se definesc din perspective 
diferite. În ultimă instanţă, însă, categoria artelor plastice (pictură, sculptură, gravură etc.) este cea 
mai precisă pentru că această sintagmă este consacrată prin uzul curent pentru a desemna un conţinut 
stabil din domeniul cunoaşterii. Motivul pentru care se introduc noi denumiri este apariţia unor tehnici 
şi “arte” noi: filmul, banda desenată etc. 


a) Terminologia artelor plastice (vizuale) se delimitează în măsura în care exprimă unităţi ale 
cunoaşterii cu un caracter stabil, indiferent dacă termenii sunt utilizați în domeniile specializate sau în 
limba comună. Numai o parte din aceşti termeni se pot caracteriza prin univocitate, non-ambiguitate, 
monoreferențialitate, dat fiind că şi unii dintre cei mai importanţi termeni considerați tehnici în acest 
domeniu sunt polisemantici ceea ce constituie, din principiu, un factor de ambiguitate. De exemplu, 
pictura desemnează fie “o ramură a artei”, fie “ansamblul operelor de acest tip” fie “numai o anumită 
operă, de acest tip”. Mulţi dintre aceştia (desen, schiță) se utilizează şi în limba comună, iar 
dicționarele generale nu dau mărci diastratice pentru sensul specializat. Marca diastratică, sub formă 
(art. plast.) apare la ton, în DEX '96, dar nu şi la sgrafitto (“a zgâria un desen într-un material 
colorat”). Se creează astfel, impresia falsă a unei deschideri a cadrului acestei terminologii, ceea ce 
afectează precizia şi non-ambiguitatea termenilor, chiar atunci când acestea există pentru nespecialişti. 


Unii termeni tehnici din acest domeniu, mai puţin cunoscuţi, sau necunoscuţi nespecialiştilor 
sunt univoci (monosemantici şi monoreferențiali) şi, deci, precişi, cum e cazul pentru vernis, 
racursiu, modeleu, sgrafitto, iconologie, manierism. Existenţa acestor termeni permite ca măcar 
parţial, terminologia artelor plastice să se caracterizeze drept un cod închis specific unei terminologii 
ştiinţifice. 


Termenii comuni cu alte arte (formă, reprezentare, distanţă, perspectivă) sunt toți polisematici mai 
ales, pentru că mulți sunt utilizați şi în limba comună cu o ambiguitate, sporită şi de absența mărcii 
diastratice în dicționarele generale (strict necesară la un sens specializat al lui distanță, de exemplu). 


Termenii cromatici, foarte importanţi în artele plastice sunt şi ei majoritatea polisemantici; nu 
numai culorile generale (alb, negru, albastru ș.a., ci şi ocru, care desemnează atât o varietate de argilă, 
cât şi o vopsea şi o culoare naturală folosită în pictură pentru păr şi veşminte). 


In condiţiile ambiguităţii semantice a multor termeni din artele plastice, se constată imprecizia 
definirii din dicționarele generale. Definiţii mai riguroase şi relativ accesibile ale sensurilor 
specializate pentru care se indică şi marca diastratică se dau mai ales în dicționarele enciclopedice. 


b) În terminologia artelor plastice, codajul nelingvistic apare izolat şi neuzitat numai la 
materiile colorante care sunt şi substanțe chimice (chiar dacă formula chimică nu e utilizată, 
denumirea chimică desemnează univoc şi monoreferenţial sensul, cum se întâmplă la: alb de plumb, 
alb de zinc, negru de fum, negru de anilină ş.a.). Nu discutăm aici problema relaţiei dintre semnul 
lingvistic şi cel vizual8, problemă complexă şi dificilă9. 


c) Rolul contextului în terminologia artelor plastice este inegal. 


O serie de termeni univoci, monoreferențiali sunt decontextualizați: manierism (care nu se 
combină cu adjective tocmai sensului univoc), sinopia (“culoare naturală utilizată pe zid”), cinabru 
(“sulfură roşie de cadmiu”), vermillon (“sulfură roşie de mercur”), alb de titan (“bioxid de titan”) ş.a. 
În unele cazuri contextul ajută la decodarea unor termeni strict specializați, altfel univoci, 
decontextualizaţi (precum sgrafitto este un fel de pictură, sau sgrafitto s-a practicat pe ceramica de 
tip bizantin), camaieu (C. este o pictură monocromă realizată cu tonurile aceleiaşi culori), tonll,, cu 
sens specializat chiar în dicționarele generale (tonurile sunt prea uscate). 


Contextul dezambiguizează sensurile termenilor polisemantici (mai ales când sunt utilizaţi şi în 
limba comună): Pictură desemnează un tip de artă (1) în context de tipul X are calități în pictură, “o 
lucrare artistică” (2), în contexte de tipul pictură pe sticlă, pictură în ulei, pictură în email sau 
“ansamblul operelor” (3) în contexte de tipul pictura franceză (în secolul...); la fel sensul 1 al lui 
desen (reprezentare grafică cu anumite caracteristici în sintagme de tipul desen liniar, desen tehnic şi 
sensul 2 “arta sau tehnica de a desena în contexte de tipul lecții de desen. Dezambiguizări contextuale 


similare se fac şi pentru termeni mai specializați, precum gravură, frescă ş.a. 


Alţi termeni din artele plastice manifestă preferințe contextuale, dintr-o pluralitate determinată 
de combinaţii contextuale. Astfel, naturalism se poate combina cu diverse adjective nume de popoare 
(naturalism francez), sau cu indicaţii temporale desemnate prin substantive în genitiv (naturalismul 
secolului XIX) la fel, naturism, model, proporţie se combină cu diverse (dar limitate) substantive în 
genitiv (naturismul pictorului, ~ tabloului, ~ epocii, ~ secolului); modelul sculptorului/= pictorului, 
/-tabloului; proporția desenului/- tabloului /— figurilor/— figurii. 


Unele sintagme strict specializate s-au impus ca denumiri univoce: desen liniar/desen artistic, 
alb de titan, galben de cadmiu, fenomen remarcat şi în alte terminologii ca o tendinţă de 
monoreferenţialitate şi precizie. Importanţa contextului în terminologia artelor plastice se manifestă 
divers, dar într-o direcție comună — cea a dezambiguizării, necesară pentru o terminologie, chiar şi în 
cazul termenilor precis definiţi (decontextualizaţi). 


Toate terminologiile ştiinţifice analizate aici se exprimă preponderent prin limbile naturale; în 
ciuda acestei dominante comune, între cele trei terminologii (medicală, filozofică, a artelor plastice) 
s-au constatat diferenţe esenţiale în ce priveşte univocitatea, monoreferențialitatea, non-ambiguitatea 
termenilor. Nu numai terminologia medicală se caracterizează pozitiv la modul general sub aspectul 
acestor trăsături, terminologia filozofică şi cea a artelor plastice fiind eterogene din aceste puncte de 
vedere pentru că alături de termeni univoci există numeroşi termeni ambigui pentru care se apelează la 
mijloace diferite, capabile să realizeze specializarea sensurilor necesară unei terminologii. Relaţia 
dintre lexicul specializat şi lexicul comun se stabileşte în cazul tuturor celor trei terminologii, accesul 
mai larg spre limba comună fiind caracteristic terminologiei filozofice şi a artelor plastice ceea ce nu 
favorizează precizia semantică a acestor terminologii. Accesul convenabil al lexicului specializat în 
lexicul comun nu este favorizat de lexicografia generală din diferite motive; de exemplu, aceasta nu 
face o selecţie strictă a termenilor medicali (incluşi în număr mare şi trataţi strict specializat, în 
cadrul închis al lexicografiei specializate). În schimb, dicționarele generale neglijează specializarea 
termenilor filozofici şi din artele plastice, neindicând domeniul şi preferând generalitatea, 
ambiguitatea definiţiilor. 


Deşi între cele trei terminologii s-au constatat unele diferenţe sub aspectul rolului contextului 
(mai mic în ce priveşte o mare parte din termenii filozofici) se remarcă o asemănare importantă pentru 
caracterizarea terminologiilor ştiinţifice: preocuparea pentru dezambiguizarea sensului, făcută în sens 
cu atât mai strict cu cât termenul este mai specializat, altfel spus, în toate cele trei terminologii, 
termenii univoci, strict specializați manifestă tendința de a se specializa şi contextual (de a avea 
restricţii combinatorii). În acest sens, se pune problema raportului dintre univocitatea sensului şi 
decontextualizare, caracteristici presupuse necesare pentru terminologiile ştiinţifice; s-ar putea 
considera că decontextualizarea înseamnă doar independență mai mare în interpretarea sensului, 
chiar fără context, la nivelul definiţiei şi nu al uzului curent. S-ar putea afirma doar că se îndeplineşte 
cu atât mai mult calitatea de termen ştiinţific în sens strict, cu cât acesta depinde mai puţin din 
punctul de vedere al sensului, de context. 


Din observaţiile făcute rezultă că rolul limbii şi al lingvisticii este foarte important în decodarea 
şi utilizarea terminologiilor, iar contribuţia dicţionarelor generale în această privință ar trebui 
ameliorată şi sporită. 


1 Bruno  Bachimont,  Ontologie régionale et  terminologieque: quelques remarques 

LEXIC SPECIALIZAT 
MATEMATICA 


0. INTRODUCERE 


Limbajul ştiinţific şi tehnic este destinat în primul rând specialiştilor. Când aceştia trebuie să 
comunice cu audiența mai puţin specializată este necesar apelul la dicționar pentru a explica 
termenii din textele de specialitate . 


Cum se realizează acest fapt în cazul matematicii, limbaj considerat de toată lumea foarte 
codificat şi ermetic, susceptibil de grad maxim de abstractizare şi rigurozitate? 


Ne propunem să studiem caracteristicile generale ale lexicului matematic şi influența acestuia 
asupra dublului schimb între limba comună şi limbajul specializat sau în relaţia cu alte limbaje ştiinţifice 
care fac apel la matematică. 


0.1. LM din perspectivă internă şi externă 


0.1.1. Punctul de vedere al matematicienilor asupra limbajului matematic (LM) 


Opinia specialiştilor în domeniu oscilează între atitudinea ezoterică strictă şi permeabilitatea 
selectivă în ceea ce priveşte accesul cititorului cu pregătire medie la înţelegerea LM. Am selectat 
păreri elocvente ilustrând aceste aspecte reținute în analize lingvistice existente. 


A. REVUZ constată “caracterul aparent ezoteric al ştiinţei” în ciuda faptului că se recurge la un 
vocabular mai de grabă uzual: “termenii matematici sunt Împrumutați din limba uzuală”. Matematica 
modernă se caracterizează prin evitarea oricărui aspect concret, spre profitul exclusiv al abstractizării. 
Se constată necesitatea adoptării unui limbaj asemănător şi uniform în toate sectoarele matematicii 
care se impune la începutul secolului al XX-lea. 

R.GODEMENT2în Cours d'Algebre precizează în ce priveşte limbajul matematicii moderne: 
"Obiectele matematice [...] nu există propriu vorbind în Natură [...]; ceea ce contează în Matematică 
sunt simbolurile care asamblate observând anumite “reguli ale jocului” explicit enunțate, servesc la 
formarea obiectelor matematice şi a relaţiilor [...] În această concepţie a Matematicii, obiectele 
matematice şi relațiile sunt asamblaje (în general atât de complicate încât nu se mai pune problema 
descrierii efective) de semne fundamentale şi litere, formate observând anumite criterii enunțate o dată 
pentru toate“ [1997:21,22]. 

Pentru matematicieni, realitatea este construită din aceste relații şi asamblaje abstracte. Se pune 
întrebarea dacă LM nu este prin natura sa o limbă în întregime simbolică împrumutând din limba 
naturală elemente sintactice în număr foarte redus. 


Se impune distincția între obiectele matematicii şi termenii matematicii (LM).Primele 
reprezintă ansambluri complexe, rezultate în urma unor relaţii riguros construite, exprimabile prin 
intermediul strict al limbajului codificat-simbolic, situate în zone de înaltă abstractizare încât găsirea 
echivalentelor în realitatea imediată presupune un adevărat efort. LM se constituie din cuvinte 
împrumutate inevitabil din limba naturală care permit contactul specialist-public larg. 


0.1.2. LM în optica lingviştilor 


Printre sistemele semiotice de specialitate, R. KOCOUREK3 relevă "limbajele <<artificiale>> 
de specialitate”, [1991:11], adică limbajele simbolice şi “limba <<naturală>> de specialitate”. 
Examinarea “limbii naturale de specialitate “prin raportare la limbajele simbolice permite concluzia 
următoare: "Este posibil să traducem în <<limba naturală>> de specialitate toate celelalte sisteme 
semiotice, inclusiv limbajele simbolice” [1991:12]. În matematică întrepătrunderea limbajului 
simbolic şi a limbii de specialitate pune probleme. Dar rămâne dificultatea de a trasa frontiera între 
ceea ce este natural şi ceea ce este artificial în limba de specialitate :”limba de specialitate va fi o sub- 
limbă a limbii zise naturale, îmbogăţită cu elemente grafice care i se integrează conformându-se 
sevitudinilor sale gramaticale“ [1991:12] 

P. LERATA4 consideră potrivită denumirea de “limbi specializate”: ”nu există activități umane în 
întregime despărțite, nu ar putea exista în sens propriu-zis <<limbi de specialități>>”. "Noţiunea de 


limbă specializată este mai pragmatică: este o limbă naturală considerată ca vector al cunoştinţelor 
specializate” [1995:20]. Limba specializată nu este total izolată de limba comună, fiind un sector al 
acesteia „vectorul de transmitere a informaţiei de specialitate. Matematica reprezintă domeniul 
abstractizărilor absolute în care limbajul natural este abandonat în favoarea codajului nonlingvistic mai 
uşor de manevrat în speculațiile demonstrațiilor. Accesul la codul nonlingvistic rămâne posibil numai 
prin intermediul limbajului natural , definițiile constituind prin notațiile şi simbolurile care le însoțesc 
punctul de trecere dintr-un cod (natural) în celălalt (matematic) şi invers, asigurându-se comunicarea şi 
înțelegerea rezultatelor matematice. Expresii ca “se spune “sau “se citește” şi “ se scrie” sau “se 
notează ” fac parte din metalimbajul repetat constant în definițiile matematice : 

“Definiţie. Fie triunghiurile ABC şi A'B'C?. 

Dacă: 

AB/A'B'= AC/A'C'= BC/B'C” 

=X Ê =F Ĉĉ- 


se spune că există o asemănare între triunghiurile ABC şi A’B’C’ şi se scrie AABC~AA’ B’ C.” 
[M.g. IX , 1997:40]. 

“Definiție. Fie r € R, r > 0 şi O un punct din plan. Se numeşte cerc de centru O şi rază r locul 
geometric al punctelor M din plan pentru care OM = r. Se notează C (O,r) =; MIOM =r} (fig. II.1.) 


M 
Fig. IL]. 
(Mg. IX ,1997:53] 


Contrar discursului comun, discursul ştiinţific relevă o mixitate a sistemelor, o coabitare a 
elementelor semiotice de naturi şi valori diferite: compozante (elemente) lingvistice; simboluri 
generale sau proprii unei discipline alcătuind sau nu formule, susceptibile a fi substituite cuvintelor, de 
a deveni părți de discurs şi a-şi asuma funcții sintactice variate, scheme (figuri, desene) uneori 
indispensabile pentru înţelegerea mesajului. Majoritatea termenilor din limbajul natural sunt dublaţi 
prin exprimări cu ajutorul semnelor şi simbolurilor. 

Simbolurile matematice utilizate [gr symbolon “semn de recunoaştere”] sunt semne 
convenţionale, grafice sau literare care desemnează (notează) anumite noțiuni, operații, relații 
matematice sau indică un anumit caracter de generalitate sau de particularitate a propozitiilor etc. 

if — acolade 
antilog  — antilogaritm 


EE 


— apartenență, neapartenență 
~ — Aproximativ egal 


AP — aranjamente de n elemente luate câte p 
n 
AB — arc AB 
~ — asemenea cu 
5,V — cinci 
50,L — cincizeci 
500,D — cinci sute 
[a,b] — cel mai mic multiplu comun al numerelor a şi b 


etc. 


Aceste semne şi simboluri pot fi figurative (A”triunghi”, || — “paralel cu“;  — “perpendicular pe”) 
sau convenţionale ([ AB] “segmentul închis AB”, dar [a,b] — “cel mai mic multiplu comun al numerelor a şi 
b“; (AB) — “segment deschis”, dar (a,b) — “cel mai mare divizor comun al numerelor a şi b”). Se observă că 
semnele şi simbolurile în sens strict — combinate cu litere mari sau mici, de tipar sau de mână conduc la 
constituirea unor notații bine definite şi general utilizate: 

e  A,B,... — literele mari de tipar din alfabetul latin sunt folosite pentru notarea segmentelor, 
semidreptelor, vârfurilor şi laturilor aparținând liniilor poligonale, vârfurilor şi muchiilor aparținând 
corpurilor geometrice etc. 


e  a,b,... — literele mici de mână din alfabetul latin notează dreptele, unghiurile (uneori), 
cifrele sau numerele generice etc. 
e œ, ß...— literele mici de mână din alfabetul grecesc notează planul; 


e A [citit “a rond”] literele mari de mână din alfabetul latin notează mulţimi (de puncte, de 
alte obiecte matematice) ş.a.m.d. 


Propun un 
exemplu de trecere 
din codul închis 
matematic (limbaj 
artificial” 
specializat) în 
limba naturală 
(limbaj “natural” 
specializat) care 


dovedeşte 
posibilitatea 
echivalărilor 
necesare trecerii de 
la adresarea 
exclusiv între 
specialități la 


comunicarea cu un 
public mai larg. 
Definiția următoare 
nu spune nimic 
unui neavizat în 
domeniul 
matematicii: 
€ 
C (0) —M | OM = rf. Combinarea limbaj simbolic — limbaj natural aduce clarificări 
importante însă nu totale: “Fie re R, r > 0 şi O un punct din plan. Se numeşte cerc de centru O şi rază 
r locul geometric al punctelor M din plan pentru care OM = r” [M.g., 1997:53]. Mesajul rămâne încă 
ermetic prin utilizarea simbolurilor: 
e “apartenență“, R “mulțimea numerelor reale”, > “mai mare decât”, OM “distanța dintre punctele O 
şi M“ şi a noțiunilor “plan” şi “loc geometric”. Numai definirea acestora are ca rezultat o comunicare 
performativă. 
„I.1. Planul este o mulţime de puncte, pe care o notăm cu -. 
1.2. Orice dreaptă este o submulțime a lui -. 
1.3. Orice dreaptă conţine cel puţin două puncte. 
În plan există trei puncte care nu aparțin aceleiaşi drepte. 
1.4. Două puncte distincte aparţin unei drepte şi această dreaptă este unică.”[M.g.,1997 
:4 ] 


“Pentru o mulțime de puncte care verifică o anumită proprietate P se foloseşte şi denumirea de 
locul geometric al punctelor care au proprietatea P”. [M.g., 1997:26] . 


Efortul cunoaşterii este amplificat pe măsură ce obiectele matematice devin mai abstracte şi relaţiile 
de constituire a acestora sunt mai dificil de depistat. 


x 


Caracterul (eminamente) epistemic-cognitiv al matematicii îi conferă limbajului specializat al 
acestei ştiinţe un statut ce tinde spre internaționalizare în sens strict (termeni comuni pentru expunerea 
aceloraşi concepte în diferite limbi) şi în sens larg (termenii matematici au caracteristici comune 
dincolo de barajele trecerii dintr-o limbă în altă limbă). 

În comunicarea matematică se recurge la o limbă de specialitate care se evidențiază printr-un 
sistem semiotic mixt. Problema de a şti dacă este posibilă comunicarea matematicii dincolo de 
specialişti este rezolvată diferit de matematicieni — sceptici şi de lingvişti — optimişti. O soluție de 
transcendere a blocajului comunicațional o constituie abordarea diferențială la nivelul discursului 
matematic în funcție de destinatarul căruia i se adresează autorul: discursul specializat general 
(comunicarea între specialişti) şi discursul didactic (comunicarea între specialişti şi nonspecialişti). 


0.2. Nivele de comunicare a matematicii 


Beneficiind de un grad înalt de abstractizare şi de un limbaj mixt traductibil mai puţin (după 
opinia matematicienilor) sau integral (după opinia lingviştilor) în limbaj natural, se pune întrebarea 
dacă matematica poate fi comunicată “non-inițiaților”. 


0.2.1. Pozita matematicienilor 


Introducerile sau prefeţele unor lucrări matematice înregistrează o evoluţie a punctelor de 
vedere ale autorilor de la imposibilitatea comunicării matematician — nonspecialist la o încercare de 
accesibilizare a discursului matematic în vederea realizării comunicării. I. DIEUDOMMES consideră 
că nu se poate adresa decât unui public care a urmat un învățământ matematic de nivelul unui 
“baccalauréat scientifique [1987:9]. Totuşi nu i se poate nega intenția de a face matematica accesibilă, 
aceasta participând la “onoarea spiritului uman”. 

A. REVUZG nu a ezitat să vorbească din 1965 de “bariera limbajului”. “Cuvintele limbajului 


matematic sunt, față de cuvintele uzuale, ca o cheie de siguranţă faţă de o cheie banală. Există destulă 

îndemânare într-un cuvânt ordinar, astfel încât doi interlocutori să aibă impresia de a se înțelege fără să 
se gândească exact la acelaşi lucru: limbajul matematic vrea să scape de această ambiguitate. Reuşeşte, 
dar cu preţul prinderii uşurinţei comunicării. Cu cât o informaţie este mai bogată şi mai precisă, cu atât 


transmiterea ei este mai delicată”. 


Această biunivocitate a matematicii, împinsă la extremă, riscă să ducă la cazuri de specializare, 
şi ele extreme, în care matematicianul nu mai poate comunica decât cu el însuşi. 


x 


Limbajul matematic rămâne accesibil de la un anumit nivel numai specialiştilor. Rigoarea şi 
abstractizarea ridicate se obțin prin construcții care trebuie parcurse integral pentru asigurarea 
înțelegerii. Segmente lipsă în bagajul epistemic al receptorului din informația necesară construcției 
înseamnă întreruperea fluxului comunicativ. 


0.2.2. Clarificarea lingvisticii şi a lexicografiei 

Lexicograful îşi proiectează cercetarea indiferent de limba în care se situează asupra unor texte 
destinate unui public suficient de larg pentru a comporta accesul nonspecialistului. Lingyvistul — lexicograf 
reține limbajul natural utilizat de matematicieni la nivelul discursului — pentru a nota caracteristici generale 
— şi la nivelul termenilor înşişi denumind obiecte matematice. 

Y. GENTILHOMME, vorbind despre unul dintre aceste “texte eterogene, greu încărcate de 
simboluri matematice” reia ipoteza “dublei sistematicităţi” a discursului matematic: “Admitem că o 
locuţiune matematică, ca orice termen matematic, este o unitate de funcţionare în interiorul a două < 
<sisteme întrepătrunse>> (bisistem): grosso modo, <<sistemul comunicare prin limbă>> şi <<sistemul 
raţionament matematic>> [1995 : 7]. 

Funcționarea unui termen tehnico-ştiinţific7 impune coprezenţa unei noțiuni şi a unui concept. 
“Un termen ca semn-cuvânt este dotat cu un semnificant legat, pe de o parte, de un semnifica 
noțional, pasibil de o definiţie lexicografică relativ simplă, acceptând derapajele de sens şi utilizările 
figurate; pe de altă parte, ca semn-termen, de un semnificat conceptual, conținut strict al unei definiții 
tehnico-ştiințifice, neadmiţând decât sensul propriu şi excluzând derapajele semantice ad hoc, orice 
modificare a conţinutului definiţiei născând un concept distinct”. [GENTILHOMME, 1994: 33]. 

Se pune întrebarea dacă ipoteza privind coexistenţa în termenii tehnico-ştiinţifici a noţiunii 


(= fondul de intuiţii şi asociaţii al limbii generale) şi conceptului (= cadrul strict specializat) este 
valabilă în cazul matematicii, dacă un concept matematic poate exista fără să fie asociat în mod 
necesar unei noţiuni, dacă existenţa conceptului independent accesibil numai câtorva specialişti 


este asociată unei teorii hermeneutice. 


Lingvistul-lexicograf, în general consideră că LM se deschide unui public larg în măsura în 
care interesul acestuia vizează noțiunea pe care termenul specializat o include. Lexicograful va 
întâlni termeni aparținând unui vocabular relativ general şi prezentând nuanţe semantice pe care 
matematicianul le solicită într-o manieră variabilă. Este clar, pe de o parte, că fiecare matematician 
ia poziţie asupra mijlocului său de comunicare păstrând esenţa raţionamentului care singur creează 
matematica. Astfel lingvistul se poate aştepta: să observe diferite niveluri de întrepătrundere 
(intersectare) a sistemului lingvistic şi a sistemului construit riguros de raționamentul matematic şi, 


în consecinţă, la o variaţie în contextele introductive ale termenilor, chiar în contextele definitorii. 


x 


Aşadar, orice termen matematic aparține unui bisistem: pe de o parte, “sistemul de comunicare prin 
limbă”, pe de altă parte, “sistemul raționamentului matematic”. Termenul tehnico-ştiințific impune 
coprezența unei noțiuni (semnificatul noțional e pasibil de o definiție lexicografică ce permite utilizări 
figurate) şi a unui concept (semnificatul conceptual reprezintă conținutul strict al unei definiţii tehnico- 
ştiinţifice, neadmițând decât sensul propriu). 

Lexicograful caută legătura dintre utilizarea termenilor de către matematician şi sensul noţional 
general în limbă. Demersul se dovedeşte nefructuos, deoarece matematicianul urmăreşte construcția 


raționamentului de specialitate, iar utilizarea noţională a termenilor este fluctuantă, matematicianul 
nefiind interesat de asociaţiile intuitive posibil a fi oferite de limbaj. 


0.3. Alcătuirea corpusului. 


Ermetismul limbajului matematic pentru nespecialist, caracteristici generale presupuse de 
matematicieni sau lingvişti, ipoteze şi întrebări formulate în acest domeniu — după considerațiile 
expuse anterior — nu pot decât să sporească interesul pentru studiul ştiinţific al acestui limbaj 
specializat în limba română. Exactitatea nu se poate obține decât prin precizarea obiectivului de studiu 
şi a metodei induse asupra acestuia. Cum întreprinderea unui studiu exhaustiv asupra LM depăşeşte 
fiind constituit din subansambluri diverse, am ales geometria aşa cum apare într-un manual liceal. 

Demersul alcătuirii corpusului8 în analiza noastră nu are în vedere aspectul normativ (ca în 
terminologie, unde inventarul se formează pe baza unor texte medii sau de popularizare a limbajului 
matematic şi sunt selectaţi termeni regăsiţi în titluri sau cu o frecvență mai ridicată ce le asigură 
importanţa şi statutul necesar pătrunderii într-un dicţionar de specialiste). Termenii sunt aleşi arbitrar, 
prin restrângeri succesive ale ariei domeniului matematic, mai întâi la nivelul specializării (geometrie), 
după aceea la nivelul tipului de discurs la care se face referire (manual de liceu) şi, în ultimul rând la 
cantitatea de text ce furnizează materialul lingvistic de analizat (100 de pagini). Corpusul astfel 
rezultat devine reprezentativ prin posibilitatea de a fi comparat cu informaţia cuprinsă în diferite tipuri 
de dicţionare (DEX sau dicționare de specialitate: DMG, DM) şi de a furniza astfel spații de intersecție 
sau de disjuncție între lexicul comun şi lexicul specializat. Selectarea unui text de manual situat la 
nivelul mediu de cunoaştere oferă posibilitatea îmbinării perspectivei lingvistice cu aceea matematică 
fără a perturba înţelegerea la nivelul nespecialistului. Discursul matematic în manualele de liceu se 
situează la un nivel mediu (nici elementar — gimnaziu, nici superior — cursuri universitare) şi se adresează 
unui public suficient de larg, fiind susceptibil atât unei cercetări efectuate de specialistul în domeniu, cât şi 
de către lingvistul-lexicograf. 

Selecţiei referențial-discursive (domeniu şi tip de text) i s-a adăugat una morfo-sintactică, 
preferând includerea în corpusul studiat a numelor (substantive) — simple sau intrând în alcătuirea unor 
sintagme. Rezultatul a fost 122 de termeni răspunzând postulatelor terminologice în ce priveşte 
univocitatea semantică (denumire — noţiune) şi monoreferenţialitatea. 


* 


Analiza întreprinsă în paragrafele ce urmează vizează diverse taxonomii ale corpusului 
(capitolul 1); interpretări şi comparații ale definiţiilor lexico-grafice (din DEX, DMG şi DM) şi 
ştiinţifice (manual şi DMG) (capitolul 2), influenţa / indiferența față de context (capitolul 3). 

1. CLASIFICAREA CORPUSULUI 


Alcătuirea corpusului presupune combinarea atenţiei specialistului în domeniul studiat şi a 
lingvistului pentru a se asigura pertinenţa selecţiei atât din punctul de vedere al structurii domeniului 
studiat, cât şi din punctul de vedere al scopului analizei ce urmează a fi întrepătrunsă, perspectiva fiind 
aici lingvistico-semantică, interesată mai ales de relaţia cu limba comună. 

Odată alcătuit corpusul, optica specialistului se estompează în favoarea analizei din perspectiva 
lingvistului-lexicograf, iar lexicul specializat continuă să intereseze indirect numai prin prisma 
clarificărilor pe care le poate oferi asupra conexiunilor cu limba comună. Caracterul închis al lexicului 
specializat creează baraje în comunicare, în timp ce posibilitatea de deschidere spre limba comună 
constituie fundamentul interrelațiilor comunicative. 

LM ia naştere în discursul ştiinţific — situaţie particulară a comunicării general umane care nu se 
poate disocia strict de fondul comun al limbii . Interferenţa limbă naturală — limbaj “natural” 
specializat — limbaj “artificial” specializat, pe de o parte, şi bisistemicitatea LM care intersectează 
noţiunea şi conceptul, pe de altă parte, permit constituirea unor subclase în corpusul analizat: lexicul 
strict specializat — situat în afara intersecţiei menţionate şi lexicul comun — situat în interiorul 
intersecţiei LM cu limba comună (înregistrându-se două situaţii distincte date de direcţia provenienţei: 


cuvânt din limba comună împrumutat de LM sau cuvânt împrumutat de LM în limba comună). O 
poziţie interesantă este ocupată de termenii existenţi în matematică şi în alte ştiinţe. 


1.1. Lexicul strict specializat cuprinde termeni simpli şi sintagme. Prima categorie (termeni 
simpli) cuprinde un număr restrâns de elemente: CATETĂ, DIAMETRU (cu tendinţa evidenţiată de 
pătrundere în limba comună, mai ales prin forma adjectivală diametral folosită cu predilecție în 
sintagma: diametral opus: “Erau două caractere diametral opuse”), HEXAGON, IPOTENUZĂ, 
IZOMETRIE, ORDONATĂ (ca substantiv, îndepărtându-se semantic de adjectivul ordonat cu care se 
înrudeşte formal), ORTOCENTRU, PARALELOGRAM, PATRULATER, PENTAGON (prin 
extindere metonimică: “forma pentru întreg”, a ajuns să denumească o instituţie numită: Pentagonul). 
Enumerarea sensurilor acestor termeni este concludentă pentru includerea în lexicul strict specializat: 
CATETĂ “latură formând unghiul drept în triunghiul dreptunghic”, DIAMETRU “coardă de cerc ce 
conţine centrul cercului”, HEXAGON “poligon cu şase laturi”, IPOTENUZĂ “latură opusă 
unghiului de 90° în triunghiul dreptunghic”, IZOMETRIE “bijecţie între două mulţimi convergente”, 
ORDONATA “axa verticală a unui sistem de coordonate”, ORTOCENTRUL “punctul de intersecţie a 
înălțimilor”, PARALELOGRAM “patrulater cu laturile opuse paralele”, PATRULATER “linie 
poligonală cu patru laturi” PENTAGON “poligon cu cinci laturi”. Aceşti termeni apar înregistraţi în 
DEX ( cu excepția termenului IZOMETRIE, absent) cu un singur sens, precizarea domeniului 
“(Mat)”, făcându-se numai pentru PENTAGON, ORDONATĂ, pentru ceilalți termeni nu apare nici o 
menţiune. 

În număr mare apar sintagmele a căror strictă specializare se produce în însuşi procesul formării 
acestora: ARC DESCHIS, ARC MIC, AXA ABSCISELOR, AXĂ DE SIMETRIE, etc. 

Asupra structurii sintagmelor vom întreprinde o analiză detaliată în capitolul 3, consacrat 


contextului. 


1.2. În cazul termenilor comuni LM şi limbii comune se constată existenţa a două categorii:a) 
prima este constituită din cuvinte împrumutate din limba comună şi se caracterizează prin păstrarea în 
grade diferite a sensului iniţial, dar însoţită obligatoriu de o precizare prin definire (asocierea 
cuvântului cu o definiție strictă) sau determinare (includerea într-o sintagmă ce devine strict 
specializată); b)a doua subdiviziune cuprinde termeni care migrează din LM în limba comună, cuvinte 
caracterizate prin conservarea sensului matematic însă, şi de această dată, ca şi sub a) , fiind permise 
devieri stilistico-funcționale nereperabile în limbajul strict specializat. 


1.2.1. Migrarea din LC în LM 


Limba naturală — comună sau specializată — este utilizată inevitabil atât în exprimarea cotidiană 
cât şi în cercul specialiştilor. Cuvintele care trec dinspre limba comună în LM identificate în corpusul 
analizat sunt: ARC, ASEMENEA, ASEMĂNARE, AXĂ, BAZĂ, CADRAN, CAP (etc.), CENTRU, 
COARDĂ, DISC, DISTANŢĂ, DREAPTĂ, EXTERIOR, FRONTIERĂ, FUNCȚIE, INTERIOR, 
LATURĂ, LINIE, MIJLOCIU, LUNGIME, MĂSURĂ, MEDIATOR, MIJLOC, ORIGINE, 
PERIOADĂ, PICIOR, ÎNSCRIS, REGULAT, PROIECȚIE, PUNCT, RAZĂ, SECTOR, OPUS, 
DESCHIS, ÎNCHIS,  SUPLEMENT-SUPLIMENTO, SUPRAFAȚĂ, ASCUȚIT, DREPT, 
CORESPONDENT (adj.) VÂRF, ANALOG (adj.). 

Conservarea sensului inițial la trecerea din limba comună în LM se realizează cel mai bine în 
cazul noţiunilor elementare, lipsite de definiție ştiinţifică specializată, introduse în domeniul 
matematic prin intermediul axiomelor care le asigură monoreferențialitatea: PUNCT, DREAPTĂ, 
PLAN. 

Dacă definițiile acestora rămân în plan intuitiv (PUNCT = “cea mai mică urmă lăsată de un 
instrument de scris”, DREAPTĂ = “un fir de aţă bine întins care nu se sfârşeşte niciodată la nici unul 
din capete”; PLAN = “suprafață nesfârşită a mării dacă nu luăm în considerare valurile şi faptul că 
Pământul e rotund” etc.), axiomele situează sensul acestora în plan abstract: 

„I.1. Planul este o mulţime de puncte, pe care o notăm cu -.” [M.g., 1997 : 4] 


Conceptul de “plan” este definit prin apel la conceptul de “punct”, iar limbajul “artificial” 
specializat consemnează faptul printr-o notație cu caracter normativ -. 

„I.2. Orice dreaptă este o submulțime a lui -.” 

A doua axiomă stabileşte conexiunea „dreaptă”-,plan”. Se observă imediat apelul la notație (- 
reprezintă o actualizare a întregului enunț al primei axiome) în sprijinul constituirii prin relații succesive a 
unui obiect matematic superior. 

“1.3. Orice dreaptă conţine cel puţin două puncte. În plan există trei puncte care nu aparțin 

aceleiaşi drepte. 
1.4. Două puncte distincte aparțin unei drepte şi această dreaptă este unică.” [M.g., 1997: 4]. 

Ultimele două axiome precizează statutul relației „dreaptă”-,„punct”. Devenite legi, axiomele 
guvernează întreaga desfăşurare ulterioară de definiții şi teoreme prin care se manifestă raţionamentul 
matematic exprimat în discurs lingvistico-simbolic.Constatăm interferența ridicată în cazul termenilor 
PUNCT, DREAPTĂ, PLAN dintre noțiune şi concept ( potrivit accepţiei date de GENTILHOMMEB), 
distincția constând numai în locul diferit ocupat pe axa abstractizării (concret — în limba comună; 
abstract în LM). 

Numeroşi sunt termenii care păstrează parțial sensul noțional, în conceptul matematic 
reflectându-se un aspect al sensului principal, şi mai rare situaţiile în care sensul matematic se obține 
dintr-un sens secundar prin contaminare, deviere sau transfer stilistic (metaforic — “analogic”, 
Sinectotic — “cantitativ” sau metonimic — “calitativ”) manifestat în acelaşi timp cu păstrarea 
echilibrului semantic: RAZĂ, BAZĂ, INTERIOR, CADRAN, EXTERIOR, LUNGIME, DISTANȚĂ, 
FRONTIERĂ, DESCHIS, ÎNCHIS, ASCUȚIT, pe de o parte, FUNCŢIE, pe de altă parte. 

Vom compara sensul din limba comună şi sensul din LM pentru rază. DEX înregistrează: 

RAZĂ, raze, s.f. 1. Linie dreaptă după care se propagă lumina, traiectorie luminoasă. Zonă 
luminoasă; lumină, strălucire. 2. Fig. Licărire, pâlpâire, semn slab, indiciu vag de ... 3. (Fig.) radiație. 
, Raze X (sau Roentgen) = unde electro-magnetice cu lungimi de undă mult mai mici decât acelea ale 
luminii. 4. Distanţa de la centrul unui cerc până la orice punct de pe circumferință sau de la centrul 
unei sfere până la orice punct de pe suprafaţa ei. 5. Distanţă până la care se exercită o acţiune în jurul 
centrului de unde porneşte. , Rază de acţiune (sau de activitate) = loc până unde se întinde puterea sau 
influența cuiva sau a ceva. 

6. (Reg.) Ramificaţie a coarnelor cubului. Lat. radiu (= radius) [DEX : 774] 

În Mg. IX definiţia razei se cuprinde în definiţia cercului: 

“Definiţie. Fie re R ,r > 0 şi O un punct din plan.Se numeşte cerc de centru O şi rază r locul 
geometric al punctelor M din plan pentru care OM = r. Se notează C (O,r) = 1MlOM=r?. [M. g. IX, 
1997:53]. 

Aşadar, sensul principal (1 în DEX) se păstrează în sensul matematic (4 în DEX), pierzând 
semul „de lumină” şi dobândind alte determinări care-i asigură univocitatea (distanța cuprinsă între 
centrul cercului şi un punct aflat pe cerc). Deci fiind cuvânt polisemantic, rază (5 sensuri înregistrate în 
DEX) este transformat în termen monoreferențial prin definiția primită. Procesul se realizează printr-o 
mutație de tip special intervenită în structura semnului lingvistic implicat: se atribuie un semnificant nou 
unui semnificat preexistent în limbă, prin numire (“y se numeşte x”). Aceasta este situaţia ce intervine la 
intersecţia LM m LC, spre deosebire de procesul de desemnare prezent strict în LM când unui semnificat 
nou i se asociază un semnificant nou (“X desemnează Y”): 


Interpretant (Concept) 


Semn (Representamen) Obiect (Referent) 


O altă situație de coincidenţă între sensul principal şi sensul matematic o ilustrează DESCHIS. 
DEX-ul înregistrează astfel primul sens: 

“DESCHIS, -ă, deschişi, -se, adj. 1. (Despre uşi, porţi, capace, etc.) Dat la o parte spre a 
lăsa descoperită o deschizătură”. 
urmat de încă şapte sensuri printre care nu se regăseşte şi sensul din matematică. 

În Mg. IX (manualul analizat), DESCHIS apare în trei sintagme: SEGMENT DESCHIS, 
SEMIDREAPTĂ DESCHISĂ, ARC DESCHIS. 

Definiţiile fiecăruia dintre conceptele matematice desemnate de aceste sintagme se obţin prin 
restrângerea sensului unor concepte mai generale; noul obiect matematic este rezultatul unor relații de 
constrângere impuse unor realități matematice deja existente. În plan morfo-sintactic, această 
determinare se manifestă prin trecerea de la termenul — cuvânt (SEGMENT, SEMIDREAPTĂ, ARC) 
la termenul — sintagmă, obținut în fiecare caz printr-o determinare adjectivală (deschis). 

Considerând definiția ARCULUI DE CERC cunoscută, manualul de matematică reține definiția 
ARCULUI DESCHIS astfel: 

“Mulțimea AB — JA, B? se numeşte arc deschis” [M.g. IX, 1997: 55] 
De remarcat că definirea prin excluderea anumitor puncte echivalează cu dobândirea anumitor 
caracteristici. Aceeaşi operație ( de scădere, de excludere) o presupune adăugarea adjectivului 
“deschis” şi în celelalte două situații : 

“Definiţie. Numim segment deschis determinat de punctele A, B, notat (AB), mulțimea 

punctelor situate între A şi B”. [M.g.IX, 1997: 7] 
Definirea SEMIDREPTEI DESCHISE constituie un proces recurent definirii SEGMENTULUI 
DESCHIS; proprietatea semidreptei de a fi “jumătate segment” şi “jumătate dreaptă” se continuă în 
proprietatea SEMIDREPTEI DESCHISE de a fi, “jumătate segment deschis” şi “jumătate dreaptă”. 


“Definiţie. Se numeşte semidreaptă deschisă cu originea în A care conţine punctul B, 
notată (AB, mulțimea punctelor dreptei AB situate de aceeaşi parte cu B, faţă de A”. [ 
M.g.IX, 1997: 7] 
Astfel că semul “lipsă” manifestat în sensul principal al cuvântului deschis se regăseşte în 
fiecare din situaţiile reprezentate de sintagmele matematice. 
Termenul matematic FUNCȚIE păstrează relaţii semantice cu noțiunea uzuală de funcție, fapt 
confirmat de expresia înregistrată de DEX la sensul 7: 
“7.( În expr.) A fi în funcţie de ... = a depinde de ... “şi nu are nimic comun cu sensul 
principal : 
“1. Activitatea administrativă pe care o prestrează cineva în mod regulat ş organizat într-o 
instituţie, în schimbul unui salariu; serviciu, slujbă. , Grad pe care îl deţine cineva într-o 
ierarhie administrativă”. 
Interesant de reţinut este faptul că sensul matematic este înregistrat sub 6: 
“( Mat.) Mărime variabilă care depinde de una sau de mai multe mărimi variabile 
independente”. 
Definiţia DEX-ului este inexactă, cum se întâmplă, de altfel, cu majoritatea definiţiilor 
termenilor matematici în DEX ( vezi capitolul 2). 
Poate fi avansată ipoteza — greu de confirmat datorită lipsei atestărilor cronologice ale sensurilor 
termenilor — că transferul de sens din limba comună în LM urmează un traseu dublu: 


LC semnificant LM semnificant LC semnificant 
semnificat 1 semnificat 2 semnificat 1,2 


Din limba comună se împrumută semnificantul (în exemplul nostru “funcție”) căruia i se atribuie 
un alt semnificat în matematică (sensul matematic al funcției), acesta întorcându-se în limba comună 
îmbogăţit (poate da naştere expresiei de sub 7). De notat — dincolo de probabilităţi — rămâne mecanismul 
flexibil al limbii care, indiferent de reglementări de direcţie sau cronologie, permite alunecări semantice 
grație arbitrarului semnului lingvistic şi atitudinii psihologice induse de acest fapt în conştiinţa utilizatorului 
de limbaj. 


Situaţie de noncoincidență între sensul matematic şi sensul propriu, fie aceasta secundar sau 
principal, înregistrăm în cazul termenului DREPT. Sensul principal (“1. Care merge de la un punct la 
altul fără ocol, fără abatere [DEX: 281]), ca şi celelalte sensuri, nu are nimic comun cu sensul dobândit 
de drept în sintagma UNGHI DREPT (“ = unghi format de două drepte perpendiculare una pe alta” [ 
DEX : 281]). Este distorsionat principiul intuitiv potrivit căruia noțiunea din LC ar fi susceptibilă de a 
sugera proprietăţi ale obiectului matematic definit prin concept corespondent acesteia. 


1.2.2. Migrarea termenilor din LM în LC 


Această manifestare independentă a două sensuri reunite sub acelaşi semnificant reprezintă 
graniţa dintre LM şi LC dincolo de care înregistrăm migrarea cu sens invers din LM în LC, transfer 
realizat cu păstrarea sensului matematic: ARIE, CERC, CIRCUMSCRIS, CONGRUENT, 
CONCENTRIC DIAGONALĂ, DREPTUNGHI, DISC, MĂSURĂ, MULȚIME, PERIMETRU, 
PLAN, PROPORŢIONAL, REPER, ROMB, SIMETRIC, TANGENTĂ, TRAPEZ, TRIUNGHI, 
UNGHI. În corpusul studiat întâlnim o singură excepţie referitor la devierea semantică: OBTUZ. Deşi 
sensul matematic e distinct de sensul limbii comune, acesta nu a pătruns în limba comună. Coprezent 
în LM şi LC din acest semn lingvistic (obtuz) nu este decât semnificantul. lată definițiile care susţin 
constatarea noastră: 
“Un unghi mai mare decât un unghi drept se numeşte obtuz” [M.g. IX, 1997: 12] 
“OBTUZ, -ă, obtuzi, -e, adj. 1. (În sintagma) Unghi obtuz = unghi mai mare de 90 de grade. 2. 
Fig. (Despre minte; p.ext. despre oameni). Care pricepe greu; redus, mărginit — Din fr. “obtus” 
[DEX : 617]. 
Împrumutul din LM este cel mai adesea însoțit de modificări semantice mai mult sau mai puţin 
sensibile permise imediat ce a fost depăşit pragul de marcare a rigurozităţii şi exactității matematice. 
Astfel, de exemplu, pentru CERC sunt păstrate caracteristicile de “rotund”, “având un centru”, dar este 
neglijat faptul că cercul reprezintă de fapt numai conturul (“punctele situate la egală distanță față de 
centru”) şi adesea este înțeles ca ceea ce în matematică se redă prin disc (D(O,r) = {M/OM < rf, 
“reuniunea dintre cerc şi interiorul său”). 
Acelaşi tip de modificare semantică — sinecdocă: “parte” — “întreg”, “limită, contur” — 
“suprafață” se manifestă şi în cazul termenului PERIMETRU. De la sensul strict specializat — 
“Perimetrul unui poligon este suma lungimilor laturilor sale” [M.g.IX, 1997: 21], sens înregistrat în 
DEX sub 1: “1. (Mat.) Suma lungimilor laturilor unui poligon; linie închisă care mărgineşte o 
suprafață”. [DEX: 677] — perimetru ajunge să dobândească un sens mai larg, înregistrat în DEX sub 
2: “2. Suprafață cuprinsă într-un perimetru (1); limită a teritoriului unei localităţi , a unei zone etc. “[ 
DEX:677]. 
Între termenii comuni LM şi LC cu direcţie de trecere din primul spre cea de-a doua 
subdiviziune a limbii, ARIE ocupă o poziţie specială, participând la fenomenul lexical de omonimie. 
DEX-ul înregistrează trei omonime, situate în domenii distincte, primul din agronomie şi construcții: 
“ARIEI, arii, s.f. 1. Loc special amenajat unde se treieră cerealele; arman 2. Suprafață de 
teren sau platformă pe care se aşează cărămizile la uscat, se montează unele elemente de 
construcţii, se prepară betonul etc. — Lat. area” [DEX: 51] 

al doilea din matematică, cu un sens secundar extins din sensul principal şi pătruns în limba comună: 
“ARIE?, arii, s.f. 1. (Mat) Măsură a unei suprafeţe (exprimată în valori numerice). Aria 
cercului 2. (Suprafaţă, teritoriu considerat ca) zonă de răspândire a unui fenomen, a unui 
grup de plante sau de animale etc. , Fig. Întindere, suprafaţă — Din lat. Area (cu sensurile 
după fr. Aire)” [DEX: 51]; 

iar al treilea omonim se înscrie în domeniul muzical: 
“ARIE;, arii, s.f. Compoziţie muzicală vocală (cu acompaniament de orchestră, de pian etc.) 
care face parte dintr-o operă, operetă etc. 
„Compoziţie muzicală instrumentală asemănătoare cu aceea definită mai sus” [DEX: 51] 

Situat la interfaţa dintre limba comună şi limbajul matematic termenul ARIE se situează în 
interdisciplinaritate (unui compartiment al limbajului specializat): reprezintă un element al intersecţiei 
unor terminologii distincte. lată deschisă abordarea de care este interesat paragraful următor. 


1.3. Lexic comun ştiinţelor 


Situăm analiza din acest paragraf în sfera de comunicare interdisciplinară, înțeleasă din dublă 
perspectivă: pe de o parte, comunicarea între specialişti, însă din domenii diferite, realizată la 
interferența diverselor limbale specializate (LS), pe de altă parte, comunicarea între specialişti din 
diverse domenii şi nonspecialişti — realizată prin intersecţia dintre LS şi limba comună). Pentru 
limbajul comunicării interdisciplinare, oamenii de ştiinţă şi inginerii au nevoie de rezultatele 
terminografiei, de definițiile şi explicațiile dicţionarelor vizând diferite discipline în care ei lucrează ca 
şi de terminologia de “interface” necesară studiului interdisciplinar — încât este adevărat că 
interdisciplinaritatea devine regula şi nu mai constituie excepția. 

Cl. Bedard1l0 constată că în afară de terminologia medicală şi a chimiei sau nomenclatura 
botanicii, vocabularele ştiinţifice şi tehnice corespund rar idealului terminologic de monosemie, de 
univocitate şi de absență a conotațiilor (exceptând, probabil, din studiul său matematica). O imprecizie 
inițială a uzajului termenilor este inevitabilă, dar devine cronică în anumite domenii în evoluție rapidă, 
unde anumiţi termeni se fixează mai rapid decât alții. Amplitudinea acestor fenomene depinde mai ales de 
intensitatea schimbărilor. Acelaşi autor susţine că termenii teoretici, mai ales dacă sunt împrumutaţi din alte 
discipline sau din limbajul curent (LC), păstrează îndelung conotaţiile ataşate uzajului inițial; noua ştiinţă 
nu îi goleşte pe deplin de sensul prim. În plus, aceşti termeni nu sunt niciodată stabili: sensul lor este 
constant generat prin uzaj. 

Alţi autorill compară caracteristicile a trei terminologii (medicală, filosofică şi arte plastice) şi 
constată diferențe esențiale în ce priveşte univocitatea, monoreferențialitatea, non-ambiguitatea 
termenilor LS. “Numai terminologia medicală se caracterizează pozitiv la modul general sub aspectul 
acestor trăsături; terminologia filosofică şi cea a artelor plastice fiind eterogene din acest punct de 
vedere, pentru că alături de termeni univoci există numeroşi termeni ambigui pentru care se apelează 
la mijloace diferite, capabile să realizeze specializatea sensurilor necesară unei terminologii. [1997: 
p.19]. 

Ce se întâmplă în cazul termenilor matematici comuni cu alte LS? 

Migrarea termenilor matematici spre alte terminologii este stimulată de trăsăturile semantice 
riguroase ale domeniului, scopul declarat al oricărei terminologii fiind constituirea unor inventare de 
cuvinte ce subscriu postulatului univocităţii semantice şi monoreferențialităţii. Există două modalități 
distincte de înfăţişare a împrumutului din LM. Prima dintre acestea este constituită de marematizare. 
Metode de cercetare utilizând matematica pătrund tot mai des şi în tot mai multe domenii începând cu 
fizică, informatică, cibernetică şi terminând cu lingvistică, pedagogie şi chiar istorie şi geografie. 

A doua modalitate de realizare a împrumutului lexical din LM în alte limbaje specializate se 
realizează prin adăugarea unor accepţii noi sensurilor iniţiale. Scara de îndepărtare de sensul matematic este 
gradată: DISTANŢĂ (arte plastice), MULȚIME (lingvistică), DESCOMPUNERE (biologic), DISC 
(limbajul sportiv — nu altă ştiinţă, ci alt limbaj specializat), RAZĂ (fizică), CONVEX (fizică) — au în 
comun mai multe seme substanțiale cu sensul din LM faţă de FUNCŢIE (biologie), SISTEM (anatomie, 
pedagogie); LATURĂ (a educaţiei) (pedagogie), MĂSURĂ (filozofie), BAZĂ (chimie). Distincția 
semantică totală este realizată prin depăşirea fenomenului lexical de polisemie şi situarea în omonimie. Este 
cazul deja înregistrat al termenului ARIE (muzică, agronomie). 

Fenomenul dispersiei polisemantice până la manifestarea omonimică se întâlneşte şi în cazul 
termenilor lingvistici: “Diversificarea semantică nu cunoaşte numai forma polisemantismului, cu 
păstrarea unor verigi semantice între diversele accepţii, ci şi forma omonimiei, cu ruperea totală a 
relației semantice sau cu adăugarea unor accepţii care nu au nici o legătură cu cele anterioare” 12. 
Astfel, între ARTICULARE, termen al morfologiei, pus în relaţie semantică cu articolul (de exemplu: 
“regulile de articulare ale limbii române înseamnă regulile de utilizare a articolului românesc”) şi 
ARTICULARE, termenul din fonetică referitor la modul şi baza de articulare a unei limbi, nu există 
nici o relaţie de sens, acelaşi fapt în cazul termenului SUBIECT, (în sintaxă) şi SUBIECT, (în 
psihologie). 

În cazul câtorva termeni ce aparțin LM se constată întâlnirea sensurilor din mai multe domenii: 
ARIE ( muzică, agronomie,), DESCOMPUNEREA (biologie, fizică, chimie); MĂSURĂ (muzică, 
poetică, fiziologie), SISTEM (anatomie, fizică, pedagogie). 


Fie spre exemplu, termenul MĂSURĂ. DEX înregistrează sub 1) sensul din LM, pătruns şi în 

LC, fără precizarea domeniului: “1. Valoare a unei mărimi, determinată prin raportare la o unitate dată, 
măsurare, determinare” 
[p. 533]. Nici muzica şi nici poetica nu sunt anunţate ca domenii în deschiderea sensurilor 4 şi, 
respectiv, 5 (“4. Cea mai mică diviziune care stă la baza organizării şi grupării duratei sunetelor 
muzicale şi care se notează printr-o fracţie plasată la începutul primului portativ”, “5. Unitate metrică 
compusă dintr-un anumit număr de silabe accentuate şi neaccentuate sau dintr-un anumit număr de 
silabe lungi şi scurte , care determină ritmul unui vers). Sensul din filosofie apare marcat: “6. (Fil.) 
categorie a dialecticii care reflectă legătura dintre cantitate şi calitate, cuprinzând intervalul în limitele 
căruia schimbările cantitative pe care le suferă un anumit lucru sau fenomen nu duc la o transformare a 
calității lui “. 

Dincolo de ştiinţe, măsură pătrunde în limba comună alcătuind numeroase locuţiuni: după 
măsură, de o măsură, în mică măsură, în egală măsură etc. sau în aforisme: Omul este măsura tuturor 
lucrurilor. 

Dacă polisemia termenilor sau omonimia acestora se asigură prin migrări dintr-un domeniu al 
cunoaşterii într-un altul, sinonimia în microsistemul terminologiei matematice este nulă. 


* 


Clasificarea corpusului vizând distincția lexic specializat/lexic comun pune în evidență valențe 
multiple ale LM şi discrepanțe cum ar fi polisemantismul unor termeni (de exemplu: RAZĂ, 
FUNCTIE) în LC, transformat în monosemantism al aceloraşi termeni incluşi în relațiiile riguroase 
impuse de obiectele matematice. Clasele constituite nu sunt rigide, prezentând situații de trecere în 
care se manifestă caracteristici din grupe alăturate. Rămâne însă întotdeauna constantă 
monoreferențialitatea termenilor matematici şi gradul de abstractizare este situat totdeauna deasupra 
nivelului comun. 


1 apud. Danielle Candel, Danielle Lejeune — Définir en mathématiques. Regards lexicographiques sur des textes de 
mathématique, în “Cahiers de lexicologie “, vol. LXXII 1998-II, p. 44. 


2 idem, p. 45. 


3 apud. Danielle Candel, Danielle Lejeune, Définir en mathématiques. Regards lexicographiques sur des textes de 
mathématique, în “Cahiers de lexicologie“, vol. LXXIII 1998 — II, p.11-12. 


4 Pierre Lerat, Les langues spécialisées, PUF, Paris, 1995, p.19. 


5 Apud. Danielle Candel, Danielle Lejeune (1998) - II, Définir en mathématiques. Regards lexicographique sur des textes 
de mathématiques, în “Cahiers de lexicologie”, vol. LXXIII, p. 44. 


6 Idem, p. 48. 


7 Termenul este o medalie cu două fețe: aceea a noțiunii (conceptul, pe care lexicologii, aceşti specialişti ai 
limbajului curent, o numesc “signifié”), aceea a denumirii (dénomination) (zisă “signifiant”, pentru limbajul curent). 
Noţiunea se caracterizează printr-o tendință la “monosémie” (accepție unică), şi “univocitate” (conservarea acestei accepții 
în toate utilitizările termenului), un număr redus de conotații (sau imagini afective, individuale sau colective ataşate noțiunii) 
[...] “Les dénominations” trebuie să fie prescriptive, adică utilizarea lor să facă obiectul unui consens general sau al unei 
norme.” G. Pierre, Aspects de la gestion des vocabulaires specialises, în “Cahiers de lexicologie”, 71/1997-2. 


8 ”A stabili un corpus de referință în matematică este mult mai problematic decât în alte domenii <<Absenţa unui 
corpus obiectivabil>> în acest domeniu rămâne problematică. (GENTILHOMME, 1995 : 6)” — Danielle Candel, 
Lexicographie de specialitate. Domaine: Mathématiques, în „Cahiers de lexicologie” , vol. LXXI, 1997 — II, p. 22. 


9 Manualul utilizează termenul numai sub forma suplement în timp ce dicționarul de specialitate (DMG), DEX-ul şi 
DOOM-ul înregistrează forma supliment. 


10 CI. Bédard, La traduction technique:principes et pratiques, Linguage technique, Montréal, 1988. 


ll Angela Bidu-Vrănceanu şi colaboratorii, Terminologiile ştiinţifice — delimitări, modalități de abordare, 
caracteristici, în AUB, XLVI, 1997. 


12 Gabriele Pană-Dindelegan — Terminologia lingvistică actuală, între tradiţie şi inovaţie în “Limba şi literatură”, 
vol. II , 1997, p. 11. 


LEXIC SPECIALIZAT 
MINERALOGIE 


Studiul terminologiei mineralogice va urmări, pe de o parte, precizarea specificului acestei 
terminologii şi reflectarea acestuia în lexicografia generală, în dicționarele enciclopedice şi în texte 
(manuale şcolare). Pe de altă parte, se va încerca evidențierea unor aspecte care decurg din difuzarea şi 
propagarea termenilor circumscrişi acestui domeniu, aşa cum apar aceştia, în special, în (con)texte 
(manuale). Compararea dicționarelor enciclopedice cu cele generale şi cu texte din categoria 
manualelor şcolare se va face din perspectiva specificului definiţiilor (ştiinţifice şi preştiințifice) 
urmărindu-se aspecte legate de univocitatea şi monoreferenţialitatea sensurilor, prezenţa sau absenţa 
polisemiei, a relațiilor de sinonimie. 


Identificarea caracteristicilor lexicului specializat mineralogic se va face din perspectiva 
raportării la caracteristicile generale ale lexicului specializat (LS), dar şi în funcţie de relaţiile cu 
lexicul comun (LC), având în vedere diferite aspecte ale propagării acestor termeni. 


Din perspectiva interesului pentru terminologii în “era informațională”, în condițiile unei 
“laicizări” progresive şi graduale a cunoaşterii (F. Rastier), se va urmări migrarea acestei terminologii 
spre limba literară standard şi înregistrarea acestui fenomen în cadrul lexicografiei generale (la diferite 
niveluri: corpus, manieră de definire, adecvare conceptuală etc.). 


Admiţând existența unor distincţii clare între cunoaşterea ştiinţifică şi cunoaşterea comună, se va 
încerca identificarea unor modele alternative ale definiției. 


În acest sens se vor urmări : 


— relațiile ce se pot stabili între caracterul normativ-prescriptiv al terminologiei şi caracterul 
predominant descriptiv al abordării termenilor în lexicografia generală; 


— importanța observaţiilor descriptive despre termeni în lexicografia generală în cazul 


natural/limbaj formalizat); 


— accesibilitatea definiţiilor termenilor în dicționarele generale, care ar trebui să reflecte un nivel 
mai scăzut de abstractizare a cunoştinţelor, în aşa fel încât să asigure decodarea lor corectă, precizarea 
sensului unor termeni insuficient cunoscuţi şi chiar însuşirea unor noi termeni de către nespecialişti; 


— precizarea condiţiilor de utilizare a termenilor în lexicografia generală, mai ales în cazul 
apariției unor contacte între cuvinte şi sensuri din limba standard cu termeni din terminologia 
minaralogică; 


— pentru anumite secvenţe ale terminologiei mineralogice (pietre semi-prețioase), înregistrarea unor 
conotații (non-cognitive), decodabile într-un anumit context lingvistic şi extralingvistic (dominat de 
anumite norme culturale). 


Analiza unor texte de limbă actuală va încerca să surprindă aspecte legate de gradul de 
decontextualizare a termenilor mineralogici (şi implicit, stabilirea unor ierarhii din această 
perspectivă). 


Conturarea specificului terminologiei mineralogice va încerca să reflecte sistemul cunoaşterii în 
acest domeniu ştiinţific, prin fixarea invariantelor cognitive, a ierarhiilor şi a altor tipuri de relații şi 
legături între concepte. 


Analiza unor texte de tipul manualelor (M.Geol. XI) va urmări să stabilească raporturi între analiza 
semantică şi contextuală a termenilor şi fenomenele de difuzare şi propagare terminologică. În acest sens, 
se va urmări în ce măsură difuzarea (ca ansamblu de activități coerente care au ca scop să aducă un termen 
în atenţia unui public-ţintă) şi propagarea (ca proces — de cele mai multe ori necontrolabil — prin care un 
termen pătrunde în limbă), sunt în măsură să afecteze, prin intermediul contextului, statutul — conceptual şi 
lingvistic — al termenului. 


I. Alegerea corpusului de termeni s-a făcut pe baza Manualul de 
Geoleologie, clasa a XI-a 


Alegerea corpusului de termeni s-a făcut pe baza Manualul de Geologie clasa a XI-a 
deoarece se poate considera că acest inventar îndeplineşte condiţiile de reprezentativitate 
pentru domeniul denumirilor de minerale. Selectarea corpusului din capitolul “Elemente de 
mineralogie” (p. 10-35) a avut ca obiectiv principal urmărirea modului în care se “difuzează” 
cunoştinţele unui domeniu specializat în situaţii de comunicare (de transmitere a cunoştinţelor) 
speciale, didactice, de un anumit nivel; această situație caracterizează comunicarea specialist 
(autor de manuale, profesor) — public nespecialist dar avertizat, familiarizat într-o anumită 
măsură cu domeniul respectiv (elev). 


Unităţile terminologice selectate au reprezentat un corpus de referință a cărui ilustrare şi analiză 
a fost făcută pe baza confruntării cu un dicționar general (DEX?96), cu un dicționar enciclopedic 
(MDENC) şi, (pentru anumite elemente), cu un dicționar specializat. 


Alcătuirea corpusului pe baza unui manual s-a bazat pe următoarele considerente: 


— reprezentativitatea corpusului este asigurată pentru un anumit nivel (mediu) de transmitere a 
cunoştinţelor specializate; în acelaşi timp, este asigurată şi o cât mai bună selecţie cantitativă (termeni 
aparținând tuturor claselor mineralogice) şi calitativă (termeni care reprezintă de cele mai multe ori 
prototipuri pentru clase, subclase mineralogice etc.); 


— se tinde spre un anumit grad de obiectivitate (sau, mai bine zis, de imparțialitate în alegerea 
termenilor, evitându-se astfel alegerea cu predilecție a acelor termeni care s-ar încadra mai bine în 
susținerea unor anumite demonstraţii. 


Din această perspectivă se pot face următoarele constatări: 


a) Terminologia mineralogică reprezintă un ansamblu vast? şi divers de termeni din care am 
luat în consideraţie doar categoria denumirilor de minerale din M.GEOL. XI (vezi ANEXA 1). A 
rezultat un corpus de 100 de termeni (care poate fi considerat mai vast dacă se iau în consideraţie şi 
sinonimele pentru unii termeni). 


b) În urma confruntării inventarului de termeni din M.GEOL. XI cu DEX'96 şi MDENC s-a 
constatat că acesta este bine ilustrat în ambele dicționare şi s-au conturat unele diferenţe. 


Dintr-o perspectivă strict cantitativă, s-a constatat că în DEX'96 nu figurează ca termeni- 
intrare, la locul lor alfabetic, următoarele (7) denumiri de minerale: AURIPIGMENT, URANINIT, 
DIASPOR, GOETHIT, WITHERIT, FAYALIT, NEFELIN, în timp ce în MDENC nu sunt înregistrate 
ca termeni-intrare următoarele (3) denumiri de minerale: SMITHONIT;, CERUZIT, FAYALIT. 
Absența termenilor din DEX’96 s-ar putea datora, cel puţin pentru unii dintre ei — GOETHIT, 
WITHERIT, FAYALIT, caracterului lor extrem de specializat dar şi statutului lor de xenisme, 
elemente neadaptate limbii române. Această supoziție este infirmată însă în cazul unui alt termen din 
această categorie — SMITHONIT -— care apare în DEX"96. 


În DEX'96 şi MDENC nu se regăsesc termeni care desemnează în M.GEOL. XI unele 
elemente de clasificare (de exemplu, subclasele NEZOSILICAȚI, ORTOSILICAŢI, INOSILICAȚI, 
FILOSILICAȚI, TECTOSILICAȚI) şi sintagme specializate (a căror formă indică plasarea 
conceptului într-o structură ierarhică, cum ar fi: SULF ROMBIC, SULF MONOCLINIC, AUR 
NATIV, PIROXENI ROMBICI, PIROXENI MONOCLINICI etc.). 


MDENC şi DEX'96 înregistrează unele denumiri de minerale în forme diferite de 
cele impuse în terminologia minearlogică (variante grafice).Astfel, în MDENC, termenul 
WITHERIT apare sub forma WITERIT iar termenul SILLIMANIT apare atât în DEX'96 cât 
şi în MDENC sub forma SILIMANIT. 


Termenii corpusului se regăsesc, cu puţin excepţii, în DEX’96 şi în MDENC, ceea ce constituie 


o confirmare a caracterului lor reprezentativ pentru terminologia mineralogică (şi ar justifica 
introducerea lor în dicționare nespecializate). 


1 E., Vasiliu, Sens şi definiţie lexicografică, în “Studii şi cercetări lingvistice”, nr. 5, 1980. 


2““Unitatea fundamentală în mineralogie este mineralul, considerat ca specie. Numărul exact al speciilor depinde de 
definiția adoptată şi de interpretarea ei, dar majoritatea autorilor este de acord că numărul acestora poate fi stabilit la circa 
2500 minerale, numărul varietăților fiind însă în jur de patru ori mai mare.” (Mineralogie, p. 17). 


LIMBAJUL FILOZOFIC 


Probleme ale definiţiei termenilor filozofici. Conceptul de fericire 


Cuvântul fericire apare în dicționarele limbii românel cu următoarele sensuri: 
— DEX: “stare de mulțumire sufletească intensă şi deplină”; 


— MDENC: „stare de mulțumire sufletească deplină, satisfacţie totală; (Filoz., Etică) 
categorie desemnând sentimentul şi conştiinţa trăirii plenare a existenței pe fondul autorealizării 
personalității, situația de corespondenţă maximă între interesele şi aspiraţiile omului, pe de o parte, şi 
realizarea menirii sale în viață prin activitatea creatoare pusă în slujba felurilor colective, f. 
personală putând fi obținută numai în contextul celei generale, a întregului popor; scop suprem al 
existenței umane. Fiind determinată istoric şi social, f. reală este condiționată de lupta pentru 
desființarea oricărei forme de exploatare, a cauzelor generatoare ale înstrăinării, pentru făurirea 
socialismului şi comunismului”; 


— DF: “noțiune a conştiinţei morale desemnând situaţia în care se realizează satisfacerea 
tuturor trebuinţelor şi aspirațiilor omului, atât în extensiune, cât şi în intensiune. F. implică efortul 
personal de fructificare a condiţiilor sociale în vederea realizării unei corespondențe între ordinea 
valorilor asumate de o persoană şi ordinea lumii. Nefiind doar expresia unei situaţii obiective sau a 
unei Stări subiective a omului, f. include ideea despre esenţa şi căile de realizare a supremei satisfacţii 
în viață, având astfel un caracter normativ-axiologic. Continuând şi dezvoltând concepțiile despre f. 
ale gânditorilor materialişti premarxişti, respingând caracterul neştiinţific al concepțiilor religioase 
şi idealiste despre f., socialismul ştiinţific realizează o unitate organică între f. ca cel mai înalt scop 
al existenţei umane şi indicarea căilor şi mijloacelor în vederea realizării sale efective pentru înlăturarea 
oricărei exploatări pentru făurirea socialismului şi comunismului, condiție de bază a dezvoltării 
multilaterale a personalităţii. F. presupune nu numai satisfacerea trebuinţelor materiale şi spirituale, ci şi 
integrarea socială a individului, realizarea personalității prin activitatea creatoare pusă în slujba ţelurilor 
colective”. 


Observaţii. În primul rând, se poate constata amprenta ideologică a definiţiei din DF şi 
MDENC, ceea ce este un argument în favoarea tezei conform căreia conceptele filozofice nu au 
definiţii stabile, unice pentru toţi utilizatorii, acestea fiind dependente de (con)textul filozofic în care 
apar sau de autorul care le produce. 


O a doua observaţie se referă la faptul că DEX nu înregistrează sensul filozofic al cuvântului 
fericire, ceea ce poate duce la concluzia că termenii filozofici nu sunt resimțiți întotdeauna ca strict 
specializați, lucru care afectează statutul terminologic al lexicului filozofic specializat. 


Dicţionarele mai sus menţionate au pus la dispoziţie trei tipuri fundamentale de definiție pentru 
aceeaşi formă lexicală: definiție explicativă (DEX), enciclopedică (MDENC) şi descriptiv- 
terminologică (DF). Este interesant de remarcat faptul că definiţia enciclopedică se situează între cea 
explicativă şi cea terminologică, în sensul că înregistrează sensul din definiția explicativă şi redă într-o 
variantă comprimată şi accesibilă definiția terminologică (specifică epocii comuniste). Fragmentul din 
DF: “noțiune a conştiinţei morale desemnând situaţia în care se realizează satisfacerea tuturor 
trebuinţelor şi aspirațiilor omului, atât în extensiune, căt şi în intensiune. F. implică efortul personal 
de fructificare a condiţiilor sociale în vederea realizării unei corespondențe între ordinea valorilor 
asumate de o persoană şi ordinea lumii”, devine în MDENC: “categorie desemnând sentimentul şi 
conştiinţa trăirii plenare a existenţei pe fondul autorealizării personalității, situaţia de corespondenţă 
maximă între interesele şi aspiraţiile omului, pe de o parte, şi realizarea menirii sale în viaţă prin 


activitatea creatoare pusă în slujba felurilor colective”. Totodată, partea ideologică este simplificată. 
Să se compare fragmentul din DF: “Continuând şi dezvoltând concepțiile despre fericire ale 
gânditorilor materialişti premarxişti...”, până la sfârşit, cu cel din MDENC: “f. personală putând fi 
obținută numai în contextul celei generale...”, până la sfârşit. Cele două definiții pot fi considerate 
definiţii alternative, diferite în funcție de destinatarul căruia i se adresează: definiția terminologică 
este concepută pentru un viitor specialist, iar cea enciclopedică pentru un destinatar care doreşte să-şi 
însuşească informaţiile de bază în legătură cu accepțiunea terminologică a cuvântului. 


Caracteristic pentru limbajul filozofic, în calitate de limbaj argumentativ, este faptul că 
majoritatea definiţiilor existente în textele filozofice sunt definiții argumentate. Acest lucru ar putea 
avea următoarea justificare: conceptele filozofice corespund unor entități care nu au nici o dimensiune 
fizică? şi trimit la un referent eventual, dedus din context3. Astfel, sensul conceptelor filozofice de 
bază ale unui text este stabilit de fiecare autor, prin intermediul unei definiții filozofice argumentate. 


De aceea, textul filozofic devine dificil de analizat la nivelul cuvântului, o analiză adecvată 
putându-se realiza cu alte mijloace decât cele terminologice, la nivelul textului. 


Limbajul filozofic — analiză textuală 


1.1. Textele ştiinţifice au fost deseori studiate la nivelul sintagmei, din perspectiva 
terminologiei, dar rareori s-au făcut studii aprofundate la nivelul structurii lor textuale. 


Structura textelor ştiinţifice depinde în bună măsură de natura limbajului folosit pentru scrierea 
acestora: textele ştiinţelor umaniste folosesc, de obicei, un limbaj argumentativ (fundamentat pe 
logica naturală), iar cele ale ştiinţelor exacte folosesc un limbaj demonstrativ (bazat pe logica 
formală). 


Limbajul filozofic, de care suntem interesaţi în studiul de faţă, este prin excelență un limbaj 
argumentativ, al cărui studiu lingvistic adecvat nu se poate opri la analiza terminologică a textelor, 
având în vedere că rețeaua terminologică a ştiinţelor teoretice (bazate pe logica naturală şi implicit pe 
limbajul argumentativ) este mult mai laxă şi mai imprecisă decât a ştiinţelor bazate pe limbajul 
demonstrativ (de ex., matematica) şi a ştiinţelor descriptive (de ex., biologia). Acest lucru este 
justificat chiar de natura limbajului argumentativ care, de obicei, prezintă următoarele caracteristici4: 


— e de natură esențial dialogică (chiar lucrarea unui autor este monologică doar prin forma 
exterioară, însă prin structura semantică şi stilistică, acesta este în mod esenţial dialogicăs, iar 
obiectele de gândire care vor deveni referenți comuni pentru cei doi interlocutori se construiesc între 
cei doi subiecți prin activitatea discursivă (altfel spus, referenții discursului nu sunt preexistenți şi nu 
există şi în afara acestuia); 


— orice folosire a cuvintelor are ca efect crearea unui sens care se face în fața interlocutorului şi 
pentru interlocutor: sunt selecţionate anumite trăsături din nucleul dur al cuvintelor, cărora li se 
adaugă aspecte noi, în funcție de intenția comunicării (altfel spus, sensul cuvintelor este propriu 
discursului în care acestea apar). 


In asemenea condiţii, nu se poate vorbi de o terminologie stabilă a limbajului filozofic, ci de 
sensuri specifice unui text sau altuia. 


1.2. In cele ce urmează, vom încerca să propunem un model de analiză a limbajului filozofic la 
nivelul textului, singurul nivel — credem noi — în măsură să pună în evidenţă caracteristicile organizării 
lingvistice a textului filozofic. 


Concepem fextul6 ca o structură ierarhică complexă cuprinzând n secvenţe — eliptice sau 
complete — de acelaşi tip sau de tipuri diferite, iar secvența considerăm că reprezintă7 o rețea ierarhică 
de mărime decompozabilă în părți legate între ele şi legate cu întregul pe care-l constituie, o entitate 
relativ autonomă, cu o organizare internă care îi este proprie şi deci în relaţie de 
dependenţă/independenţă cu ansamblul mai mare din care face parte. 

Analiza noastră va avea drept scop identificarea structurilor argumentative ale textului şi a 
figurilor textuale care organizează întregul. Pornim de la ideea că fiecare text conţine una sau mai 
multe secvențe argumentative şi cel puţin o figură textuală care polarizează în jurul ei structura 


retorică a textului. Inţelegem prin figură textuală o construcție retorică prin care se exprimă, în egală 
măsură, un mod de concepere şi de prezentare a discursului. 


1.3. Propunem spre analiză capitolul Fericirea din Filozofie...De la început, trebuie să 
evidențiem intenția didactică a acestui fragment (importantă pentru organizarea lui argumentativă) 
care are următoarea structură: 

o tema: “Fericirea”, 

o subteme: “A. Fericirea ca problemă filozofică”, 

“B. Ce este fericirea?”, 
“C. Fericirea — scop sau mijloc?”, 
“D. Unde putem căuta fericirea ?”; 

o introduceri în fiecare subtemă, realizate de autorul manualului; 

o fragmente din textele diferiților filozofi, subordonate fiecărei subteme. 

Se poate observa încă din expunerea structurii caracterul compozit (eterogen) al textului 
constituit de fapt din coexistența a două tipuri de discurs filozofic: unul merafilozofic (introducerile) şi 


altul filozofic propriu-zis (textele extrase din lucrările filozofilor). 


Vom discuta în continuare câte un fragment din cele două tipuri de discurs: 


1.3.1. Un fragment-introducere: 
“C. Fericirea — scop sau mijloc? 
Primăvara, oamenii se bucură atunci când lumina soarelui începe să încălzească pământul: 


lumina caldă a soarelui de primăvară este un lucru bun, de dorit. Dar oare pentru ce anume? Am 
putea răspunde cu uşurinţă la această întrebare: de pildă, am putea zice: lumina soarelui este bună 


fiindcă face plantele să crească — şi este bine ca plantele să crească. Continuând vom argumenta: 
creşterea plantelor este un lucru bun, fiindcă altfel nu ar mai exista viaţă pe pământ — şi este bine să 
existe viață pe pământ. De ce este însă bine să existe viață pe pământ? Mulţi oameni ar afirma că 
viața nu este bună în sensul că ea este folositoare pentru altceva (cum este de exemplu, lumina 
soarelui pentru creşterea plantelor): dimpotrivă, ea este bună în sine: pur şi simplu, este bine că 
există viaţă. 


Un om merge la slujbă ca să câştige bani: vrea să câştige bani pentru a cumpăra diverse 
bunuri şi servicii; şi le cumpără pe acelea pentru a-şi satisface nevoile. Dacă un lucru slujeşte 
existenței altuia, el este un mijloc, iar celălalt este un scop; lumina soarelui este un mijloc pentru 
creşterea plantelor, iar câştigarea banilor este un mijloc pentru cumpărarea unor bunuri şi 
servicii. Dar dacă ceva nu este mijloc pentru existența altui ceva, atunci este un bun în sine sau un 
scop în sine. Viaţa este un astfel de scop. Kant, aşa cum am văzut, considera că şi omul este un 
scop în sine. Banii, sănătatea, bunurile materiale, celebritatea etc. Sunt mijloace pe care oamenii 
le folosesc pentru 
a-şi procura satisfacţii. Dar pentru ce îşi doresc oamenii fericirea? Este plăcerea mijloc pentru 
altceva sau este scop în sine? E de dorit fericirea pur şi simplu pentru că e fericire sau pentru că e 
folositoare ca să obţinem ceva?”. 


Structura figurativă. Fragmentul se poate înscrie în varianta didactică a stilului filozofic şi este 
conceput ca un dialog fictiv pe tema unei definiţii filozofice, fapt evident chiar din titlu: “Fericirea — 
scop sau mijloc?”. Cuplul întrebare-răspuns structurează de altfel întregul text: titlul este o întrebare, 
iar introducerea poate fi privită ca un răspuns şi, de asemenea, introducerea lansează întrebări pentru 
care fragmentul filozofic extras din Aristotel, Etica nicomahică (pe care-l vom analiza mai jos), 
constituie un răspuns. E vorba de fapt de o singură întrebare reformulată în trei variante: întrebările: 
“Dar pentru ce îşi doresc oamenii fericirea?. Este plăcerea mijloc pentru altceva sau este scop în 
sine? E de dorit fericirea pur şi simplu pentru că e fericire sau pentru că e folositoare ca să obținem 
ceva?” reprezintă, de fapt, reluarea întrebării-titlu: “Fericirea — scop sau mijloc?”. Se poate recunoaşte 
aici o reformulare retorică organizată într-un paralelism cu trei termeni. 


Structura argumentativă a textului are la bază analogia între două situaţii concrete, pe de o 
parte, şi problema abstractă a fericirii, pe de altă parte. Sunt imaginate două exemple didactice care să 
pună în lumină sensul filozofic al cuvintelor scop şi mijloc şi care să servească drept model (punct de 
comparaţie) pentru înțelegerea mecanismului abstract al fericirii. Se obțin astfel următoarele lanțuri 
argumentative: lumina soarelui este un mijloc pentru creşterea plantelor, creşterea plantelor 
reprezintă un mijloc pentru existenţa vieţii, iar viața este un scop în sine. Paralel cu acest prim lanţ 
argumentativ se desfăşoară şi al doilea: slujba reprezintă un mijloc pentru câştigarea banilor, 
câştigarea banilor constituie un mijloc pentru răscumpărarea bunurilor şi serviciilor, cumpărarea 
acestora reprezintă un mijloc pentru satisfacerea nevoilor omului, iar omul este un scop în sine. 
Aceste două situaţii utile argumentației permit extragerea unor idei generale aplicabile ulterior 
studiului conceptului de fericire: “Dacă un lucru slujeşte existenței altuia, el este un mijloc, iar 
celălalt este un scop; ...Dar dacă ceva nu este mijloc pentru existenţa altui ceva, atunci este un bun în 
sine sau un scop în sine”. Aceste enunţuri reprezintă definiţii ale cuvintelor filozofice scop şi mijloc, 
urmând ca unul dintre ele să fie ulterior inserat definiției fericirii. 


Fragmentul introductiv se încheie cu cele trei interogaţii didactice menţionate mai sus, 
referitoare la locul fericirii într-un lanţ argumentativ similar celor din situaţiile concrete prezentate. 
Cu alte cuvinte, din punctul de vedere adoptat (fericirea — scop sau mijloc?), fericirea poate fi 
comparată cu lumina soarelui, creşterea plantelor (pe de o parte) sau cu slujba, câştigarea banilor, 
cumpărarea bunurilor şi serviciilor (pe de altă parte); ori cu viaţa sau cu omul. Textul manualului este 
astfel conceput încât răspunsul la această întrebare să-l constituie fragmentul extras din opera lui 
Aristotel, fragment pe care îl redăm şi-l analizăm în continuare: 


“Fericirea este un scop în sine (acest subtitlu aparţine autorului manualului — n.n.) 


Noi considerăm că ceea ce este de dorit pentru sine reprezintă un scop mai desăvârşit decât ceea ce 
este dorit pentru altceva şi ceea ce niciodată nu este dorit pentru altceva este mai desăvârşit decât ceea ce 
este dorit şi pentru sine şi pentru altceva. Un asemenea scop pare să fie fericirea: pe ea o dorim totdeauna 
pentru sine şi niciodată pentru altceva, pe când onoarea, plăcerea, inteligenţa şi orice virtute le dorim atât 
pentru sine (căci, chiar dacă n-ar duce la nimic, noi tot am simți un impuls spre toate acestea), cât şi de 
dragul fericirii, pe care credem că, prin intermediul lor. am putea-o atinge. Dar fericirea nimeni nu o caută 
de dragul acestor lucruri, nici de dragul altora, oricare ar fi ele. 


Fericirea trebuie considerată mai degrabă o activitate, cum am spus la început: şi dacă, dintre 
activităţi, unele sunt în mod necesar alese în vederea altor lucruri, altele sunt demne de dorit în sine, 
este evident că fericirea nu trebuie situată printre cele alese în vederea altor lucruri: căci fericirea nu 
are nevoie de nimic, ea îşi ajunge sieşi. 


Dar demne de dorit în sine sunt activităţile prin care nu se urmăreşte nimic altceva în afară de 
activitatea însăşi. Astfel sunt privite actele de virtute, pentru că îndeplinirea unor fapte frumoase şi 
virtuoase se numără printre lucrurile demne de dorit în sine... 


Nu în joc constă fericirea. Ar fi de altfel absurd ca scopul suprem al omului să fie jocul şi ca el 
Să trudească şi să sufere o viaţă întreagă doar pentru a se amuza (căci totul, ca să spunem aşa, este 
dorit în vederea altui lucru, în afară de fericire, ea fiind scopul). Dar a-ți da toată silința şi a depune 
toate eforturile în vederea jocului ar fi, evident, un lucru prostesc şi absolut pueril: dimpotrivă, a te 
recrea pentru a putea exersa apoi o activitate serioasă este conduita pe care trebuie s-o considerăm 
justă. Jocul este, de fapt, un fel de repaus, de care omul are nevoie pentru că i-ar fi imposibil să 
susțină un efort continuu. Repausul nu este deci un scop, pentru că nu ni-l luăm decât în vederea 
activităţii. 


Viaţa fericită este, se pare, cea conformă cu virtutea. Or, conformă cu virtutea este o viaţă ce 
presupune eforturi serioase şi nu una petrecută în joc. Şi trebuie să spunem că lucrurile serioase sunt 
superioare celor vesele şi amuzante, iar activitatea cea mai serioasă aparţine totdeauna părţii celei 
mai elevate din om şi omului celui mai elevat. Prin urmare, activitatea a ceea ce este mai elevat este 
ea însăşi superioară şi deci cea mai de dorit”. 


Structura argumentativă. Textul lui Aristotel pleacă de la enunţarea ideii generale (“Noi 
considerăm că ceea ce este de dorit pentru sine reprezintă un scop mai desăvârşit decât ceea ce este 
dorit pentru altceva şi ceea ce niciodată nu este dorit pentru altceva este mai desăvârşit decât ceea ce 
este dorit şi pentru sine şi pentru altceva”), căreia îi este subsumată situaţia fericirii (“Un asemenea 
scop pare să fie fericirea”). Imediat se aduce argumentul acestei încadrări a fericirii în categoria 
lucrurilor dorite pentru sine, prin intermediul unei comparații cu alte elemente care ar putea fi definite 
ca scop sau mijloc: “onoarea, plăcerea, inteligenţa şi orice virtute”. 


În continuare, fericirea este definită cu ajutorul antitezei activitate/joc. Mai întâi se dă o 
definiţie afirmativă a conceptului (“Fericirea trebuie considerată mai degrabă o activitate”), în cadrul 
căreia se operează o distincţie: “dintre activități, unele sunt în mod necesar alese în vederea altor 
lucruri, altele sunt demne de dorit în sine”. Urmează o plasare a conceptului discutat în interiorul 
acestei distincţii (“fericirea nu trebuie situată printre cele alese în vederea altor lucruri”), însoţită de 
justificarea acestei plasări (“căci fericirea nu are nevoie de nimic, ea îşi ajunge sieşi”). 


Ulterior, în cadrul antitezei, se dă şi o definiție negativă (“Nu în joc constă fericirea”), însoțită 
de argumentul care stă la baza ei, argument formulat în două variante: 1) “Ar fi de altfel absurd ca 
scopul suprem al omului să fie jocul şi ca el să trudească şi să sufere o viaţă întreagă doar pentru a se 
amuza”; 2) “A-ţi da toată silinţa şi a depune toate eforturile în vederea jocului ar fi, evident, un lucru 
prostesc şi absolut pueril”. Argumentul este apoi dezvoltat printr-o opoziție (“dimpotrivă, a te recrea 
pentru a putea exersa apoi o activitate serioasă este conduita pe care trebuie s-o considerăm justă”) şi 


o explicare a termenului folosit în definiţia negativă a conceptului de fericire (“Jocul este, de fapt, un 
fel de repaus...”. 


Ultimul paragraf al fragmentului marchează concluzia argumentaţiei şi, implicit, definiția 
fericirii: “Viaţa fericită este, se pare, cea conformă cu virtutea. Or, conformă cu virtutea este o viaţă 
ce presupune eforturi serioase şi nu una petrecuta în joc”. 


Schema argumentativă a fragmentului este următoarea: 


1) — enunţarea unei idei generale (stabilirea nuanţelor pe care le presupune ideea de 
scop), 


— încadrarea conceptului discutat (fericirea) în ideea generală, 


— argumentarea acestei încadrări prin comparaţia cu alte concepte (onoarea, plăcerea, 
inteligenţa şi orice virtute); 


2) definiţia fericirii (antiteza activitate/joc), 
— definiţie afirmativă (fericirea = activitate): 


§ distincția în cadrul conceptului de activitate (activități alese în vederea altor lucruri/activități 
dorite în sine), 


§ plasarea conceptului discutat în cadrul distincţiei (fericirea = activitate de dorit în sine); 
— definiţie negativă (fericire = joc), 
§ argumentarea definiției, 


§ dezvoltarea argumentului prin stabilirea unei opoziții (a depune efor-turi în vederea jocului/a 
te recrea pentru a exersa o activitate serioasă), 


§ precizarea termenului folosit în definiţia negativă a fericirii (jocul este un fel de repaus); 


3) — concluzia argumentaţiei: definiţia fericirii prin marcarea antitezei efort (activitate)/joc 
(“Viaţa fericită este, se pare, cea conformă cu virtutea. Or, conformă cu virtutea este o viaţă ce 
presupune eforturi serioase şi nu una petrecută în joc”). 


Structura figurativă. Figura textuală a fragmentului ar putea fi considerată distincția, privită ca o 
construcţie retorică în care elementele se definesc diferențiindu-se unele de altele. Elementele acestei 
distincții sunt: fericire, scop, mijloc, onoare, plăcere, inteligență, virtute, activitate, joc, repaus, efort. 
Conceptul de fericire este definit prin relație cu aceste elemente ale căror sensuri sunt pe rând distinse 
unele de altele. Această figură care organizează textul se realizează prin intermediul opozifiilor (de ex., 
“Un asemenea scop pare să fie fericirea: pe ea o dorim totdeauna pentru sine şi niciodată pentru altceva, 
pe când onoarea, plăcerea, inteligenţa şi orice virtute le dorim atât pentru sine ..., cât şi de dragul fericirii, 
pe care credem că, prin intermediul lor, am putea-o atinge”) şi identificărilor (de ex., “Jocul este un 
fel de repaus”). 


1.3.2. Concluzii. Privit în ansamblul său (adică privind introducerea şi fragmentul filozofic ca 
o unitate), textul reprezintă o definiție filozofică argumentată, aşa cum sunt de altfel o foarte mare parte 
a textelor filozofice, dat fiind că unul dintre demersurile filozofice fundamentale îl constituie chiar definirea 
conceptelor filozofice. Analiza de mai sus, aşa cum am conceput-o noi, ca o analiză a structurii 


argumentativ-retorice a textului, pune în evidență particularităţile acestei definiții filozofice argumentate. 
Este o definiţie care depinde atât de natura conceptului definit, cât şi de premisele pe care le selectează 
autorul şi mai ales de argumentaţia pe care acesta o desfăşoară plecând de la premisele adoptate. În textul 
analizat de noi, conceptul propus spre definire este fericirea şi atenția se focalizează asupra unui anumit 
aspect al definiţiei, anume cel referitor la posibilitatea de a privi fericirea ca un scop sau ca un mijloc. 
Definiţia obţinută (fericirea este un scop în sine) depinde în mod direct de structura argumentaţiei: 
exemplele didactice de la care se pleacă în introducere sau ideea generală pe care se bazează textul 
filozofic propriu-zis şi definițiile cuvintelor în relaţie cu care este explicată fericirea prin opoziție sau 
prin identificare, toate acestea influențează modul cum se concepe definiția fericirii. 


Caracteristic demersurilor filozofice este faptul că definiția conceptelor de bază ale textelor nu 
constituie un punct de plecare, ci concluzia la care ajunge filozoful. Şi în cazul nostru, definiția 
fericirii nu este considerată un dat, ci este privită ca un rezultat obținut cu ajutorul argumentaţiei. 
Acest lucru reprezintă şi motivul fundamental pentru care termenii filozofiei nu au definiţii stabile, 
unice pentru toți utilizatorii limbajului filozofic: definițiile acestor termeni sunt obţinute prin 
intermediul argumentaţiei, iar argumentaţia, aşa cum am precizat la începutul articolului de față, 
depinde de cel care o desfăşoară şi de cel în fața căruia este prezentată şi este ca atare strict 
condiționată de limbaj şi de situaţia de comunicare. Cu totul altfel stau lucrurile în cazul textelor care 
utilizează un limbaj demonstrativ, unde demonstraţia este independentă atât de situația de 
comunicare, cât şi de limbaj. În acest caz, termenii de specialitate şi sensurile lor nu sunt produsul 
subiectivității autorilor, ci se constituie într-un fond comun, folosit unitar de toţi utilizatorii limbajului 
demonstrativ. 


Analogia, un exemplu de figură textuală 
a limbajului filozofic 


Postulăm la începutul acestui studiu că orice încercare de a stabili profilul retoric al unui text 
trebuie să plece de la ideea existenței unor figuri textuale care îl structurează din punct de vedere 
retoric. 

Numim figură textuală, acel procedeu retoric manifestat la nivelul unei secvenţe de text care 
constituie, de obicei, centrul de existență pentru alte figuri mai puţin extinse, realizate la nivelul frazei, 
propoziției sau cuvântului. Un studiu adecvat al figurilor nu se mai poate lipsi de o sistematizare a 
procedeelor retorice textuale, din momentul în care acceptăm că structura şi mecanismul figurilor 
clasice, inventariate cel puţin de la Aristotel încoace, rămân incomplet înţelese fără aşezarea lor în 
unitatea textuală mai amplă care le face posibile. 

Identificarea şi studierea procedeelor retorice transfrastice este mult uşurată în momentul actual 
de rezultatele teoriilor şi analizelor pragmalingvistice care permit împărţirea textului în secvenţe de 
text8. De exemplu, pentru discursul argumentativ există posibilitatea delimitării unei secvențe 
argumentative, cu rol de unitate minimală a textului de această natură”. Astfel, orice relaţie între un 
enunț-argument şi un enunț-concluzie va circumscrie cu uşurinţă o unitate argumentativă, la nivelul 
căreia se va putea determina existenţa unei figuri textuale. Această figură va reprezenta, totodată, şi 
dominanta retorică a secvenţei de text şi îşi va subsuma toate celelalte figuri realizate la niveluri 
inferioare. 

Punctul nostru de interes îl reprezintă textele filozofice româneşti şi, de aceea, în cele ce 
urmează, vom căuta să definim şi să descriem un exemplu de figură textuală foarte frecventă în 
discursul argumentativ, anume, analogia. 

Definiţie. Pornim de la exemplul oferit de Aristotel şi preluat de toți cercetătorii care au studiat 
analogia: “Aşa cum ochii liliacului [D] sunt orbiţi de lumina zilei [C], tot aşa inteligența noastră |B] 
este orbită de lucrurile cele mai evidente | AJ” (Aristotel, Metafizica, 993b). 

Definim analogia ca o figură textuală cu patru termeni (A,B,C,D) [lucrurile cele mai evidente, 
inteligența noastră, lumina zilei, ochii liliacului] repartizaţi în două unităţi (tema — A,B; şi fora — 


C,D), prin care se stabileşte că raportul existent între A şi B [/ucrurile cele mai evidente — inteligența 
noastră] este asemănător cu raportul existent între C şi D [lumina zilei — ochii liliacului]9. Formula 
cea mai generală a acestei figuri este următoarea: 

A este pentru B aşa cum (ceea ce) C este pentru D: lucrurile cele mai evidente sunt pentru 
inteligența noastră aşa cum (ceea ce) lumina zilei este pentru ochii liliacului. 

Analogia instaurează, deci, o asemănare între două relații (relaţia A-B [lucrurile cele mai 
evidente — inteligența noastră], corespunzătoare temei, şi relaţia C-D [lumina zilei — ochii liliacului], 
corespunzătoare forei). De obicei, fora este mai cunoscută decât tema şi trebuie aleasă astfel încât să 
clarifice structura temei. Condiţia de bază a existenţei analogiei cere ca termenii temei să aparțină unui 
domeniu diferit de cel al termenilor forei şi, în acelaşi timp, cele două serii diferite de termeni să se 
poată susţine reciproc. 

Ne vom opri la o primă secvență de text care ne va ajuta să exemplificăm cele spuse până aici 
şi, în egală măsură, să propunem un model de analiză a analogiei în textele filozofice: 

„Prin clasificaţiunea necesară tuturor lucrurilor despre care ne facem o idee, toate cunoștințele 
noastre constituiesc un sistem care se poate compara cu un arbore aşezat pe ramurile sale, ca o 
piramidă pe baza sa. 

Obiectele individuale pe care le cunoaştem sau le putem cunoaşte prin percepțiunea directă a 
simţurilor noastre constituiesc cele de pe urmă rămurele ale arborelui sau baza piramidei, ideile din 
ce în ce mai generale sub care se grupează cunoştinţele căpătate prin experienţă directă reprezintă 
ramurile care devin din ce în ce mai puţin numeroase cu cât ne apropiem de trunchiul arborelui; şi, în 
plus, ideea cea mai generală şi mai abstractă sub care se grupează toate cunoştinţele noastre 
constituieşte trunchiul arborelui sau vârful piramidei. Să numim acest sistem piramida 
cunoştinţelor"0. 

Redăm în tabelul de mai jos elementele acestei analogii: termenii săi şi relațiile dintre 
aceştia: 

Tabelul 1 


IMA PURA HORA 


Ee Ta ramuri — arbore baza piramidă 


onstituiesc cele de (sau) | 
icrele individuale pe urmă rămurele piramidei 


reprezintă ramurile 
A” 
ideile din ce în ce mai 
generale 


onstituieşte trunchiul (sau) 
A” arborelui ârful piramidei 
ideea cea mai generală 
şi mai abstractă 


Formula acestei analogii este următoarea; 

A este pentru B precum C este pentru D ca E pentru F, adică: 

| Cunoştinţele] constituiesc [un sistem] care se poate compara cu [un arbore] aşezat pe [ramurile 
sale], ca [o piramidă] (aşezată) pe [baza sa]. 

După cum reiese din definiţia formulată anterior, analogia reprezintă o asemănare de raporturi, 
iar elementele ei sunt în egală măsură termenii care o constituie şi relaţiile stabilite între aceştia. În 
exemplul de mai sus se poate observa existența unei duble analogii cu şase termeni (A,B,C,D,E,F) 
dispuşi în următoarele formule: 

1) A este pentru B precum C este pentru D, 

2) C este pentru D precum E este pentru F 

De remarcat că, elementele A [cunoştinţe], C [ramuri] şi E [baza (piramidei)] sunt detaliate în 
componentele A” [obiectele individuale], A” [ideile din ce în ce mai generale], A”"" [ideea cea mai 
generală şi mai abstractă]; C’ [cele de pe urmă rămurele], C” [ramurile], C""" [trunchiul arborelui]; 
E” [baza (piramidei)], E" [vârful piramidei], fapt pus în evidenţă de tabelul de mai sus. 


Relaţiile constitutive ale analogiei se stabilesc între: 

— temă şi foră 

(A-B)(C-D): cunoştinţele noastre constituiesc un sistem care se poate compara cu un arbore 
aşezat pe ramurile sale; 

(C-D)-E-—F): un arbore aşezat pe ramurile sale ca o piramidă pe baza sa, 
având în vedere că fora (1) devine la rândul ei temă pentru fora (2); 

— termenii temei 

A-B: cunoştinţele noastre constituiesc un sistem; 

— termenii forelor 

C-D: un arbore aşezat pe ramurile sale; 
E—F: o piramidă (aşezată) pe baza sa; 

— un termen al temei şi câte unul al forelor 

A'-C'—E' “obiectivele individuale constituiesc cele de pe urmă rămurele sau (constituiesc) 
baza piramidei” 

A"-—C" — un element E" neexprimat “ideile din ce în ce mai generale reprezintă ramurile” 

A'"—C'"—E""" “ideea cea mai generală şi mai abstractă... constituieşte trunchiul arborelui 
Sau (constituieşte) vârful piramidei”. 

Rezultatul analogiei este stabilirea relaţiei sistem-piramidă (B—F) prin intermediul termenului D 
al forei (1) (arbore) şi cu ajutorul raportului A-C-E [cunoştinţe — ramuri — baza piramidei], realizat 
prin relaţiile termenilor subordonați: A'—C'—E” [obiectele individuale — cele de pe urmă rămurele — 
baza piramidei]; A"'—C”" [ideile din ce în ce mai generale — ramurile], A" "'"—C"""—E""” [ideea cea mai 
generală şi mai abstractă — trunchiul arborelui — vârful piramidei]. Asemănarea de bază pe care o 
instaurează analogia se exprimă prin metafora piramida cunoştinţelor. La rândul lor, relaţiile A'"-C'—E 
 A'"'—C'"—E"”" reprezintă două metafore cu dublu termen metaforizant (“obiectele individuale... 
constituiesc cele de pe urmă rămurele sau baza piramidei”, “ideea cea mai generală şi mai 
abstractă... constituieşte trunchiul arborelui sau vârful piramidei”), iar relaţia A' '—C”" apare ca o 
metaforă simplă („ideile din ce în ce mai generale... reprezintă ramurile”). 

Putem considera că întreaga secvenţă de text este structurată de analogie, elementele acesteia 
comportându-se ca nuclee ale textului. Termenii A’, A”, A”, C” funcţionează fiecare ca regent al 
unei (unor) propoziţii atributive, polarizând astfel întreaga structură sintactică şi semantică a secvenţei: 

— A” “obiectele individuale pe care le cunoaştem sau le putem cunoaşte prin percepțiunea 
directă a simțurilor noastre” 

— A” “ideile din ce în ce mai generale sub care se grupează cunoştinţele căpătate prin 
experiență directă” 

— A” „ideea cea mai generală şi mai abstractă sub care se grupează toate cunoştinţele 
noastre" 

— C’ “ramurile care devin din ce în ce mai puţin numeroase”. 

Subliniem faptul că termenii temei şi cei ai forelor sunt aleşi din domenii diferite (unul abstract 
şi două concrete), iar relația lor de susţinere mutuală este alimentată de însăşi structura analogiei. 

Un alt exemplu de secvenţă de text, a cărei dominantă retorică este figura textuală în discuție, 
poate fi următorul: 

“S-a comparat adeseori activitatea ştiinţifică dintr-o epocă dată cu o piramidă. Să reținem această 
comparațiune şi să vedem locul pe care îl ocupă diferitele categorii ale oamenilor de ştiinţă. La baza 
piramidei găsim marea mulțime a cercetătorilor anonimi: oameni care fac din ştiinţă o profesiune practică, 
fără gând să se despartă de credinţele tradiționale. Inteligența acestora se aplică fie prin imitaţiune, fie prin 
curiozitate naturală. Muncitori modeşti, ei desprind şi lucrează primul material, pe care are să se ridice mai 
târziu piramida ştiinţei. Dar, curând după dânşii, în număr mai restrâns, deşi destul de mare, urmează o 
nouă categorie de cercetători. Cu ei anonimatul dispare, tendinţele încep să se precizeze, între cei din noua 
categorie se stabileşte o nouă temperatură morală deosebită. O vagă credință reuneşte activitatea tuturor şi îi 
îndreaptă pe toţi spre aceeaşi țintă. Au simpatii şi interese comune, iar mai presus de toate, cu toţii au 
tendinţa de a se separa de restul mulțimei. Credinţele tradiționale nu-i mai satisfac, li se par copilăreşti ori 


nedrepte. Ştiinţa le-a deprins mintea să recunoască şi să evite contradicțiunile, şi ei găsesc realitatea 
practică plină de contradicțiuni. Realitatea practică trebuie transformată. Un nou ideal îl desparte de 
credinţele mulţimii: idealul unei lumi mai ferite de contradicțiuni. 

Dar, e însă aşa de superficială ştiinţa care intră în patrimoniul acestei categorii de cercetători, că 
noul ideal nu poate să ia o formă precisă. Acesta rămâne vag şi nebulos, cum sunt şi tendinţele 
ştiinţifice pe care se reazimă: ideal cu proporții vaste, având ca bază câteva adevăruri d-abia 
întrevăzute. Soarta ce-l aşteaptă aminteşte mărimea umbrelor: vaste la răsărit de soare şi mici când 
soarele a ajuns la zenit (...) 

După dânşii, spre vârful piramidei, urmează o nouă pleiadă de cercetători, mai puţin 
numeroasă, fără îndoială, dar cu mult superioară calitativ. Activităţii acesteia se datoresc progresele 
făcute de ştiinţă. La ea entuziasmul şi munca fără preget, în mijlocul ei iubirea dezinteresată pentru 
adevăr şi aspiraţiunile cumpănite pentru viitor. Aci tendințele vulgare sunt înlăturate şi o atmosferă 
pură lasă să se întrevază orizonturi mai largi. 

Activitatea ştiinţifică, ea însăşi, capătă prin aceşti cercetători o nouă îndrumare. Purificată de 
tendinţele străine ei, ea se reculege şi dobândeşte conştiinţa unităţii sale. Cu această îndrumare 
caracterul ei de forță dizolvantă se pierde. Conştiinţa unităţii este primul germen din care are să se 
dezvolte mai târziu credinţa într-un nou ideal. 

Suntem ajunşi în vârful piramidei (...) 

Spre baza piramidei aspiraţiuni prezumţioase şi intransigente; spre vârful ei judecata calmă a 
omului ce vede departe”11. 


Elementele analogiei (termenii săi şi relațiile dintre aceştia): 
Tabelul 2 


A B 
diferitele categorii — activitatea fa comparat cu 
ale oamenilor 
sinifioa de ştiinţă 


marea găsim la baza 
maine a cercetătorilor anonimi piramidei 


= 
nouă categorie de cercetători 
nouă pleiadă de cercetători ârful piramidei 

IV 


B` ajungi î piramidei 
activitatea ştiinţifică purificată 


Formula figurii: 
A este pentru B precum C este pentru D 


adică: 
[diferitele categorii ale oamenilor de ştiinţă |] — [activitatea ştiinţifică] s-a comparat cu |—] — 
[o piramidă] 


In acest caz, autorul textului dezvoltă elementele unei analogii deja instituite (“s-a comparat 
adeseori activitatea ştiinţifică dintr-o epocă dată cu o piramidă”), pornind de la rezultatul ei (relaţia 
B-D: activitatea ştiinţifică — o piramidă) către componentele sale, şi nu invers. Astfel se justifică 
absenţa unora dintre relațiile constitutive ale analogiei (relația A-B [diferitele categorii ale oamenilor 
de ştiinţă — activitatea ştiinţifică], în cadrul temei, şi C-D [(elementele piramidei) — o piramidă], în 
cadrul forei), cât şi neexprimarea termenului C, reconstituit de noi: dispunerea spațială. Totuşi, 
absenţa acestuia nu împiedică derivarea termenilor C',C'"",C'Y subordonați elementului C. 

Scopul acestei analogii, spre deosebire de exemplul anterior, nu este deducerea relaţiei B-D 
(aici folosită ca un dat: activitatea ştiinţifică — o piramidă), ci deducerea raporturilor între termenii 
subordonați: 

— A'—C': “La baza piramidei găsim marea mulțime a cercetătorilor anonimi”; 

— A” — un element C” neexprimat : “curând după dânşii,... urmează o nouă categorie de 
cercetători”; 


— A" -C “spre vârful piramidei, urmează o nouă pleiadă de cercetători”; 

- B'-C": “activitatea ştiinţifică... purificată... suntem ajunşi în vârful piramidei” 

Un rol foarte important atât în stabilirea, cât şi în identificarea acestor relaţii îl au verbele a 
găsi, a urma Şi a ajunge, prin care se exprimă raporturile între termeni şi care ajută la susținerea ideii 
de dispunere spaţială. 

Această structură retorică, schematizată în tabelul 2, polarizează în jurul termenilor săi întreaga 
organizare semantică, sintactică şi retorică a textului. După cum se poate observa, termenii analogiei 
reprezintă veritabili centri ai textului, care grupează toate celelalte construcții lingvistice şi figuri 
retorice. Aproape toţi termenii temei acumulează pe lângă ei determinări atributive sau determinări 
textuale, înlănţuite paratactic: 

— A” “marea mulțime a cercetătorilor anonimi: oameni care fac din ştiinţă o profesiune 
practică, fără gând să se despartă de credinţele tradiționale. Inteligența acestora se aplică fie prin 
imitațiune, fie din curiozitate naturală. Muncitori modeşti, ei desprind şi lucrează primul material, pe 
care are să se ridice mai târziu piramida ştiinţei”; 

— A” “o nouă categorie de cercetători. Cu ei anonimatul dispare, tendinţele încep să se 
precizeze. între cei din noua categorie se stabileşte o nouă temperatură morală deosebită. O vagă 
credință reuneşte activitatea tuturor şi îi îndreaptă pe toți spre aceeaşi țintă. Au simpatii şi interese 
comune, iar mai presus de toate, cu toții au tendința de a se separa de restul mulțimei. Credinţele 
tradiționale nu-i mai satisfac, li se par copilăreşti ori nedrepte. Știința le-a deprins mintea să 
recunoască şi să evite contradicțiunile, şi ei găsesc realitatea plină de contradicțiuni ”, 

— A" “o nouă pleiadă de cercetători, mai puțin numeroasă, fără îndoială, dar cu mult 
Superioară calitativ”; 

— B’ “activitatea ştiinţifică... purificată de tendințele străine ei..., se reculege şi dobândeşte 
conştiinţa unităţei sale”. 

Concluzia permisă de dezvoltarea analogiei se exprimă cu ajutorul metaforei piramida ştiinţei 
(care antrenează doi termeni ai figurii textuale şi care devine posibilă în contextul acesteia) şi prin 
mijlocirea a două metonimii, direct condiţionate de termenii vehiculaţi în figura textuală: “spre baza 
piramidei aspirațiuni prezumţioase şi intransigente; spre vârful ei judecata calmă a omului ce vede 
departe”. O analiză a structurii semantice a acestor două metonimii va pune în evidență faptul că 
lexemele aspirațiuni şi judecată reprezintă două valenţe semantice ale termenilor A [diferitele 
categorii de cercetători], A”, A” şi A”". În plus, contextul lingvistic al figurilor menţionate constituie 
o dezvoltare a metaforei piramida ştiinţei. 

LEXIC SPECIALIZAT 
ARTELE PLASTICE 


0. În afara observaţiilor făcute până acum (vezi PARTEA a Ila-Il, PARTEA a Illa — Probleme 
generale) privind caracteristicile lexicului specializat (LS) din artele plastice, în cele ce urmează vom 
urmări, tot din perspectiva specificului acestei terminologii definițiile alternative. În cazul artelor 
plastice, existența definiţiilor alternative prezintă un interes mai larg datorită deschiderilor culturale ale 
acestui domeniu, ceea ce sporeşte interesul acestei analize. 


Nivelele investigate pentru identificarea definiţiilor alternative sunt reprezentate de: (1) DEX 
"96, (2) manuale şcolare — MEP-VI, MEP-IX şi (3) D.Art. Inventarul analizat s-a stabilit pornind de la 
capitolele privind “culoarea” din manualele citate şi reprezintă termenii de bază în acest domeniu: 
CULOARE, TON, TENTĂ, DEMI-TENTĂ, NUANŢĂ, MODELEU, VALORAȚIE, VOLUMETRIE 
(o primă categorie), culori fundamentale : ALB, NEGRU, ALBASTRU, GALBEN, ROȘU ş.a. (a doua 
categorie), culori strict specializate: VERMILLON, CINABRU, SEPIA ş.a. (a treia categorie). 


1.1. Termenul CULOARE este definit de DEX la sensul de bază drept “totalitatea radiațiilor de 
lumină de diferite frecvenţe pe care le reflectă corpurile şi care creează asupra retinei ochiului o 
impresie specifică; aspectul colorat al lucrurilor”. Această definiție nu diferenţiază cei trei factori 
implicaţi în “culoare”: ochiul, lumina şi suprafața obiectelor, prima parte insistând asupra criteriilor 
din fizică prin care se diferențiază şi categoriile de culori spectrale. Nu este menționată aici una dintre 
accepţiile curente ale termenului “culoare”, care interesează diferite domenii de activitate şi chiar 
limba comunăl şi anume acela de materie colorantă (pigment, vopsea). Sintagmele specifice 
înregistrate de DEX, culoare caldă, culoare rece, culoare fundamentală sunt, de asemenea, definite 
în termenii fizicii (radiaţii luminoase de un anumit tip). Definiţia ştiinţifică (sau pre-ştiinţifică), 
simplificată şi incompletă, preferată de DEX’96 reprezintă o informaţie parţial accesibilă vorbitorului 
obişnuit, dar este nerelevantă din perspectiva artelor plastice. 


1.2. D. Art., într-un articol amplu, depăşind limitele unei definiții lexicografice, delimitează 
două sensuri pentru CULOARE: s.1 “senzaţie optică” şi s.2 “senzaţie optică datorată luminii reflectate 
de suprafaţa corpurilor, caracterizată prin tentă, luminozitate şi saturație”, calități relevante pentru 
artele plastice, dar care nu exclud interpretarea unor date din perspectiva altor ştiinţe. Tot sub sensul 1 
apar diferite clasificări, cum ar fi culori primare ( ~ de bază, ~ fundamentale), culori secundare 


(amestecuri de culori primare), culori terțiare (amestecuri de culori primare şi secundare), culori 


pigmentare, toate aceste categorii fiind prezentate din perspectiva interesului pentru pictură. 
Exemplele ilustrative pentru fiecare categorie conţin numeroase compuse: roşu-vermillon, albatru- 
verzui (cyanic), violet de magenta (necunoscute în limba comună). Se menţionează că amestecul 
optic al acestor şase culori pigmentare dă alb, gri foarte deschis, gri închis, precizare care 
semnalează importanţa în acest domeniu a culorii gri. 


S.2, definit drept “materie colorantă folosită pentru pictură, vopsitorie, etc.” conţine o serie de 
sintagme specifice cu acest sens, unele desemnând şi nume de “culori utilizate numai în artele plastice: 
culori anorganice (galbenul de crom), ~ austere (sinopia). ~ de cărbune ( negru de ivoriu, negru 
de fum , ş.a.), ~ de origine animală (carminul, purpura, sepia, etc.)”. 


1.3. Manualul de arte plastice de clasa a VI-a (MEP-VI) nu foloseşte termenul CULOARE 
şi, implicit, nu-l defineşte în nici unul din sensurile înregistrate în lexicografia specializată sau 
generală. Se operează cu amestecuri acromatice şi cromatice (titlul cap. I, MEP-VI, pag. 3-7). 
Pentru amestecurile acromatice se menționează modul de obţinere a lor din nonculori (alb, negru) 
sau “pe o scară valorică de griuri necolorate sau griuri valorice”. Rezultă importanța culorii gri în 
LS (griul neutru) față de LC. Nu se practică definiții explicite, termenii îşi precizează sensul prin 
descriere efectivă; apar unele parafraze între paranteze pentru unii termeni consideraţi necunoscuți, 
cum ar fi acromatic (“lipsit de culoare”). În afara descrierii procedeului valorației prin care se obțin 
griurile valorice, se mai dă o definiţie explicită, în termenii artelor plastice, la sfârşitul capitolului, 
sub numele Dicţionar (“valoraţia este procedeul artistic folosit în pictură pentru a crea iluzia 
volumului şi a spațiului, prin lumină ţi umbră”, MEP-VI, pag. 7), definiție specializată, parțial 
accesibilă nespecialistului (preştiinţifică). 

Se menţionează că amestecurile cromatice se realizează “între culorile (subl.n.) care compun 
spectrul solar: roşu, oranj, galben, verde, albastru. indigo, violet (MEP-VI, pag. 4). Nu se 
precizează că “amestecurile cromatice sunt culorile” (termen cunoscut din LC, a cărui relaţie cu LS 
trebuia delimitată). Este introdus încă un termen cvasi-echivalent — nuanţa, definit la modul general 
prin procedeul obţinerii: din culorile vecine în spectru se obțin nuanțele, iar la modul concret, pentru 
diferite nuanțe sunt specificate combinaţiile, de exemplu roşu + oranj = nuanţe de la roşu la oranj. 
ş.a. MEP VI, pag. 4) 


Termenul CULOARE este folosit explicit în capitolul 3 din MEP-VI, intitulat “Dominanta de 
culoare” sau “dominanta cromatică” ( pag. 14), dar nici aici nu se precizează interpretarea sensului 
(în sine sau în raport cu cvasi-sinonimele). Se indică semnificaţiile unor culori prin abstracte ( de 
exemplu roşu simbolizează? iubire, putere, pasiune, MEP VI, pag. 16), indicaţii nu foarte uşor de 
înţeles dacă avem în vedere dificultăţile definirii abstractelor (v. PARTEA a II-a). 


Capitolul mai conţine descrierea tehnicilor de obţinere a culorilor, unde se introduc alți 
termeni de specialitate: TON, TENTĂ (tente rupte, MEP VI, pag.4-6), care sunt definite numai ca 
procedee artistice: tehnica, ton în ton (MEP-VI, pag. 4), ruperea tentei (MEP-VI, pag. 5). O definiție 
explicită a termenului de TON drept “calitate a unei culori“ apare numai în paragraful Dicţionar de la 
sfârşitul capitolului, definiţie prea generală pentru a fi relevantă pentru un elev sau un nespecialist. 
Descrierile menţionate introduc numeroase compuse, mai specializate chiar decât în D. Art., roşu 
geraniu, roşu permanent (pag. 4). 


Descrierea amestecurilor cromatice în MEP-VI mai pune în evidență importanţa în acest 
VI, pag. 5-6). Tehnicitatea descrierii în acest manual este compensată prin reprezentări vizuale 
concrete, cum ar fi: roşu + galben + albastru = gri neutru, formulă însoţită de un pătrat colorat gri 
(MEP-VI, pag. 5, vezi şi la 1.4.). 


1.3.2. Manualul de arte plastice pentru clasa a IX-a (MEP-IX) utilizează explicit termenul de 
CULOARE ca nume de capitol. Culoarea este considerată, alături de linie, formă, spaţiu şi textură ca 
formând morfologia imaginii (MEP-IX, pag. 28-31). Nici acest manual nu propune însă o definiție 
explicită a termenului în lexicul specializat, cu sau fără diferenţiere de sensul termenului în lexicul 
comun. Sunt descrise cele trei calități ale culorii (tenta, tonalitatea şi valoraţia sau valoarea, MEP 
IX, pag. 28-29) fără precizări în ce priveşte sensul, este indicată sinonimia dintre tentă şi nuanţă sau 
dintre “griurile cu o anumită tentă” şi demi-tentă ( MEP IX, pag. 28). 


TONUL este definit prin raportare la valoraţie sau gradaţii valorice (MEP IX, pag. 29). Apar 
sintagme specifice, cum ar fi tonurile rupte şi sunt introduşi termeni specifici artelor plastice, modeleu şi 
volumetrie, nedefiniți sub nici o formă în MEP IX, pag. 30) “pentru a realiza un modeleu, pentru 
obţinerea volumetriei, culoarea este amestecată cu alb. Modeleul accentuează volumele”. 


Rezultă că MEP-IX propune puţine definiţii, introduce sinonimii insuficient diferențiate atât din 
perspectiva LC, cât şi din a LS şi, mai ales, lasă nedefiniţi (total sau parţial) termeni strict specifici ca 
MODELEU, VOLUMETRIE şi chiar TON, TENTĂ, NUANȚĂ, termeni care presupun precizări în 
definiţie (v. şi la 1.3.4.). Definiţia LS în MEP IX este mai puţin adecvată decât în MEP-VI şi datorită 
absenței dicționarului de la sfârşitul capitolelor. 


1.4. Întrucât manualele nu stabilesc cu claritate relația dintre CULOARE, TENTĂ, TON, 
NUANȚĂ, ne vom ocupa în continuare de definirea acestor termeni în dicționarele generale şi 
speciale. 


1.4.1. TENTA are o definiţie foarte concretă în DEX"96 “amestec de tuş (sau culoare) cu apă, 
terebentină, etc., folosit pentru a reda nuanţa de culoare dorită; nuanţă a unei culori.” Nu se înţelege 
din această definiţie că tenta este un aspect important în clasificarea unei culori şi se introduce 
echivalenţa cu nuanţă. Faţă de imprecizia definiției din DEX"96, care nu conține nici măcar indicarea 
domeniului, D. Art. pare să precizeze relaţia culoare/tentă. Sensul 1 al termenului TENTĂ este definit 
drept “caracteristică de bază, definitorie pentru orice culoare (subl.n.), alături de luminozitate şi 
saturație; indicația privind faptul că tenta exprimă chiar numele culorii respective (roşu, galben, 
oranj, etc.) determină însă un nespecialist să considere (contrar primei părți a definiției) că tentă şi 
culoare sunt echivalente, cel puţin la nivelul numelor de culori fundamnetale. În acelaşi sens, pot fi 
interpretate indicațiile strict ştiinţifice, în termenii fizicii şi ai lungimilor de undă, privind faptul că 
“tenta este produsă de anumite radiații luminoase, care variază de la o culoare la alta”. Se 
menționează importanţa suprafeţei obiectelor şi a ochiului în perceperea tonurilor, ceea ce trimite la 
definirea culorii în 
D. Art. (v. la 1.1.) şi creează aceeaşi impresie de cvasisinonimie, care este, de fapt, o relaţie de 
hiponimie (tonul este subordonat culorii) 


D. Art. mai menţionează pentru TENTĂ şi un al doilea sens, specializat pentru gravură, 
pentru a desemna “suprafeţe unitare, plate, în special de griuri sau degradeuri de negru”. Delimitarea 
sensului al doilea al termenului tentă, strict specializat în acelaşi domeniu cu primul reprezintă un caz 
special de ambiguitate, non-univocitate, non-referențialitate la nivelul lexicului specializat din artele 
plastice. 


1.4.2. Termenul TON apare în DEX'96 cu o polisemie bogată, grupând în două mari categorii 
trei-patru sensuri. În prima categorie intră sensuri specializate din muzică, iar în a doua categorie, 
sensul al doilea aparţine artelor plastice (fără să aibă această marcă diastratică): “grad de luminozitate 
a unei culori; nuanţă a unei culori”. Definiţia dată plasează termenul TON ca subordonat (hiponim) al 
CULORII din altă perspectivă decât TENTĂ. Tocmai de aceea derutează indicaţia de la sfârşitul 
definiției lexicografice a lui TON: “nuanţă a unei culori”, informaţie care poate crea unui nespecialist 
impresia falsă că cei doi termeni sunt sinonimi. 


Corectarea interpretării ca sinonime a termenilor TENTĂ şi TON apare în 

D. Art. atât la nivelul definiţiei (“treaptă valorică şi, implicit, cromatică sau de saturație, prin care poate 
trece o culoare”), cât şi prin delimitarea explicită a relaţiei dintre TON, TENTĂ şi NUANŢĂ. Se propune 
interpretarea tonului ca “valoare a tentei”, reprezentată prin gradaţii valorice. Sunt înregistrate numeroase 
sintagme fixe, în care TON are un sens univoc, precis, non-referenţial: ton cald/ ~ rece, ton pur/ ~ 
murdar, ton viu/ ~ stins, ton local, fiecare cu definiții riguroase care exclud sinonimiile. Din păcate, la 
sfârțitul articolului, D. Art. indică sinonimele lui TON: culoare, tentă, valoare, nuanţă, ceea ce anulează 
precizia anterioară, revenindu-se la ambiguitate, nefirească unui lexic specializat. 


1.4.3. NUANŢĂ este definit de DEX'96 ca “fiecare dintre varietățile unei culori, determinată de 
compoziția sa cromatică”, definiție strict specializată, care plasează termenul discutat în relație de 
subordonare (hiponimie) faţă de culoare. Se indică apoi un sens subordonat (considerat prin 
generalizare), pentru care se dă sinonimul culoare. Rezultă astfel că, cel puţin la nivelul lexicului 
comun, relaţia de hiponimie poate fi neglijată şi se poate ajunge la cvasisinonimii derutante pentru 
lexicul specializat. Relaţia de subordonare semantică a termenului NUANŢĂ față de CULOARE 
(care face relativă cvasisinonimia) este pusă în evidență de definiţia dată de D.Art. (“stare (gradație) 
prin care trece o culoare”). 


1.5. Discuţiile anterioare au arătat importanța mai mare în LS decât în LC a termenului gri. 
Sensul lui strict specializat rezultă din sintagmele fixe în care apare, frecvente în manualele de arte 
plastice în capitolele fundamentale privind definirea culorii (v. la 1.3.1., 1.3.2., 1.3.3.) 


DEX’96 îl defineşte pe GRI numai prin sinonimia cu cenuşiu, iar pentru acesta se dă o definiție 
explicită, ştiinţifică, dar fără marcă diastratică, “culoare obţinută prin suprapunerea în diferite 
proporţii a culorilor alb şi negru”. Dar investigația făcută arată că în artele plastice (manuale) nu se 
utilizează forma cenuşiu (cum nu se utilizează nici forma portocaliu, preferându-se oranj, pe care 
DEX îl consideră livresc, nu ştiinţific), ceea ce ar presupune ca definiţia să fie dată sub gri. Celelalte 
sensuri privesc utilizările în limba comună, ca adjectiv, sau cu sensuri figurate, rezultând o 
ambiguitate provocată de piolisemie, care poate afecta ți termenul cromatic. 


Definiţia lui GRI din D. Art. se face în termeni specializați, 
precizându-se că “cromatismul lipseşte total sau parţial”, că nu este o culoare spectrală şi că este o 
non-culoare, împreună cu albul şi negrul. Sunt înregistrate numeroase sintagme fixe, strict 
specializate în artele plastice, în care apare GRI: griuri colorate, griuri neutre. Se indică numele 
materiilor colorante (pentru care se mai utilizează termenul de pigment), unele devenite şi nume de 
culoare; în acest caz, se ajunge la confuzia sensurilor de materie colorantă şi de culoare, iar 
ambiguitatea este sporită de numeroasele sinonime înregistrate, de exemplu gri Davy = gri de 
ardezie, gri mineral = albastru de cenuşă = albastru de ultramarin (sintagme care se constituie 
într-un inventar strict specializat). Unele sinonime reprezintă sinonime regionale învechite (gri = linău = 
reft) mai puţin interesante din perspectiva lexicului specializat ştiinţific. 


În ce priveşte termenul cromatic GRI, analiza întreprinsă a evidenţiat existența definiţiilor 
alternative; se grupează, pe de o parte, manualele şi dicționarul specializat de arte plastice, unde 
descrierea este detaliată, cu diferite aspecte de tehnicitate şi, pe de altă parte, dicţionarul general 
(DEX'96), care oferă nesistematic definiții ştiinţifice limitate, cu caracter foarte general, arareori 
operative la nivelul artelor plastice. 


1.6. Unul dintre manualele de arte plastice (MEP IX) operează în analiza culorilor cu termenul 
MODELEU, pe care nu îl explică. DEX'96 defineşte termenul ca “relief sau impresie de relief, redate 
într-o sculptură sau într-o pictură”. Absența mărcii diastratice este suplinită de indicarea explicită în 
definiție a domeniului de utilizare. Definiţia este scurtă şi, la modul general, suficientă pentru un 


nespecialist. 


D. Art. înregistrează sub MODELEU două sensuri. Primul este descris ca “procedeu de redare a 
volumului” (fără precizări privind pictura, sculptura), se dau numeroase detalii tehnice şi se corelează 
definiția cu alți termeni specializaţi: culoare locală, modulație sau cu alte informaţii (cine a modificat 
procedeul). Al doilea sens, tot din acelaşi domeniu, este definit mai succint ca “tratarea mai mult sau mai 
puţin accentuată în redarea planurilor, formelor şi volumelor unei sculpturi”. Din nou se constată polisemia 
unor termeni strict specializați din artele plastice, ceea ce constituie un argument împotriva univocității şi 
monoreferențialității lexicului specializat, calități considerate necesare. 


2.0. Analiza lexicului specializat din artele plastice a arătat importanța termenilor cromatici 
în acest domeniu, utilizați şi definiți în altă manieră decât în lexicul comun. De aceea, în continuare, 
vom urmări definițiile alternative ale câtorva nume de culori fundamentale (ALB, ALBASTRU, 
ş.a., vezi sub 2) şi al unor termeni cromatici necunoscuţi sau nefolosiți în limba comună ( cum ar fi 
vermillon, cinabru ş.a., vezi sub 3) 


2.1. Culorile primare3 (alb, negru, galben, roşu, albastru, verde) sunt definite în DEX’96 în 
două maniere diferite, după cum sunt adjective sau substantive. 


Când sunt substantive, se dă definiția ştiinţifică din fizică: ALB, “culoare obținută prin 
suprapunerea tuturor componentelor luminii zilei”, ALBASTRU, “una dintre culorile fundamentale ale 
spectrului luminii, situată între verde şi indigo”, VERDE, “una din culorile fundamentale ale 
spectrului solar, situată între galben şi albastru”4, ş.a.m.d. 


Numai pentru unii termeni cromatici, cum ar fi substantivul NEGRU se indică explicit un sens 
concret (sensul al doilea), definit ca “materie de culoare neagră (11), vopsea neagră”, sens ilustrat prin 
sintagme fixe: negru de fum, negru de anilină, negru animal, fiecare descris explicit; la fel, la galben, 
“substanță, colorant, pigment care are culoarea descrisă”, pentru care sunt indicate exemplele: galben de 
cadmiu, galben de crom, galben de zinc. Chiar şi la termenii cromatici pentru care sensul desemnând 
pigmentul nu este delimitat explicit, sunt înregistrate sintagme reprezentând nume chimice, cum ar fi: alb 
de zinc (“carbonat bazic de plumb”), alb de titan (pentru unii din aceşti termeni dându-se chiar 
sinonimele populare regionale, alb de zinc = zincvais). 


Pentru un vorbitor obişnuit, nespecialist, relevanţa informaţiilor ştiinţifice semnalate mai sus 
este minoră. 


Spre deosebire de substantive, adjectivele cromatice sunt definite însă numai ostensiv, prin 
indicarea obiectelor pentru care culoarea respectivă este caracteristică, informaţii accesibile oricui la 
nivelul LC, care compensează caracterul abstract al definirii substantivului. 


Aşadar, definițiile numelor de culori din lexicografia generală reunesc tipul ştiinţific (sau 
preştiințific) din fizică şi chimie (dar nu şi din artele plastice) şi cel uzual, comun, reprezentând, 
chiar numai la acest nivel, soluţii alternative, dar incomplete, insuficiente (fiecare în parte şi 
împreună). 


2.2. Definiţiile aceloraşi nume de culori din D. Art. se prezintă ca un studiu amplu, cu 
informaţii diverse. De exemplu, la ALB, caracterizarea ştiinţifică din punctul de vedere al fizicii 
include date interesante pentru pictură: “culoarea produsă pe orice suprafaţă care reflectă în întregime 
lumina. Poate fi compusă din amestecul aditiv al culorilor sau al culorilor pigmentare primare”. Este 
dată şi caracterizarea din perspectiva strictă a artelor plastice, unde ALB este socotit non-culoare 
(datorită acromatismului, interpretare total diferită față de cea din LC, unde orice culoare se opune 
alteia). O parte substanţială a articolului ALB este rezervată pigmenţilor albi, enumeraţi, iar unii 
dintre ei descrişi în detaliu, de exemplu: alb de bariu, “din punct de vedere chimic, obţinut artificial, 
folosit de la începutul secolului XX. Este un sulfat de bariu precipitat (pur). Are o stabilitate absolută 
la lumină şi în amestecuri, o bună sicativitate (când e frecat cu ulei). E mult întrebuințat ca material de 
umplutură în culorile de pictură (în care poate atinge proporția de 50%), ca material suport pentru 
unele culori”. Pentru fiecare dintre numele pigmenţilor se indică numeroase sinonime, considerate 
din puncte de vedere diferite: locul unde s-au fabricat materia din care e făcut sau locul unde s-a 
practicat (alb olandez, alb de Clichy, roşu de Flandra, albastru de Voroneţ), denumiri chimice (alb 
de bariu), modul de producere (alb de marmură, alb din coajă de ou), pictorii care au utilizat-o 
(roşu Van Dyck). Pentru majoritatea denumirilor de pigmenţi sunt indicate numeroase sinonime, 
inclusiv cele populare sau regionale, de exemplu: alb de var = psimit (psimit al păretelui), psimit 
uscat, suliman al păretelui, făioara păretelui, ţaghervais, var de tencuială veche, alb de perete, 
etc. 


2.3. În manualele de arte plastice (MEP VI şi IX), culorile fundamentale nu sunt definite 
individual şi explicit, ci sunt tratate global ca “amestecuri cromatice sau acromatice”. Amestecurile 
cromatice sunt ilustrate prin pătrate colorate care reprezintă o definiție ostensivă la modul cel mai 
concret (MEP-VI, pag. 4). Se operează şi cu amestecuri de culori din aceeaşi familie, de exemplu roşu 
geraniu, roşu permanent, roşu carmin, etc., care reprezintă denumiri necunoscute sau puţin utilizate 
în limba comună. Caracterizarea unor culori se face în relaţie cu alte concepte din artele plastice, cum 
ar fi tenta sau tonul; de exemplu, roşu-violet presupune un ton rece, iar roşu pur, roşu-oranj — 
tonuri calde. 


2.4. Cele câteva situaţii prezentate ilustrează caracterul alternativ al definiţiilor culorilor primare, 
cu precădere manifestate la nivelul manualelor şi dicționarelor specializate din artele plastice, unde apar 
criterii de definire proprii sau împrumutate din alte ştiinţe şi chiar un inventar terminologic cu unități 
specifice. Decodarea acestor definiții de către un vorbitor nespecialist nu poate fi făcută decât parțial, ceea 
ce susține interpretarea ca definiţii alternative. 


3.0. Investigarea textelor specializate din artele plastice pune în evidență un număr de termeni 
cromatici specializaţi (absenţi total sau parţial în limba comună), cum ar fi VERMILLON, SINOPIA, 
CINABRU, CARMIN, OCRU, de a căror definire ne vom ocupa în continuare. 


3.1. VERMILLON este definit în DEX'96 ca “sulfură roție de mercur sau de antimoniu” şi 
“culoare fabricată pe baza acestei sulfuri şi întrebuințată în pictura de ulei”. Definiţia este în mare 
parte accesibilă şi furnizează explicit sensurile desemnând numele de materie colorantă, culoarea 
corespunzătoare şi destinația ei. 

D. Art. defineşte mai întâi culoarea (“roşu intens”, “oranj”), considerând chiar că există o gamă 
cromatică a vermillon-ului“. Se indică apoi numele chimic sau mineral al materiilor colorante sau 
modalitățile de preparare (de exemplu, “preparată pe bază de aniline fixate pe miniu de plumb, roşu de 
crom, etc.). Se apreciază durabilitatea din punctul de vedere al picturii. Și în acest caz, D. Art. oferă 
informaţii enciclopedice în sens strict, parțial decodabile de către nespecialist. 


3.2. CINABRU este definit asemănător cu vermillon în DEX'96 ca pigment şi nu ca termen 
cromatic: “sulfură naturală de mercur, de culoare roşie, folosită mai ales la prepararea vopselelor”. 


D. Art. se referă însă la CINABRU în primul rând ca termen cromatic (“culoare roşie 
strălucitoare, cu tonuri între stacojiu şi violet”); interpretarea lui CINABRU ca termen cromatic este 
prezentă şi în tratatele de pictură, unde se arată că este potrivită pentru coloritul carnaţiei sau al 
figurilors. D. Art. mai prezintă utilizarea acestei culori în tehnicile de pictură din vechime până azi, 
identificând varietăți (vermillon de cadmiu). Caracterizarea ca substanţă chimică este făcută şi ea, 
amănunţit. Sunt indicate numeroase sinonime, după criterii eterogene: variante populare, regionale sau 
din alte limbi. Criteriile de considerare a sinonimelor nu corespund interpretării acestei categorii 
semantice de către lingvistica modernă (la nivelul limbii comune), unde echivalenţa semantică trebuie 
stabilită la nivelul unei singure variante stilistice a unei limbi. 


3.3. CARMIN este definit de DEX'96 ca “un colorant roşu, de origine vegetală sau animală, 


folosit în pictură” şi, “prin extindere, culoarea roşie”. Într-un singur sens se combină cele trei valori 
cu care pot fi utilizaţi termenii cromatici înregistrați sub 3. 


D. Art. defineşte termenul CARMIN în primul rând ca o culoare de “un roşu-vişiniu intens”, 
despre care se spune cum şi de unde este obţinută. Se dau informaţiile detaliate privind manierele de 
utilizare concretă în pictură. Se apreciază că termenul carmin desemnează o serie de culori diferite ca 
tentă, natură, mod de fabricaţie şi destinaţie în funcţie de coloranţii utilizați (de exemplu, carmin de 
purpură. carmin galben, carmin permanent, carmin olandez, ş.a.), toți reprezentând termeni 
necunoscuţi în LC. 


Definiţia specializată este în mare parte accesibilă, dar diferă de cea din dicţionarul general mai 
ales prin cantitatea şi varietatea informaţiilor. 


3.4. Pentru OCRU, DEX’96 indică trei sensuri explicit delimitate: “varietate de argilă, de 
culoare galbenă, roşie-brună, etc.”, “formată din hidroxizi de fier şi folosită ca pigment“; al 2-lea sens 
desemnează “vopseaua preparată din ocru”, iar sensul al 3-lea, folosit şi ca adjectiv, desemnează 
“culoarea galbenă brună”. 


D. Art. începe tot cu specificarea utilizării cromatice “nume generic al unei familii de culori 
extrase din zăcăminte naturale”. Spre deosebire de ceilalți termeni analizaţi sub 3, pentru OCRU se dă 
o caracterizare în termenii artelor plastice: “se prezintă în tente rupte, de la galben deschis, oranj, 
roşu, brun, spre roz, etc.”, având anumite calităţi: “are o mare putere de acoperire, este foarte rezistent 
la lumină, utilizat în toate tehnicile picturii şi în frescă”. Este prezentă şi definiția chimică strict 
ştiinţifică. Se indică numeroase varietăți reprezentând fie pigmenţi (ocru brun), fie culori (ocru 


auriu). Pentru toate valorile sunt înregistrate numeroase sinonime. 


Diferenţele dintre definţia uzuală şi cea specializată privesc cantitatea informaţiilor, sporită la 
cele din urmă, chiar dacă se păstrează o relativă accesibilitate. 


3.5. Un termen cromatic cu uz limitat la artele plastice este SINOPIA, termen pe care DEX'96 
nu-l înregistrează, ca o dovadă în favoarea acestei interpretări. D. Art. dă două sensuri specializate 
pentru acest termen: primul sens desemnează numele materiei colorante (“pământ roşu, bogat în oxid 
de fier”), caracterizată în funcție de momentele, locurile şi manierele utilizării în artele plastice. 
Sensul al doilea al termenului SINOPIA este definit ca “desenul executat cu ajutorul pigmentului 
respectiv (v. sensul 1)”. Se constată că nu este menționat explicit sensul cromatic, prezent în tratatele 
de pictură (“roşul este o culoare naturală şi poartă denumirea sinopia sau porfir”, Cenninni, pag. 58). 
Abordarea enciclopedică a unui termen strict specializat este totuşi accesibilă nespecialistului, dar nu 
se pune problema definiţiilor alternative, dat fiind că termenul este înregistrat numai în dicționarele 
şi textele specializate. 


4.0. Analiza întreprinsă interesează ca modalitate de a stabili caracteristicile LS din artele 
plastice din perspectivă lingvistică. 


4.1. S-a pornit de la premisa că, deşi foarte precisă ca terminologie, LS din acest domeniu dă 
impresia de accesibilitate, mai ales datorită manierei echivoce, aproximative în care sunt tratați 
termenii în dicționarele generale sau în relaţia cu LC. Definiţiile din DEX’96 nu au marcă diastratică 
pentru artele plastice şi nu o recuperează decât izolat prin indicarea domeniului în definiția sensului. 
Atunci când LS al artelor plastice prezintă tangenţe sau interferenţe cu alte lexicuri specializate, 
DEX preferă definițiile acestor domenii, ignorând complet sau parțial sensul domeniului studiat aici. 
În numeroase cazuri, definiția care interesează artele plastice utilizează elemente arbitrare, imprecise, 
ceea ce duce la confuzii în interpretarea sensului şi creează impresia (menţionată) de falsă 
accesibilitate a acestei terminologii. 


O explicaţie sau justificare a insuficientei delimitări şi individualizări a LS din artele plastice 
contribuie şi faptul că lucrările care o pot impune 
(D. Art., manuale şcolare — de gimnaziu sau liceu) sunt recente (1995, 1996). 


4.2. Analiza întreprinsă a pus în evidență faptul că artele plastice dispun de un LS în primul 
rând la nivelul inventarului de termeni (numeroşi termeni compuşi, parțial sau total necunoscuți 
nespecialiştilor) şi numeroase sintagme fixe, situații în care sensul este precis, univoc, 
monoreferențial, cerință a unui LS. În al doilea rând, definițiile sensului date LS din artele plastice 
se fac dintr-o perspectivă specializată proprie (cel puțin parțial diferită de cea a altor terminologii în 
care se constată interferenţe), într-un cod relativ închis, în care numai unele elemente sunt accesibile 
nespecialiştilor. La impresia de deschidere a codului acestei terminologii contribuie faptul că D. Art. 


nu se prezintă în structura articolelor ca un dicționar special strict, dând definiții ample, diverse, 
complexe, eterogene, în care o parte din informaţii (localizare, datare, utilizare) par accesibile. 
Articolele din D. Art. sunt mici enciclopedii (definițiile sunt, deci, mai mult decât enciclopedice), iar o 
parte din elementele definirii (descrierii) (care sunt specializate) sunt, în mod obişnuit, operative. 


4.3. Manualele de arte plastice (MEP-VI, şi IX) se remarcă prin tehnicitatea strict specifică 
domeniului manifestată în inventarul terminologic (denumiri simple şi compuse) şi în definițiile sau 
descrierea sensurilor propuse. În mod paradoxal, tehnicitatea este sporită în MEP VI, care este foarte 
precis în definiţii, unele date de două ori (în text şi într-un “dicţionar” de la sfârşitul capitolelor); se 
remarcă pozitiv faptul că lexicul specializat este integral definit, fără omiterea sau neglijarea unor 
definiții, cum se întâmplă în MEP-1X. Tot MEP-IX propune definiţii ostensive în sens strict (ilustrații 
vizuale), care însoțesc celelalte maniere de explicare a sensului. 


4.4. Din punct de vedere lingvistic, se remarcă manifestarea specifică a unor relaţii semantice în 
LS al artelor plastice. Este preponderent prezentă relația de hiponimie (subordonarea unor hiponime 
precum ton, nuanţă, tentă față de hiperonimul culoare), care duce la frecventa înregistrare de 
cvasisinonime, chiar în D. Art. În acest caz fiind vorba numai de cvasisinonimie, manifestată chiar la 
nivelul unor termeni fundamentali, se creează o ambiguitate nejustificată la nivelul LS, care sporeşte 
în măsura în care termenii respectivi sunt utilizaţi şi în LC. 


Una din caracteristicile LS din artele plastice este frecvenţa sinonimiei, înregistrată chiar în 
textele specializate. Sinonimele sunt considerate după criterii diferite, eterogene, unele neacceptate de 
lingvistică (termeni populari, regionali sau chiar corespondenţi din alte limbi, alături de echivalentele 
din alte LS, cum ar fi chimia, fizica, mineralogia). 


Sinonimia este o relaţie semantică pe care LS în sensul strict (de exemplu matematica) o 
exclude categoric, iar prezenţa ei masivă în artele plastice exprimă o caracteristică particulară a 
acestei terminologii. Aici, sinonimia are menirea de a clarifica tipurile de substanţe folosite în pictură 
(în cazul culorilor, de exemplu) şi termenii variați care par că definesc aceeaşi culoare, sunt de fapt 
accesibili numai specialiştilor, capabili a înţelege diferenţele dintre termenii care par sinonimi unor 
nespecialişti. Astfel, chiar dacă un cititor obițnuit crede că înţelege un termen de tipul alb Van Dyck 
sau albastru de Prusia, el nu poate lega acest nume de referentul său, şi va înţelege doar latura 
generală a termenului (un fel de alb, un fel de albastru); în schimb, pentru specialist, diferenţele dintre 
aceşti termeni sunt relevante. 


În câteva dintre exemplele analizate (de exemplu tentă, modeleu, sinopia), s-a înregistrat 
polisemia, toate sensurile aparținând aceluiaşi LS. Acesta este, de asemenea, un factor de ambiguitate, 
respins din principiu în lexicurile specializate. 


4.5. În măsura în care dicționarele generale nu tratează ca strict specializat lexicul din artele 
plastice nici în cele mai precise situaţii, definițiile oferite de acestea nu sunt nici măcar preştiințifice, fiind 
aproximative şi imprecise din multe puncte de vedere. Oricum, în cazul LS din artele plastice, se poate 
afirma categoric că DEX"96 nu preia definițiile specializate (ca în cazul altor terminologii, ca de exemplu 
cea medicală). DEX operează o selecție din definiția specializată, 
oprindu-se de multe ori asupra unui aspect pe care nespecialistul nu-l poate utiliza sau care se dovedeşte 
redundant: de exemplu, definiţia preluată din fizică pentru culoare este inutilizabilă şi nu aduce o informație 
accesibilă, iar definirea unei substanţe colorante în termeni exclusiv chimici, cu menţiunea colorant utilizat 
în vopsitorie, nu aduce nici ea o informaţie utilă. 


Textele specializate în schimb (dicţionare, manuale) propun definiţii de tehnicitate inegală, 
relevante şi accesibile în grade diferite nespecialiţtilor. În aceste condiţii, ele se constituie ca definiţii 
alternative, în unele cazuri chiar la nivelul dicționarului specializat faţă de manuale. O mai adecvată 
omologare a lor, ar avea consecințe pozitive asupra impunerii LS din acest domeniu, care 
s-ar putea reflecta şi în ediţiile viitoare ale dicționarelor generale. 


1 În ce priveste analiza lingvistică a numelor de culori în limba comună, vezi A. Bidu-Vrănceanu (1976) p 71-78, 
83-125, şi (1986) p 154-172. 


2 Pentru valorile simbolice ale culorilor în diferite limbi (analiza  semiotică), vezi 
E. Arcaini (1990) şi A. Bidu-Vrănceanu (1992). 


3 Vezi analiza lingvistică la A. Bidu-Vrănceanu (1976) pag. 59-68 şi 1986, p 154-172. 


4 Spre deosebire de dictionarele altor limbi, DEX'96 nu indică lungimile de undă caracteristice culorilor 
fundamentale, v. Bidu-Vrănceanu (1976), pag. 71-75. 


5 Cennino Cenninni, Tratat de pictură, Bucuresti, Meridiane, 1977, prefaţă de V. I. Stoichită, trad., note, indice de N. Al. 
Toscani, pag. 59. 


